
Fericirea se aflá deasupra 
noastră ca „cerul înstelat * 
şi în noi ca „legea morală“. 


CUVÂNT ÎNAINTE 


Problema fericirii a tulburat fiinţa umană încă de la înce- 
puturile comunității umane; căci pentru a dori starea în care ne 
imaginăm cá ne vom simţi deosebit de bine — ceea ce îndeobște 
numim fericire — este necesară și prezenţa celuilalt, deci comu- 
nitatea. Artele au exprimat-o prin imagine, cuvânt sau sunet. Dar 
expresia sa cea mai cuprinzătoare și mai profundă a dat-o filosofia. 
În paginile ce urmează vom expune una din cele mai spectaculoase 
teorii asupra fericirii. Si o putem numi astfel, întrucât ea a fost 
concepută de una dintre cele mai mari personalități ale culturii 
umane: Immanuel Kant, care a pus-o în relație cu însăși legea care 
guvernează comportamentul uman, legea morală. Vom analiza trei 
dintre principalele sale lucrări de filosofie morală: Întemeierea 
metafizicii moravurilor, Critica raţiunii practice si Metafizica 
moravurilor. Se va observa, de-a lungul lor, că fericirea parcurge o 
traiectorie ascendentă, de la incompatibilitatea totală fata de legea 
morală în prima lucrare până la atingerea conceptelor prin care 
se realizează legea morală, respectiv binele si datoria, în ultima 
lucrare. Între aceste două extreme se află o mare varietate de forme 
teoretice si de situaţii în care este inclusă fericirea. Dar ceea ce 
este important pentru fixarea statutului său teoretic este faptul că 
prin ele se realizează trecerea fericirii de la nivelul natural la care 
o întâlnim initial la nivelul moral la care va ajunge gratie relației 
sale constante cu legea morală. 

Incompatibilitatea totală dintre fericire și legea morală se 
datorește situării celei dintâi în domeniul naturii, guvernat de 
legile naturii, iar a celei de-a doua în domeniul moral, guvernat de 
însăși legea morală, care este o lege a libertăţii. În această primă 


10 RODICA CROITORU 


poziție, Kant identifica fericirea cu o tendință naturală a fiinţei 
umane. Toate lucrările morale considerate nu vor pierde din vedere 
acest punct de plecare, în pofida dezvoltärilor teoretice pe care le 
vor produce. În Întemeierea metafizicii moravurilor, considerarea 
fericirii ca o tendință naturală a fiinţei umane, deci supusă variati- 
ilor produse de incidenţa factorilor externi, nu i-a dat posibilitatea 
încadrării sale în schema de concepte a priori a lucrării, care se 
bucură de stabilitate teoretică. Ca atare, ea nu va fi privită mai 
mult decât un concept empiric, format prin experienţa pe care 
ne-o procură domeniul naturii. Faţă de conceptul a priori de lege 
morală, provenit nu din natură, ci din capacitatea de cunoaştere a 
fiinţei umane, respectiv din facultatea sa a rațiunii, fericirea este 
un non-concept. Astfel, ea se află în opoziţie cu stabilitatea legii 
morale, fiind inclusă în impulsurile şi înclinațiile ce însumează, în 
general, determinantele sensibile (nerationale) ale ființei umane. 
Fericirea câștigă însă în importanţă o dată cu considerarea sa ca 
participantă la starea de normalitate pe care fiinţa umană trebuie să 
o atingă spre a putea tinde către starea excepțională pe care i-o soli- 
citá idealitatea legii morale. În vederea îndeplinirii datoriei, spune 
Kant, nu trebuie să neglijám satisfacerea tendinței naturale către 
fericire. Aşadar, fericirea apare acum ca o datorie indirectă. Un 
alt progres teoretic al fericirii este înregistrat o dată cu apropierea 
sa de schema conceptelor a priori, când ea este considerată ca un 
scopapriorial fiintei umane. Sub raportul scopului, ea continuă să 
desemneze materia unei mari diversitáti de stári cunoscute pe cale 
empirică (căci scopul trebuie să aibă un obiect determinat cunoscut 
empiric). Dar această acceptiune începe totodată să traseze pentru 
materia respectivă o formă relativ stabilă: cea prin care acest scop 
este dat independent de experiență, este a priori în raport cu ea. 
Ca urmare, acest gen de scop nu mai poartă însemnele variațiilor 
experienţei personale, prezentându-se ca o idee generală sau ca un 
principiu, chiar dacă el este numai subiectiv în raport cu principiul 
obiectiv prin care se exprimă legea morală. 

Transformată astfel, subiectivitatea este mai pregătită să între- 
tina dialogul cu obiectivitatea. Concilierea lor este însă îndepărtată. 


FERICIRE SI LEGE MORALÀ LA KANT 1] 


Aşadar, prima înfruntare dintre subiectivitatea fericirii si obiec- 
tivitatea legii sfârșește prin a pune fiinţa umană într-o dificultate 
din care nu va putea ieși, căci ea nu poate renunţa nici la fericire, 
dar nici la legea morală. Această dificultate existențială este redată 
teoretic ca o stare dialectică, ce va pregăti importanta implicare a 
fericirii în antinomia morală. 

Critica rațiunii practice continuă tendinţa de stabilizare și 
de unificare a diverselor forme teoretice pe care le ia fericirea. 
Sub raportul acestor căutări formale ea va apărea, de asemenea, 
ca o idee generală, deci cu o formă teoretică generală ce acoperă 
o mare diversitate de conținut. Si tot astfel, păstrând legătura cu 
lucrarea anterioară, fericirea se va afla în preajma datoriei, având 
rolul de a menţine starea de echilibru propice respectării datoriei. 
Ca urmare, fericirea va fi considerată un fel aparte de datorie. 
Dar întrucât datoria morală (de a respecta legea morală) se face 
în vederea înfăptuirii binelui, și acest fel aparte de datorie care 
este fericirea va putea atinge un fel aparte de bine. El nu va fi 
binele moral, care este un concept stabil, un concept a priori, 
ce concentrează în el însuşi scopul moralității; ci fericirea care 
evoluează pe un fond natural nu se va putea institui decât într-un 
bine relativ, ce încearcă sa puna de acord viata cu moralitatea. 
Facultátile de investigare ale acestor două domenii sunt dorința 
și voința. În raport cu ele, fericirea va fi definită ca punerea de 
acord a dorinţei cu voința. Fiind dependentă într-o măsură atât de 
mare de viaţă, fericirea va produce breșe în schema conceptuală 
idealistă cu care se confruntă. Aceste breșe sunt tendinţe către 
existentialism si către filosofia vieții, cu ajutorul cărora fericirea 
va fi definită ca multumirea cu întreaga existenţă a fiinţei umane. 
Dar această existenţă nu este morală; numai ființa umană care o 
parcurge are dubla calitate de a fi atât naturală, cat și morală. 
Această dualitate neconcordantă a luat forma teoretică de anti- 
nomie. O latură a acesteia o va constitui tendinţa naturală spre 
fericire, iar cealaltă latură o va constitui tendinţa pe care morala 
о cere omului de a avea un comportament virtuos. Prin includerea 
fericirii în antinomia morală, ea a atins stadiul teoretic cel mai 

înalt în etapa formalismului moral (unde se consolidează cadrul 
formal al principiilor). Pe lângă semnificaţia teoretică a acestui 
stadiu, antinomia mai are meritul de a arăta că fericirea va ajunge 
să se unească cu virtutea numai într-o existență prelungită dincolo 
de limitele naturale ale ființei umane. Pentru a o putea postula, 
schema morală kantianá va trebui să fie suplimentată cu conceptele 
de speranță şi de credință; aşadar, satisfacerea antinomiei morale 
va avea nevoie de susținerea religiei. 

În Metafizica moravurilor, tendința naturală spre fericire 
se pliază perspectivei teleologice generale a lucrării (aceea de a 
rationa conform scopurilor), aşadar, fericirea devine mijlocul pe 
care moralitatea ni-l permite de a înlătura obstacolele din calea sa, 
în vederea realizării scopului pe deplin rațional al moralei: binele 
moral. Ea nu se bucură nici aici de centralitate teoretică, dar se 
bucură de apropierea de centrul de relevanță morală. În această 
lucrare în care preocupările de consolidare a cadrului formal s-au 
încheiat, fiind necesară găsirea conținutului corespunzător, centra- 
litatea teoretică o constituie scopul-datorie (datoria morală care se 
realizează prin cele mai importante scopuri ale fiinţei umane, care 
sunt scopurile rationale). Aceste scopuri-datorii sunt: perfecțiunea 
proprie şi fericirea celuilalt. Strădania de a atinge perfecțiunea 
proprie nu se face în mod gratuit ci, în general, în speranţa că prin 
ea se va putea ajunge si la fericirea așteptată. Tot astfel, urmărirea 
fericirii celuilalt, care este aproapele nostru, nu este nici ea străină 
de fericirea proprie, pe care o condiţionează, într-un mediu uman 
care se cere să fie echilibrat. Dar cel mai frumos înveliș teoretic pe 
care Kant îl dă fericirii este iubirea. Aceasta din urmă este definită, 
din prezenta perspectivă teleologică, ca o preluare a scopurilor 
celuilalt. Noi ne manifestăm în mod activ acest sentiment deosebit 
care este iubirea, venind în întâmpinarea scopurilor existențiale 
ale celuilalt, pe care le transformäm în propriile noastre scopuri. 
Între aceste scopuri își poate afla locul și fericirea sa, după cum 
îşi poate afla locul si propria noastră fericire. Relaţia iubirii cu 
fericirea se împlineşte o dată cu regândirea sa în funcţie de fiinţa 
primă, printr-un raționament teleologic. Dacă Dumnezeu cere 

fiinţei umane prin religie să-și iubească aproapele, înseamnă cá el a 
gândit iubirea ca pe un factor important de coeziune a vieții umane. 
Si dacă este astfel, el trebuie să fi fost prezent si la Dumnezeu când 
a creat lumea. Prin iubirea pe care o manifestă faţă de oameni, el 
vine în întâmpinarea fericirii lor. Având un astfel de ascendent, 
fericirea poate fi dată fiinţei umane ca o datorie față de sine. Prin 
această manifestare teoretică a fericirii, ea a atins maximum de 
relevanţă morală pe care i-a atribuit-o Kant în general și în special 
în perioada sa ne-formală, de constituire a doctrinei sale morale. 

Rămâne la latitudinea cititorilor să aprecieze dacă perspectiva 
Kantiană corespunde reprezentării lor personale asupra fericirii 
sau, chiar mai mult, dacă ei își vor putea găsi fericirea în ampla 
construcţie Kantiană. 


CAPITOLUL I 


ÎNTEMEIEREA METAFIZICII 
MORAVURILOR 


Normă și valoare morală 


Fericirea si legea morală ейп în reprezentările ființei 
umane, în general, poziţii divergente, susținute de faptul că 
fericirea dispune de o diversitate de sensuri ce variază în jurul 
îmbunătățirii situației personale, fiind receptată prin plăcere, iar 
legea morală dispune de un sens unic, asociat constrângerii de a 
îndeplini datoria morală. În pofida acestei divergențe, prezența 
lor este totuşi o constantă în viata ființei umane. În Întemeierea 
metafizicii moravurilor, unde Kant intenționează să dea vieții 
soliditate prin încadrarea sa în forma dată de principiile morale, 
aceste două constante sunt puse în relație, fiind integrate în 
schema conceptelor a priori a filosofiei transcendentale. În acest 
cadru, numai legea morală va avea o formă teoretică stabilă, 
fund conceptul de referință. Dimpotrivă, fericirea va lua diferite 
forme, corespunzătoare parcurgerii treptelor domeniului moral, 
aflat sub acțiunea legii morale. Pentru început, opoziţia dintre 
cele două elemente este maximă; dar o dată cu fiecare treaptă 
parcursă, fericirea se va apropia progresiv de legea morală, pen- 
tru ca în cele din urmă legea însăși să nu poată fi înțeleasă în lipsa 
supozitiei fericirii. 

Spre a afla care este specificul legii morale, a cărei definire 
este îngreunată de acțiunea sa asupra interioritátii umane, Kant 
se folosește de contrastul dintre cea dintâi si legea naturii!, mai 


16 RODICA CROITORU 
MO ne лы cec a сло SEN IR nee 


cunoscută nouă întrucât există în realitatea care ne înconjoară. În 
timp ce legea naturii trebuie să fie descoperitá cu ajutorul experi- 
entei, putând folosi pe lângă conceptele a priori şi concepte empi- 
rice care îi dau conţinut, legea morală provine dintr-un domeniu 
ne-empiric şi trebuie să folosească numai concepte ne-empirice, 
concepte a priori. Aşadar, moralitatea nu poate urma calea directă 
pe care ne-o pune la dispoziţie natura în folosirea experienţei și 
a exemplelor pe care ni le oferă, ci ea poate urma numai calea 
mijlocită de abstracții a conceptelor cu valoare de principiu. De 
acest gen este legea morală, care se exercită în felul următor: o 
acţiune care urmează să fie apreciată din punct de vedere moral 
trebuie să fie comparată cu principiul/legea, fiind valabilă pentru 
orice fiinţă rațională, independent de contingenta existenţei sale 
pe acest pământ. 

Ca să fie relevant din punct de vedere moral, exemplul tre- 
buie să aibă puterea de a genera alte cazuri particulare; el trebuie 
să fie deci un model pentru acestea. Dar spre a include în sine o 
astfel de forță, el nu poate fi unul oarecare, ci trebuie să se bazeze 
pe principii morale (să aibă deci o relevanţă universală). Kant 
se exprimă astfel asupra nerelevantei morale a exemplului și a 
relevantei modelului în stabilirea principiului moralității: „Nici nu 
am putea face un serviciu mai prost moralității decât dacă am vrea 
s-o constituim din exemple. Căci orice exemplu ce ni se prezintă 
despre ea trebuie să fie judecat el însuși mai întâi după principiile 
moralității, pentru a ști dacă e demn să servească de exemplu 
originar, adică de model; în nici un caz el nu poate procura în 
primul rând conceptul de moralitate “?. A recunoaşte principiul 
moral și a-l include deliberat în exemple sau a-l aplica acţiunilor 
înseamnă, în primul rând, a-l recunoaşte ca pe o valoare; iar în 
al doilea rând, dat fiind că el are o semnificaţie morală generală, 
că reprezintă pentru noi o valoare, principiul poate fi folosit ca 
normă a acţiunii particulare“. Una dintre cauzele asocierii normei 
morale cu valoarea este aceea că principiul nu ne parvine pe cale 
exterioară ca în drept, unde participarea personală a subiectului este 
anihilată de constrângerea exterioară exercitată de societatea civilă 

asupra acestuia. În moralitate, principiul ne parvine numai pe cale 
interioară, care este pregătită prin înzestrarea fiinţei umane cu o 
facultate activă a interioritátii: ea este conștiința“, care colaborează 
într-un mod nedeterminat cu rațiunea practică; prin acest acord, 
un concept tipic pentru nivelul interioritátii, cum este valoarea, 
este chemat să mijlocească între interior sirexterior, transformând 
principiul moral în normă morală’. 

Kant a iritrodus pentru început relaţia fericirii cu legea morală 
în acest cadru axiologic-normativ, favorabil expunerii specificului 
a priori al legii morale. Si, din acest motiv, întreaga sa demonstrație 
este favorabilă legii morale, iar nu fericirii. Căci în acest cadru 
unde se caută principiul suprem al moralității, care să ordoneze 
toate acțiunile particulare si care să legifereze întregul domeniu al 
moralității — constituind latura obiectivă a moralității — tot ceea 
ce se află în opoziţie cu aceasta trece în planul secund. În această 
ultimă situație se află fericirea, care prin dependenţa sa foarte 
pronunțată de dorințele persoanei umane susţine latura subiectivă 
a moralității. Ca urmare, legea morală va avea valoare si va fi insti- 
tuită în normă de comportament, în timp ce fericirea deocamdată 
nu Va avea nimic, nici măcar calitatea de concept, întrucât latura 
subiectivă din care provine nu întrunește condiţiile necesare ale 
formării unui concept. Ca atare, pentru început, ea va apărea ca 
un non-concept în raport cu schema conceptelor a priori. 

Să urmărim cum se formează structura de concepte a priori, 
care contribuie la susținerea normei morale, concepte ce reprezintă 
valori morale. Un concept a priori este unul ne-empiric, pe care nu 
îl deducem din exterior prin experienţă. Е! se află în noi ca o zestre 
cognitivă, pe care o putem actualiza și de care putem dispune în 
activitățile noastre de cunoaștere în genere. Legea morală din care 
derivă toate celelalte concepte (a priori) pe care le folosește teoria 
morală se află în rațiune sub forma unei constante, având fata de 
toate celelalte concepte o valoare absolută. Primul concept derivat 
din cel de lege morală este datoria. El face legătura între acţiunea 
practică (experienţa), care este relativă, si legea morală, care este 
absolută. Pentru ca legea morală să influenţeze acţiunile practice 

ale fiintei umane, ea nu trebuie să fie dorită de cea din urmă și să 
facă obiectul plăcerii. Ea trebuie să constituie pentru ființa umană 
o obligație, fata de care sensibilitatea (reprezentată prin plăcere) 
este inutilă. Această obligaţie se prezintă fiinţei rationale finite care 
este omul ca o realitate mentală, ce are rosiul să ordoneze acţiunea 
practică şi să-i limiteze excesele. O realitate exterioară cum este 
cea a legii naturii nu este necesar să fie reprezentată ca o valoare 
spre a putea fi insusitá și utilizată; ea 1 se adresează fiinţei umane 
direct prin utilitatea pe care 1-0 aduce. O altă realitate exterioară 
cu care legea morală are oarecare afinități este legea juridică; dar, 
spre deosebire de legea morală, nu este necesar ca această lege 
să fie reprezentată ca o valoare spre a putea fi insusita, întrucât 
între ea şi cel căruia 1 se adresează se interpune constrângerea. 
Pentru genul de ființe cum este сеа umană care, pe de-o parte, pot 
ajunge la acţiuni inutile sau excesive iar, pe de altă parte, își pot 
adapta acţiunile gândirii rationale, apropierea de legea morală este 
o necesitate absolută. Această necesitate rezultă din relația fiinţei 
umane cu legea si se exprimă prin datoria morală. Dacă datoria 
are necesitate absolută pentru fiinţa rațională finită, ea trebuie să 
aibă totodată și universalitate, căci ceea ce rațiunea consideră 
ca fiind necesar trebuie să fie valabil pentru totalitatea fiinţelor 
raționale. La fel ca legea, datoria trebuie să fie universală, spre 
a se adresa tuturor membrilor comunității morale, $1 să fie nece- 
sară, spre a limita tendinţa naturală a acestor membri rationali 
către contrariul datoriei (adică spre plăcerea personală inclusă în 
starea de fericire). 

Pare surprinzător faptul că această schemă simplă, formată din 
conceptele a priori de lege, datorie și bine, legate printr-o relaţie de 
obligativitate şi condiţionate de necesitate absolută, nu încadrează 
doar relaţia fericirii cu legea morală, ci ea este destinată să susţină 
O întreagă teorie etică. Si totuși, ea se dovedește a fi suficient de 
putemică spre a atinge acest scop. Vom vedea cum Kant ne va 
oferi, pe parcursul Întemeierii metafizicii moravurilor, şi o schemă 
alternativa, pornită nu de la legea care urmează să fie înfăptuită de 
ființa umană, ci una pornită din sens invers, de la ființa umană, în 

calitatea sa de agent moral, cátre lege. Astfel, el va deduce ulterior 
conceptele morale nu din cel de lege, ci din cel de scop în sine al 
fiintei umane. Combinatia acestor două scheme (una formală, alta 
teleologică) dă lucrării în discuţie o elasticitate pe care lucrările 
morale Kantiene ce vor veni nu o vor mai avea. 

Datoritá acestei caracteristici, ea poate asocia elementelor 
formale (dat fiind cá fondul sáu de idei este critic, de analiză 
a formelor cunoasterii practice), elemente materiale (ce vor 
întregi prin scop formele de mai sus, alcătuind ulterior, pe baza 
lor, doctrina sa morală). Prin tematica sa structurată pe doi poli, 
Întemeierea metafizicii moravurilor dă o imagine prescurtată a 
întregii morale kantiene, cu perioadele sale critică si doctrinală, 
care vor fi extinse ulterior în Critica rațiunii practice si, respectiv, 
în Metafizica moravurilor. 

În cadrul schemei formale a Intemeierii metafizicii moravu- 
rilor, formată din lege, datorie şi bine, cunoașterea are loc prin 
compararea cazului concret cu principiul, el este fie subiectiv 
(maxima), fie obiectiv (legea). Cele două principii vor deveni cele 
două tipuri de norme ale acțiunii practice (relativă $1 absolută). 
Așadar, etica va da o primă soluție la problema obligativitdtii fata 
de norma morală (prin relația legii/normet absolute cu datoria, 
care este îndemnul adresat agentului moral de a îşi însuşi aceasta 
norma); si va da o a doua soluție, dependentă de prima, la pro- 
blema obiectului moralității, care este binele. Grație principiilor a 
priori cu care operează, ea raportează obiectul moralității la lege 
(la norma absolută) şi nu la regulă (la norma relativă); în ultimul 
fel procedează doctrinele morale de care Kant se distanțează, doc- 
trine întemeiate pe concepte empirice, cum ar fi natura umană sau 
împrejurările de viaţă. Spre a raporta obiectul moralității la lege, 
Kant ne arată o cale simplă prin care să putem deosebi legea de 
regulă (principiul obiectiv de cel subiectiv); el spune: ,,...Pentru 
ca ceva să fie bun din punct de vedere moral, nu este suficient să 
fie conform legii morale, ci trebuie să aibă loc în vederea ei“. 

„A fi conform legii“ semnifică o unire exterioară a unei acțiuni 
practice cu una dintre cele două norme de comportament admise. 

Desi s-ar putea crede cá in acest fel se ajunge la ceea ce este esential 
în moralitate, deci la norma absolută, distinctia făcută de Kant ne 
atrage atentia cá nu orice invocare a legii in actiunile practice are 
valoare morală. Conformándu-ne legii noi optăm doar pentru o 
normă relativă, ce nu este dublată de valoare. Iar această lipsă de 
corespondență între norma relativă si valoare se datorește faptului 
că valoarea a apărut în cadrul acestei scheme formale а /ntemeierii 
metafizicii moravurilor spre a sublinia calitatea de excepţie a legii 
morale. Ca urmare, valoarea va prelua caracteristicile legii, care 
este absolută, universală, formală, necondiționată — caracteristici 
pe care le va transmite și normei. Vom vedea că schema teleologică 
a aceleiaşi lucrări va fi mai puţin exigentă cu valoarea care, o dată 
cu afirmarea valorii persoanei umane, va evidentia si valoarea 
relativă sub forma bunurilor dependente de persoană. 

„În vederea legii“ necesită o directionare totală si, mai ales, 
deliberată către ceea ce este esențial în moralitate, către norma cea 
mai importantă a acestui tip de etică. Ea dă valoarea morală auten- 
tică, valoarea absolută. Aceste două expresii ne ajută, în primul 
rând, să evităm acţiunile contrare legii, care nu pot fi circumscrise 
în sfera moralei; iar, în al doilea rând, ne ajută să vedem că ceea 
ce nu este contrar legii (ce poate fi circumscris în sfera moralei) 
este fie contingent, rezultat din conformitatea întâmplătoare cu 
legea, fie necesar, rezultat din urmărirea expresă a legii. Binele, 
ca obiect al moralității, si datoria, ca instrument al celei dintâi, 
trebuie să fie legate în mod necesar de legea morală — deci ele 
rezultă numai din a doua expresie. Numai astfel se pot bucura de 
universalitatea cerută de funcția lor morală. Așadar, expresia „în 
vederea legii“ nu se referă doar la lege ci, în mod inevitabil, și 
la cele două concepte prin care se ajunge la ea: binele si datoria. 
Se pune întrebarea: ce fel de bine este universal (astfel încât să 
corespundă funcției sale de obiect al domeniului moral) și legat cu 
necesitate de legea morală (de cea mai importantă lege a acestui 
domeniu)? 

Vointa bună 


În această lume — spune Kant — nimic nu poate fi conceput ca 
bun necondiţionat, în afară de facultatea de a urmăn binele, care 
nu este alta decât voința; ea este singura facultate/capacitate cu 
care este înzestrată fiinţa umană spre a înfăptui acțiuni. Conditia 
pe care o impune apriorismul practic este însă ca această capacitate 
să fie bine orientată, să fie o voință bund’ sau ceea ce în termenii 
săi înseamnă același lucru: ca binele să fie înfăptuit de un caracter 
bun®; numai atunci noi vom avea garantia realizării binelui nerela- 
tiv. Binele este definit în mod formal prin facultatea de a face bine, 
pe care o are în sine orice ființă rațională finită, acest concept este 
dependent atât de facultatea voinţei care îl pune în valoare, cât și 
de raționalitatea cu care este urmărit; raționalitatea dă garantia cá 
respectiva facultate va fi orientată către bine, devenind efectiv o 
voință bună. Astfel se prezintă aprioritatea binelui Kantian. Dacă 
nu ar exista ca posibilitate în structura cognitivă a ființei rationale 
finite, el nu ar putea fi cultivat în principiile practice ale acesteia. 
О voinţă care nu cuprinde supoziţia binelui nu poate acționa nici 
în vederea legii, nici conform ei; neputând satisface nici una dintre 
aceste două norme morale, ea este numită o voință rea?. Si este 
rea — gândeşte Kant – pentru că poate distruge tot ce este pozitiv 
în facultățile practice umane (iar ceea ce este pozitiv aici este 
capacitatea lor normativă). Deducem că a nu fi orientat spre bine 
- în mod expres sau întâmplător — înseamnă a fi contrar binelui, 
contrar finalitátii morale; de aceea, supoziţia binelui are în etica 
normativá kantianá un rol atât de important. 

În comparaţie cu conceptele de lege, bine, datorie, repre- 
zentative pentru tipul conceptelor a priori, voința bună ne apare 
ca un concept problematic, deci nici a priori, nici empiric. Dacă 
ar fi empiric, el nu ar putea realiza obiectul unei legi morale cu 
o valoare absolută (nedependentă de nimic altceva, inclusiv de 
experienţă). Un concept a priori gândim, de asemenea, cá nu poate 
fi, dat fiind cá el este folosit de Kant ocazional și ca sinonim al 
caracterului, care, fiind de obicei înţeles ca o sumă de trăsături 

ale temperamentului si spiritului în evoluția sa, nu poate fi decât 
empiric. Ca să nu punem sub semnul îndoielii valoarea acestei 
combinaţii dintre un concept a priori (binele) şi o facultate de 
cunoaștere (voința), este necesar să ne amintim cá aici avem 
de-a face cu o etică formală, a facultätilor morale, în care timpul 
şi, ca atare, devenirea nu joacă nici un rol. Așadar, caracterul 
va desemna la Kant numai facultățile care îl fac posibil, si nu 
realizarea sa de fapt. În comparaţie cu sensul obișnuit care se dă 
caracterului, sensul kantian doar localizează termenul, fără să îl 
determine (ceea ce face ca voința bună să poată deține rolul de 
condiţie a apriorismului practic, în calitatea sa de concept a priori. 
În combinaţia conceptuală a voinței bune, binele desemnează, 
de asemenea, voința transformată în scop/obiect al moralității. 
Avem de-a face aici cu o dublare de facultáti sau mai bine zis cu 
o voință întărită de orientarea sa expresă către ceea ce este esenţial 
în moralitate; acest demers este făcut spre a ne asigura că faculta- 
tea în discuţie nu va urmări un bine relativ, ci întotdeauna binele 
absolut — deci ea va fi întotdeauna o voinţă bună în sine, nu ,.... 
prin ceea ce produce si efectuează, nu prin capacitatea ei pentru 
realizarea unui scop oarecare“!”. 

Cu toate că se face această supozitie a voinței bune spre a 
asigura un bine absolut sau moral, deci care să satisfacă cel mai 
important principiu moral, el include totuși o seamă de dificultăți. 
Între cele mai frecvent gândite par a fi cele legate de asigurarea unei 
vieţi morale în ansamblul său, pe parcursul căreia o ființă rațională 
finită se poate confrunta cu situatii-limita, cu situaţii neobișnuite, in 
care simpla supravieţuire devine problematică, iar supoziţia voinței 
bune nu rămâne mai mult decât un lux teoretic. Kant nu ia în conside- 
ratie acest gen de dificultăţi, datorită formalismului în cadrul căruia 
evoluează etica sa; la fel ca în cazul de mai sus, conceptul de timp 
în care s-ar desfășura aceste situaţii la limita existenței umane este 
exclus. Faţă de aceste situaţii ne-frecvente, formalismul etic kantian 
își dezvăluie limitele. Răspunsul pe care l-am putea primi aici este 
acela că fiinţa umană trebuie să își cultive rațiunea, astfel încât să 
facă fata tuturor situaţiilor problematice ce ar putea apărea. 


FERICIRE SI LEGE MORALĂ LA KANT 23 
xcu c e E. t 


Lăsând la o parte situaţiile dependente de timp, supoziţia 
voinţei bune ne mai poate pune încă un semn de întrebare într-o 
problemă de principiu, şi anume în cazurile în care acțiunile bene- 
fice comunității morale (ce conţin un bine relativ) sunt depreciate, 
pe motiv că nu urmăresc expres binele absolut al legii (afirmat 
explicit ca fiind nerealizabil). Se lasă astfel impresia că acesta nu 
este de preferat inactivismului moral. În consecinţă, problema 
s-ar pune într-un mod foarte dur pentru agentul moral: ori mora- 
litatea în ceea ce are ea esenţial (urmărirea legii), ori nimic. În 
fapt, morala kantianá este lipsită de această duritate pe care i-o 
atribuie aprecierile lipsite de profunzime. Ceea ce stipulează ea 
este un principiu ce trebuie respectat de către o fiinţă înzestrată atât 
cu rațiunea necesară respectării acestui principiu, dar înzestrată 
totodată și cu simţurile dispuse să îl încalce. Formalismul kantian 
recunoaște capcanele pe care realitatea le întinde ființei rationale, 
determinând-o să prefere satisfacerea unor interese concrete în 
Jocul abstractului principiu moral. Spre a le evita, el oferă o alter- 
nativă foarte exigentă, dar care nu are nici o şansă de realizare ca 
atare. Situaţia se prezintă acum foarte tranşant: de o parte se află 
moralitatea, care este ideală, iar de cealaltă parte se află realita- 
tea, care nu este morală. Încă nu este momentul ca idealismul de 
fond al criticismului Kantian să includă idei realiste, după cum se 
va întâmpla ulterior, când Kant va realiza o sinteză a celor două 
niveluri incluse în existenţa fiinţei raționale finite; aici el urmărește 
doar ca prin interacțiunea idealitätii teoriei cu realitatea vieţii să 
orienteze bine viata ființei umane. „În realitate —spune Kant — este 
absolutimposibil să se găsească în experiență un singur caz în care 
să se demonstreze cu deplină certitudine că maxima unei acţiuni. 
de altfel conformă datoriei, s-ar fi întemeiat exclusiv pe principii 
morale si pe ideea de datonie“!!. Dacă s-ar fi spus că majoritatea 
oamenilor nu își întemeiază acţiunile pe principii morale și numai O 
minoritate are în exclusivitate acest îndemn moral. etica kantianá ar 
fi fost una care ar fi propus asceza morală, întrucât principiul său nu 
era realizabil decât pentru această minoritate, pentru care tentatiile 
existențiale erau minime. Dar din felul în care Kant enunţă relatia 

principiului moral cu practica ce exprimă realizabilitatea acestuia 
(dar nu realizarea sa efectivă), nu putem spune decât că principiul 
moral nu este dat nici pentru o minoritate, nici pentru majoritatea 
oamenilor, ci pentru totalitatea lor, pentru că prin natura lor ei 
au tendinţa de a îl încălca; el este dat spre a limita tendinţa spre 
încălcarea sa. Realizarea datoriei morale ne oferă imaginea cea 
mai clara asupra formalismului moral kantian, concentrat în forma 
care obligă la realizarea binelui moral. 

Alături de legea morală, care se distanțează de legea naturii, 
supoziţia voinței bune vine sa traseze specificul moralității, care 
este distinctă de realitate, dar trebuie să 1 se aplice acesteia cu 
necesitate. Datorită fondului idealist al acestui tip de etică, accentul 
este pus pe principiu, pe ceea ce poate fi expus formal, și nu pe 
faptă, care se sustrage acestei exigente, ea dând numai conținutul 
acestui cadru formal. lată de ce agentul moral nu este îndemnat, 
în această etapă, către fapta relativ bună (după cum va fi îndem- 
nat în etapa doctrinală), ci către respectarea principiului moral, 
pentru că el dă singurul enunţ prin care se pot evita neajunsurile 
rezultate din acţiunile particulare: interesul, egoismul, frustrarea 
aproapelui etc. 

Pasajul citat anterior, care este dintre cele mai relevante în 
sublinierea idealitätii moralei, în afară de faptul că aduce lumină 
asupra raportului dintre realitatea în care se exercită voința umană 
si idealitatea principiului moral după care acţionează aceasta, 
clarifică implicit și problema normei morale. Astfel, dacă norma 
relativă este accesibilă unei voințe rationale în genere si poate fi 
generalizată, norma absolută este pentru aceeaşi voinţă rațională 
numai un enunţ orientativ; dar ea este universală ca si rațiunea 
din care provine. 

Această imposibilitate de principiu de a accede la norma 
absolută se datorează faptului că în teoria morală voința, în calitate 
de facultate executivă, este determinată de facultatea legislativă 
a moralității, care este rațiunea; iar în realitate cele două facul- 
táti nu sunt concordante. Sarcina practică a criticismului kantian 
este aceea ca prin modelarea voinţei ea să devină concordantă 

cu raţiunea; în acest scop nu trebuie să se urmărească nici valori 
relative, nici norme relative sau scopuri care să mijlocească infáp- 
tuirea binelui, ci ca voinţa să devină condiția oricărui bine, chiar 
a binelui suprem. „Căci raţiunea, care recunoaște că suprema ei 
menire practică stă în întemeierea u 

în îndeplinirea acestei meniri decât o satisfacţie care-i este pro- 
prie. adicá datoria realizárii unui scop pe care tot numai ratiunea 
1] determină, chiar dacă acesta ar trebui să aducă unele prejudicii 
scopurilor înclinaţiei.“!? În acest citat descoperim un alt punct 
dificil al conceptului de voință bună, $1 anume necesitatea ca el să 
fie deopotrivă, pe lângă un postulat al eticii formale kantiene, și o 
sarcină constantă a acesteia. Când este considerată un postulat este 
accentuată posibilitatea facultăţii voinţei de a urmări prin rațiune 
binele; când este considerată o sarcină este accentuată realitatea 
discordantă a voinţei cu rațiunea. Kant spune că apropierea voinţei 
de rațiune nu se face decât în condiţii normale de viata. 

După raționalitatea care se stipulează pentru întreaga specie 
umană, dar nu se garantează pentru fiecare individ în parte, urmează 
a doua condiţie a moralei kantiene: ea este această normalitate pe 
care specia o asigură în general indivizilor, fără să o garanteze 
pe toată durata vieţii lor, durată pe parcursul căreia ei trebuie să 
respecte principiul moral (să acţioneze „în vederea legii”). Totuşi, 
această simplă normalitate este pusă în dificultate de influenţele 
venite de la comunitatea în care se încadrează individul uman; aici 
se impune să avem în vedere calamitátile naturale (valabile pentru 
o întreagă comunitate) și sociale, ce pot cobori nivelul general 
de manifestare a fiintei umane sub starea de normalitate. Aceste 
două niveluri la care răspunde starea de normalitate fac din ea o 
condiție mai restrictivă decât raționalitatea, întrucât ea afectează 
atât comunitatea, Cât şi individul. Rationalitatea însă este deficitară 
îndeosebi la nivelul individului, deficiență care nu este relevantă 
pentru formalismul etic, ce 1a în consideraţie doar cazul general. 
Când aceste deficienţe afectează o întreagă comunitate, ele pun 
în imposibilitate acţiunea principiului moral. Spre deosebire de 
raționalitate, care se adaptează mai bine unei etici formaliste, 

normalitatea include si elemente саге ies din cadrul formal; unul 
dintre aceste elemente este nivelul social. Este posibil ca, din 
acest motiv, Kant să fi luat în consideraţie normalitatea, dar să nu 
insiste asupra sa, spre а nu forţa limitele formalismului sáu. Desi 
această stare de normalitate nu se bucură de o importanță mare în 
textul kantian, importanţa sa crește în contextul acestuia, de unde 
reiese că ariditatea datoriei, prin care se revendică îndreptarea către 
legea necondiționată de stimulente practice, cere de la om mai 
întâi această stare de normalitate. O dată satisfăcută, ea nu poate 
stagna, ci va tinde către un plus dat de îmbunătățirea propriei situ- 
atii; plusul mereu refăcut este fericirea. Ceea ce este surprinzător 
în raport cu poziţia kantiană incipientă asupra fericirii este ideea 
după care, la rândul său, şi fericirea este o stare (sau un cumul de 
stări) necesară respectării datoriei, chiar dacă într-un mod doar 
indirect: ,,A-ti asigura propria fericire – spune Kant — este datorie 
(cel putin indirect), căci, nemulțumit de propria-ti stare, copleșit 
de multe griji și în mijlocul unor trebuinti nesatisfácute, ai putea 
deveni uşor о mare ispită pentru violarea datoriilor. Dar si fără 
a considera aici datoria, toti oamenii au deja în ei înșiși cea mai 
puternică $1 intimă înclinaţie spre fericire, fiindcă tocmai in aceasta 
Idee de fericire se rezumă toate înclinatiile“!?. 

Fericirea, după cum se poate observa, crește în importanţă 
prin apropierea sa de datorie; dar fericirea continuă totodată să 
desemneze suma înclinațiilor, pe baza cărora nu se pot forma 
decât concepte empirice. Si în această poziţie ea este, de asemenea, 
importantă indirect, întrucât înclinațiile sunt partenerul constant 
de dialog al datoriei. 

Voința bună, fără de care schema morală kantianá nu ar putea 
fi pusă în mişcare, reiese cá este dependentă de un element teore- 
tic minor, dar practic de o valoare considerabilă. Datorită acestei 
dependențe ne dăm seama că sensibilitatea în care se circumscrie 
fericirea nu este pusă în umbra rationalitátii de către filosofia 
morală kantianá (după cum apare din relaţia de obligativitate dintre 
lege si datorie), ci spre a lăsa drum liber rationalitátii este necesară 
satisfacerea selectivă a celei dintâi; altminteri, sensibilitatea ar 

putea deveni o frână în calea determinantelor rationale ale deciziei 
morale; si, de altfel, nu am putea intelege-de ce în citatul de mai 
sus fericirea este o dată asociată datoriei, iar apoi ea i se opune. 
Un alt motiv al cultivării fericirii este — după Kant — acela cá ea 
constituie o căutare permanentă în viaţa omului, printr-o „puternică 
si intimă înclinație“. Si dacă viaţa omului o caută, moralitatea, 
care este elaborată tocmai spre a veni în ajutorul vietii omului, 
nu-i poate sta în cale. Totuşi, moralitatea trebuie să fie constant 
rațională, adică să urmărească întotdeauna principiul său rațional; 
așadar, ei nu îi poate fi dată ca sarcină urmărirea fericirii. Ea cere 
expres ca satisfacerea înclinațiilor să fie lăsată de o parte când 
este considerată relaţia morală dintre voință si datorie. Nici supra- 
punerea neintentionatá a inclinatiilor peste finalitatea moralității 
nu trebuie să ne inducă în eroare căci, desi este benefică уеш 
omului în genere, ea este nereprezentativă pentru moralitate, care 
este definitoriu rațională. Moralitatea construită de formalismul 
kantian nu permite o interpenetrare totală a rationalitátii cu sensi- 
bilitatea. Dar ceea ce permite ea este o cale de acces a sensibilităţii 
către raționalitatea moralei. Si această cale este cea reprezentată 
de înclinațiile necesare întreţinerii ființei umane, care trebuie să 
devină o datorie pentru aceasta. Si atunci condiţia recunoașterii 
rolului moral al înclinațiilor este înfăptuirea lor din motive rati- 
onale, iar nu sensibile, căci moralitatea tine seama de existența 
sensibilităţii, dar nu îi dă niciodată posibilitatea de a se institui în 
principiu moral, care să fie dublat de o valoare morală. În mod 
analog, îndemnul creștin al iubirii aproapelui este înteles în spirit 
kantian în mod rational, și nu sensibil, prin plăcere. Trebuie deci 
ca noi să îl înțelegem și să îl susţinem pe semenul nostru care, la 
fel ca noi, dispune de același fond rational pe care putem conta; nu 
trebuie să îl privim ca pe o persoană înzestrată cu anumite calităţi 
care ne plac și cu defecte care nu ne plac. 

Posibilitatea ca înclinația să fie antrenată în moralitate ridică 
și problema posibilității sale de a influenţa valoarea morală prin 
scopul pe care și-l propune. Pentru etapa pe care o trasează forma- 
lismul etic în care se înscrie Întemeierea metafizicii moravurilor, 

răspunsul este acela că, pentru început, scopul subsumat încli- 
natiilor sensibile este considerat un element al materiei, fiind 
respins din sfera moralitátii. Numai maxima practicá, care este 
un principiu, aparține formei, desi cuprinde si ea înclinații sensi- 
bile particulare — deci elemente materiale. Posibilitatea ca ea să 
participe la valoarea morală decurge din faptul că ea reprezintă 
regula morală, a cărei formulare şi punere în practică necesită 
reprezentarea legii morale în universalitatea sa — deci ca formă. 
Dar în pofida acestei transformări a subiectivului în obiectiv (care 
în etapa teleologică în care se înscrie paradigma imperiului sco- 
purilor va ajunge la rezultate spectaculoase), asupra valorii Kant 
este, în această etapă formală a Întemeierii metafizicii moravuri- 
lor, foarte tranşant. Dat fiind că valoarea a fost inspirată de legea 
morală caracterizată ca absolută, universală, pură, formală, ceea 
ce nu întrunește aceste caracteristici nu va fi investit deocamdată cu 
valoare. Dar, o dată cu introducerea scopului rațional, valoarea se 
va extinde selectiv şi către înclinațiile sensibile. Ridicarea maximei 
morale deasupra scopului practic ne obligă să ne orientăm conform 
principiului (chiar dacă el este numai subiectiv), si nu conform 
conținutului obiectului pe care îl dorim. Prin această diferenţiere 
se limitează acţiunea voinței, care este facultatea ce poate opera 
atât cu forma, Cât si cu conținutul, atât în planul a priori, cát și în 
cel a posteriori. 

Relaţia pe care o întreține maxima cu legea ne relevă faptul 
că legea morală acționează într-un mod foarte diferit fata de alte 
legi, de exemplu de cele ale naturii (pe care nu putem decât să le 
constientizám si să le aplicăm, nu să ni le apropriem). Legea morală 
necesită reprezentarea sa în conștiința noastră $ transpunerea sa 
în maxime. Spre a satisface această condiţie cerută de sediul său 
în interioritatea umană, noi nu avem altă soluție decât să recurgem 
la acţiunea voinței, care trebuie să fie necondiţionat rațională. 

Când voinţa rațională acţionează reprezentándu-si legea, 
rezultă binele moral. El este obiectul moralității și, după cum s-a 
văzut, este construit de o formă dată de facultatea voinței (care 
îi imprimă binelui anumite caracteristici formale). În calitatea 

sa de concept răspunzător pentru întregul domeniu moral, acest 
bine reprezintă maximum de raționalitate posibilă pentru forma sa 
сепегаіоаге; de aceea, el este numit bine absolut. Se spune cá el 
include o raționalitate actuală a voinței, spre deosebire de binele 
relativ, urmărit de maximele practice, care includ doar o rationa- 
litate potențială a voinţei. Kant se exprimă astfel: „Prin urmare, 
nimic altceva decât reprezentarea legii în sine, care desigur nu 
are loc decât într-o ființă rațională, şi întrucât ea, iar nu efectul 
scontat este principiul determinant al voinţei, poate constitui 
acest bine atât de prețios pe care îl numim bine moral". Binele 
există în fiinta rațională şi trebuie să se manifeste prin relația sus- 
menţionată. În această relaţie se află elementul a priori prin care 
Kant isi construieşte formalismul moral, in contrast cu orice etică 
a conţinutului, care și-ar întemeia doctrina pe un bine rezultat din 
efectul (care este un element al conținutului) acţiunii practice. 
Dacă binele nu este condiționat decât de cadrul formal trasat de 
reprezentarea legii si de voinţă, rezultă că acţiunea bună nu este 
orientată atât de legea ca atare, a cărei prezenţă lipseşte în realitate; 
binele există doar la nivelul mental al agentului moral sub forma 
reprezentării legii şi, mai ales, el este condiţionat de legitate, care 
este o stare de lege (unde universalitatea legii nu este condiționată 
de obiectul pe care îl legiferează). 

Maxima practică primeşte elementul a priori prin reprezen- 
tarea legii morale; numai astfel ea are rolul de normă morală 
(relativă). Altminteri, ea ar fi un enunț practic în genere, urmă- 
rind un scop egoist, utilitar, dar nu unul general, în care celălalt 
să poată fi avut în vedere în aceeași măsură în care este avut în 
vedere şi cel care a elaborat maxima pentru sine. Kant spune: „Eu 
nu trebuie să actionez niciodată altfel decât asa încât să pot si voi 
ca maxima mea să devină o lege universald' ^. Norma practică 
particulară (relativă) are posibilitatea de a deveni lege universală 
(normă absolută) numai cu condiţia satisfacerii gradului maxim 
de raționalitate — grad determinat de autocontrolul voinţei. 

Între aceste limite relativ largi pe care le lasă formalismul 
etic conceptelor sale subsumate reprezentării legii, conștiința 

posibilității de universalizare a maximei este cea care satisface 
gradul maxim de rationalitate cerut de moralitate. Dupá cum se 
vede din definitia legii morale, nedeterminarea acesteia a fácut ca 
si conceptele ce derivá din ea sá preia aceastá nedeterminare; spre 
a suplini lipsa de determinare, care ar fi adus o siguranţă sporită în 
utilizarea conceptelor, intervine conştiinţa care le dă girul său. 

Imperfectiunile morale rezultate din urmărirea înclinațiilor 
sunt admise de aceste limite relativ largi, dar nu este admisă scoate- 
rea lor din sfera particulară care le leagă de interesul nostru, lăsând 
să fie proiectate asupra totalitátii fiinţelor rationale finite. De aici 
rezultă că realitatea si moralitatea sunt lăsate să interacționeze, 
dar nu sunt lăsate să își transfere scopurile. 

Voința moral bună este facultatea care poate pune deo alte 
interesele practice și înclinațiile ce se înscriu în ordinea naturală, 
îndreptându-se către rationalitatea ideală а moralității; ea are 
şansele cele mai mari de a deveni o voință rațională. Fericirea ca 
reprezentantă a înclinațiilor sensibile promite totul, toate bunurile 
care dau conținut moralei. Kant nu cere pentru ea în mod expres o 
voință bună (un suport rational) ca punct de plecare, întrucât fiinta 
umană se îngrijește de fericirea sa după propria-i dorință, nu după 
rațiune; aşadar, ea urmăreşte un bine personal, nu binele moral. 
Datoria ca reprezentantă a rationalitätii morale nu promite nici un 
fel de conţinut moral, în afară de o simplă formă de îndemn; din 
această formă fencirea, care este o sumă de continuturi din care 
fiecare isi alege ceea ce îi este lui convenabil, este exclusă. Kant 
numește înfruntarea dintre obligativitatea datoriei şi satisfacerea 
inclinatiet naturale către fericire o stare dialectică prin care trece 
rațiunea practică; ea pune sub semnul întrebării valabilitatea legii 
datoriei, şi o dată cu ea pune sub semnul întrebării caracterul a 
priori al acesteia. În mod indirect, îndoiala cade şi asupra valabili- 
tátii apriorismului practic în confruntarea sa cu realismul practic. 
Este o situaţie greu de rezolvat, dat fiind că, după cum am mai 
menţionat, ea nu este ocazională, ci însoţeşte viaţa omului de când 
el devine conştient de existenţa sa până când încetează de a mai fi. 
Această stare paradoxală l-a preocupat pe Kant în toate lucrările 

sale practice. În Întemeierea metafizicii moravurilor el nu dá o 
soluție precisă la acest conflict, considerând cá filosofia critică in 
întregul său este chemată să soluţioneze această stare dialectică. 
E] va reveni asupra acestei teme în Critica rațiunii practice, unde 
printr-O tehnicitate asemänätoare celei din Critica ratiunii pure, 
ca si pfintr-un cumul ingenios de elemente morale, metafizice si 
teologice, va ajunge la formularea condiției dobândirii fericirii. 


Imperativul 


În apriorismul Kantian înclinațiile — după cum s-a putut observa 
— deşi aparțin realităţii naturale, au o relevanţă teoretică redusă, 
datorită caracterului lor particular şi variabil în timp. Aceste două 
caracteristici ale sumei de situaţii sau bunuri ce alcătuiesc obiectul 
dorinței personale fac ca ele să fie cunoscute numai într-un mod 
empiric ŞI, ca urmare, să nu poată intra în schema conceptelor 
a priori. Universalitatea se află de partea opusă, aceea care nu 
face obiectul dorinţei personale, ci al raţiunii; urmărirea sa este 
datoria morală. Ascendentul teoreiic pe care îl are datoria faţă de 
înclinații este dat de originea sa, care se află într-un concept ce îi 
poate transmite atât aprioritatea, Cât şi universalitatea sa; el este 
conceptul ființei căreia îi este destinată, fiinţă care, fiind înzestrată 
cu facultatea raţiunii, are capacitatea de a-și îndrepta acţiunile 
către ceea ce trebuie în mod universal, nu numai către ceea ce 
temporar face obiectul dorinței sale. Kant îl numește „conceptul 
universal al unei ființe rationale în genere“. Acest concept, care 
întemeiază conceptul de universalitate morală” , rezultă din teoria 
facultăților de cunoaștere, pe baza căreia s-a constituit criticismul 
kantian. Facultátile de cunoaștere (care sunt universale la fiinţa 
rationalá finitá) construiesc conceptele reprezentative ale acestui 
tip de filosofie, la care nu realitatea ce face obiectul cunoașterii 
din experienţă trece pe primul loc, ci omul care cunoaște reali- 
tatea (de acest gen sunt disciplinele constituite în jurul acţiunii 
morale, precum si al aprecierii estetice $1 teleologice). Conceptul 

de universalitate practică este un concept ce aparține idealității 
teoriei (asa îl întâlnim în Întemeierea metafizicii moravurilor si în 
celelalte lucrări practice), şi nu realității prelucrate prin operaţii 
logice de generalizare şi abstractizare. Ca tip de universalitate, uni- 
versalitatea practică se aseamănă cu universalitatea estetică, care 
este, de asemenea, un tip derivat de universalitate, format pe baza 
conceptului de ființă rațională finită (ce apreciază în primul caz si 
acționează în al doilea caz) conform facultății sale de cunoaştere 
(a judecării, respectiv a rațiunii). Distincția dintre cele două constă 
în faptul că universalitatea estetică, care dispune de cel mai slab 
suport obiectual si de cea mai puternică participare individuală, 
este compusă prin interacţiunea facultăților, principiilor şi uzante- 
lor comune. Universalitatea practică însă este unitară; ea aparţine 
mentalului care, în acest caz, desemnează facultatea generică a 
rațiunii; aici participarea individuală este întărită de reprezentarea 
(mentală) legii morale (ce exprimă universalitatea). „Orice lucru 
al naturii — spune Kant — acționează după legi. Numai о voință 
rațională are facultatea de a acţiona conform reprezentării legilor, 
conform principiilor, adică, numai ea are o vointä.‘“® 

Când se spune că fiinţa rațională finită poate acționa conform 
universalitátü principiului, se consideră că ea face dovada înzestră- 
rii sale cu o voinţă care s-a ridicat la cerintele rațiunii. In realitate 
voinţa (acţiunea orientată de voinţă) se dovedeşte a fi, în general, 
determinată de interesele particulare pe care i le produce nivelul 
sensibil, fund mai mult sau mai puţin îndepărtată de cerințele 
rațiunii; totuși, rostul teoriei este de a cultiva speranţa că voința 
s-ar putea uni cu rațiunea, spre a realiza acţiuni necesare atât din 
punct de vedere obiectiv (asemănătoare legii), cât şi subiectiv 
(rezultate din principii subiective care isi reprezintă principiul 
obiectiv, legea). Apropierea dintre cele două facultăți și a mobilu- 
rilor lor, respectiv a mobilurilor subiective de mobilurile obiective 
(numite de Kant „motive“ datorită rationalitatu lor) se realizează 
prin enunţul imperativului. Prin el, voinţa este obligată să aleagă 
calea universală și necesară a raţiunii, apropiindu-se în acest fel 
de obiectivitatea legii morale, ce acționează la nivelul inteligibil. 

Imperativul, pe lângă rolul moral si functional de a aduce la nivelul 
de perfectiune al legii morale imperfectiunea facultăţilor fiinţei 
rationale finite, mai are si rolul metafizic al apropierii celor douá 
niveluri (sensibil si inteligibil) prin consolidarea fondului rational 
al fiinţei umane. 

Vointa care, teoretic, ar trebui să fie în totalitatea sa pătrunsă 
de rațiune dar, practic, nu este decât partial rauonală, simbolizează 
imperfectiunea umaná; imperativul care vine sá contracareze 
această imperfecţiune de principiu printr-o formă rațională perfectă 
poate fi gândit ca expresia unei capacităţi supraumane, cum ar fi 
ființa absolută. În Întemeierea meta fizicii moravurilor se lasă să 
se înțeleagă că există o astfel de polaritate, și chiar mai mult, cá 
există resorturi metafizice care determină ființa rațională finită să 
se îndrepte, prin acţiunea sa rațională, către nivelul inteligibil și 
către agentul care poate acţiona acolo; în vederea acestei ridicări, 
Kant ne oferă două modele de raționalitate necondiționată: ființa 
absolută si fiinta sfântă. Imperativul nu are sens pentru astfel de 
fiinţe înzestrate cu voințe perfecte (întrucât prima nu posedă o 
natură Subiectivă care să aibă nevoie să fie corectată, iar natura 
originar subiectivă a celei de-a doua a fost deja transformată de 
credință). Aşadar, nu are sens ca ființa absolută să-și dea impe- 
rativul pentru sine, pentru cá nu este afectată de imperfectiunea 
simțurilor; dar nu este exclus să îl dea pentru fiinţa relativă și 
să o ajute astfel să își modeleze voinţa spre a deveni întru totul 
rațională. Aici ne confruntăm cu o situaţie la limita dintre morală 
și metafizică, situaţie care se pretează atât la interpretări morale, 
cât şi la interpretări metafizice. Noi dăm curs interpretării morale 
când invocám ideea după care imperativul este autoimpus de 
omul însuși, a cărui rațiune ne place să credem că este într-atât 
de putemică încât să facă acest act. Si, dimpotrivă, noi dăm o 
interpretare metafizică atunci când ieşim din decupajul moral al 
facultăţilor umane si considerăm cá imperfectiunea lor nu poate 
genera actiuni perfecte, trebuind sá fie stimulate fie in mod direct 
de o voinţă perfectă, fie în mod indirect de gândirea perfecțiunii. 
Așadar, principiile acţiunii umane (care este imperfectä), pe care le 


34 RODICA CROITORU 


studiază morala, trebuie să ia în calcul și existența fiinţei perfecte 
(spre care se îndreaptă investigaţiile metafizice). 

În interiorul temei imperativului, relaţia imperfectiunii cu 
perfectiunea a generat distingerea unui imperativ imposibil de 
înfăptuit de un imperativ posibil de înfăptuit. Primul este impe- 
rativul categoric”, care satisface scopul principal al moralității, 
punând de acord voinţa fiinţei rationale finite cu rațiunea sa. E] 
este necondiționat de vreun mijloc sau de vreun mobil sensibil pe 
care l-ar putea urmări voinţa sa, întrucât ea este bună în sine (în 
virtutea rationalitátii pe care o include), după cum o cere legea 
morală. Cel de-al doilea este imperativul ipotetic??, al mijloacelor 
necesare atingerii multiplelor scopuri practice pe care şi le propune 
aceeași ființă raţională, dar finită; spre deosebire de primul caz, 
ca nu urmărește în cel de-al doilea să își pună de acord vointa cu 
rațiunea. Drept urmare, ea nu este dispusă să urmeze modelele 
de raționalitate pe care 1 le oferă teoria, ci ceea ce face ea este 
să 151 ordoneze viata conform unor comandamente care, desi nu 
sunt pe deplin rationale, preiau totuşi unele cerințe ale raţiunii. 
Prin scopurile practice pe care şi le propune folosind acest tip 
de imperative, ființa umană se înscrie în cauzalitatea sensibilă; 
dar prin ordinea pe care o stabileşte, ea dă impresia apropierii de 
cauzalitatea rațională și de determinarea corespunzătoare a voinței. 
Din acest motiv, Kant numește acest tip imperativ al abilității. 
Desi abilitatea nu face altceva decât să usureze modul propriu de 
viata, ea contribuie, în cele din urmă, si la 0 oarecare exersare a 
rațiunii, întrucât sursa sa este o voinţă care, din punct de vedere 
teoretic, are posibilitatea de a fi determinată de rațiune. Această 
relație implicită dintre cele două tipuri de imperative pe fondul 
rațional al ființei umane are drept suport posibilitatea generală 
a nivelului sensibil de a intersecta nivelul inteligibil în anumite 
situații morale. 

Abilitatea de a atinge un scop printr-un anumit mijloc se 
reduce la însușirea unui procedeu si la procedarea în conformitate 
cu el, la o tehnică (de aceea, imperativele abilității sunt asemă- 
nate cu arta, unde partea de talent necesară artei nu este luată în 

consideratie, ci numai procedeele care pot fi învăţate si aplicate, 
astfel încât să satisfacă anumite criterii de gust). Dat fiind că aici 
se are în vedere, în primul rând, procedeul, aproprierea rezulta- 
tului fiind lăsată de o parte, acest gen de imperative sunt numite 
tehnice. Cele unde aproprierea rezultatului primează sunt numite 
de Kant pragmatice ($1 aparțin bunăstării, orânduirii vieții spre 
binele personal temporar). 

A gândi cum sunt posibile imperativele tehnice înseamnă 
a gândi cum este posibilă acţiunea care se conduce după ele. 
Introducerea acțiunii cu substratul său material într-o etică for- 
mală, a principiului, împinge acest tip de imperative în planul 
secund al schemei conceptuale a /ntemeierii metafizicii moravu- 
rilor. Abilitatea leagă scopul de mijloacele necesare (cu condiția 
ca rațiunea să vegheze asupra acţiunilor). 

Este interesant de subliniat faptul că în cadrul acestei morale 
întemeiate pe principii metafizice, ceea ce este tipic moral poate 
stabili o relaţie directă cu problematica metafizică, datorită nive- 
lului ideal la care evoluează cele două domenii; iar ceea ce în 
moralitate nu se bucură decât de o importanță secundară, datorită 
ancorării sale în realitate, este privat de deschideri metafizice. 
Din acest motiv, elementele morale secundare se caracterizează 
printr-o tehnicitate pe care o pun în serviciul activităţii umane 
practice. În cazul de faţă, imperativele ipotetice care presupun o 
anumită abilitate din partea agentului moral sunt numite de Kant 
si imperative tehnice. 

Între scopurile sensibile unde abilitatea încearcă să pună 
ordine între interese, plăceri, trebuinte apare din nou constanta 
fericirii. Kant spune că ea „este totuși un scop pe care îl putem 
presupune ca real la toate ființele raționale (întrucât imperativele 
li se potrivesc lor ca ființe dependente) si deci un scop pe саге nu 
numai Că îl pot avea, ci despre care putem presupune sigur că îl au 
toate printr-o necesitate a naturii, $1 acest scop este fericirea'?!. Ca 
scop în care se întâlnesc toate celelalte scopuri naturale, el consti- 
tuie contraponderea rationalitátii legii morale, având o necesitate 
reală. Întrucât fericirea apare cu necesitate în viaţa ființei umane, 


ocurenta sa — este de părere Kant – poate fi desemnată printr-u 
imperativ. Tipul de raționament prin care se exprimă imperativ 
fericirii este asertoric (el se afirmă, nu se impune). Si desi ne putem 
reprezenta fericirea ca având un scop „incert“ (incertitudine гегу. 
tată dintr-o paletă individuală foarte largă de reprezentări asupra 
fericirii), Kant consideră că scopul său poate fi presupus „în тој 
cert şi a priori la fiecare om, fiindcă aparţine naturii lui. 

Nici un alt concept Kantian nu se află în această situaţie para. 
doxală: pe de-o parte să fie empiric, iar pe de altă parte să aib; 
caracteristici ale conceptelor a priori. Așadar, dacă până acum am 
văzut că fericirea este un concept empiric (sau un non-concept a 
priori), acum vedem că ea reprezintă totodată un scop a priori: 
ceea ce înseamnă că primul său aspect este cel de formă cu w 
conţinut particular, ce nu poate fi determinată decât într-un mod 
empiric; cel de-al doilea aspect al său este de căutare constanti 
în timpul vieţii omului a acestei forme, spre a 1 se da unul dintre 
conținuturile particulare ce sunt subsumate în general formei 
respective. Această căutare constantă face din fericire un scop 
a priori. Prin faptul că noi putem presupune fericirea a priori la 
fiecare om, ea se apropie de imperativul rațiunii; iar prin „pru- 
denta" sau perspicacitatea care se dovedeşte necesară în alegerea 
celor mai potrivite mijloace pentru atingerea sa ca scop conform 
interesului personal, ea se apropie de celelalte imperative-mi jloace, 
fund ea însăşi un imperativ ipotetic. Făcând ca și fericirea să se 
poată împărtăşi din apriorismul conceptelor sale morale — chiar 
dacă numai tangential — Kant situează acum fericirea pe o pozi- 
tie superioară faţă de etapa de început a Întemeierii metafizici 
moravurilor. Acolo ea se prezenta ca un non-concept, datorită 
variabilitátii sale interindividuale, apoi ca un concept empiric, 
incapabil sa tina piept conceptului pur de lege morala, urmat de 
transformarea sa într-un scop constant al fiinţei rationale finite și 
in cele din urmă, în imperativ, chiar dacă numai ipotetic — дей 
necaracteristic moralității. Vedem, așadar, cá nu există formaa 
gândirii morale sau temă moralá majoră în care să nu fie implicată 
fericirea. De aici rezultă dificultatea unificării acestei diversitili 

de forme şi totodată participarea lor morală si, ca urmare, rezultă 
importanta pe care a dat-o Kant fericirii, punánd-o în relație cu 
însăși legea moralà. 

Imperativele pragmatice (unde bunurile materiale sunt îmbi- 
nate cu valori spirituale temporare sau cu stări emoţionale ce pot fi 
subsumate fericirii) depăşesc simplitatea celor tehnice, dată fiind 
combinarea nedeterminată dintre aceste indicatoare ale vieţii prac- 
tice, care uneori dau măsura tendinței naturale a oamenilor către 
fericire. Nedeterminarea în care se situează fericirea se datorește 
— spune Kant — elementelor empirice din care este compusă; ele îi 
imprimă inexactitate; şi întrucât ideea de fericire este supusă unor 
modificări petrecute în timp, ea are si inconsecventá^. Introducerea 
factorului temporal, mai precis a timpului viitor, în încercarea de 
a determina fericirea duce la considerarea sa ca un fel de ideal 
— deci ca o stare care, din principiu, nu poate fi atinsă niciodată. 
Kant o abordează în termenii idealului rațiunii pure, ca „totalitate 
absolută“ a elementelor sale**, ca maximum existential prezent si 
viitor. În Critica rațiunii pure, idealul era prototipul ce „determina 
complet copia“? și avea sarcina de a da regula de comportament. 
Ca si în această lucrare morală, si în acea lucrare epistemologică 
el era lipsit de precizie, ca $1 de realitate obiectivă. 

A cuprinde acest termen în toată întinderea sa prezentă şi vii- 
toare ar necesita — după Kant — „omnistiintä“, care este o capacitate 
a fiinţei prime. Ca atare, ea depăşeşte limitele cognitive ale fiintei 
umane. Aceasta are o capacitate limitată de a poseda fericirea: in 
primul rând, datorită calității sale de fiinţă imperfecta (deci dintr-un 
temei metafizic), dar și pentru că nu ar putea atinge valoarea sa de 
ideal practic (dintr-un temei moral); $1, nu în ultimul rand, pentru 
că fericirea este într-atât de nedeterminată si extinsă, încât nu 1 se 
poate cunoaște conceptul (dintr-un temei epistemologic). 

Nedeterminarea falsului concept de fericire — gândește Kant — 
face improprie îndreptarea către el cu ajutorul principiilor; aceasta 
se poate face numai cu sfaturi rezultate din principii empirice”. Si, 
am adăuga noi, aici se pot da sfaturi doar celor ce nu și le pot da 
singuri, dat fiind că reprezentarea personală a fericirii se bucură de 

un grad mare de independentd. Lipsa principiilor face ca fericirea 
ca atare să nu poată fi realizată, ci numai atinsă temporar; si nu 
poate fi realizată dintr-un motiv teoretic — gândește Kant — pentru 
că în calitatea sa de ideal, maximum de bunăstare nu o dă rațiunea 
(caz în care ea ar fi subsumată principiilor), ci imaginația; această 
facultate este cea care creează imagini ale maximului. Si dacă nu 
există un principiu care să prescrie fericirea, nu poate exista nici 
un imperativ moral care să ceară realizarea sa. 

Imperativul moralității nu are nevoie de supozitii spre a i se 
demonstra necesitatea (el satisface relaţia de obligativitate dintre 
datorie şi lege) si nu are nevoie nici de exemple spre a ı se demon- 
stra existenţa. El are valoare de lege practică, ce se impune doar 
prin forma sa (asemeni principiului moral); el nu îndeamnă către 
nimic înscris direct în ordinea vieţii, ci numai indirect, oferind un 
cadru, o formă pentru a stăvili excesele vieţii şi a întrerupe depen- 
denta totală faţă de cauzalitatea sensibilă. Materia desemnează, în 
această formulare, ceea ce nu poate fi supus principiului si deci 
ordonării („El nu priveşte materia acțiunii şi ceea ce trebuie sa 
rezulte din ea, ci forma si principiul...“*’). 

Formularea unui imperativ ipotetic lasá nedeterminat conti- 
nutul sáu (intrucát existá o mare diversitate de scopuri existentiale 
de ales, pentru care să se propună prin imperativ mijloacele nece- 
sare). Imperativul categoric fiind formal, nu se pronunţă asupra 
conţinutului sáu (de aceea, el este lipsit de vreun mijloc pentru 
scopul său formal); enunţul său nu stipulează altceva decât cerința 
adresată maximelor particulare de a deveni universale, la fel ca 
legea (cerinţă valabilă pentru orice fiinţă rationala). 

Distincția dintre fericirea construită ca un imperativ ipotetic 
si legea morală construită prin imperativul categoric evidentiazá 
faptul că forma este cea care susține moralitatea, iar materia este 
cea care susține viaţa. Pe baza ei, Kant face în această etapă dis- 
tincția între rațiunea morală (stricto sensu) care include principiul 
obiectiv împreună cu instrumentele ce îl pun în valoare şi raziunea 
practică (lato sensu) ce include şi principiul subiectiv — distincție 
care cu timpul se va estompa. 

Ideea imperativului categoric este exprimatá prin douá enun- 
turi. Prima expresie a imperativului categoric are o formă restrânsă 
si stipuleazá unirea maximei cu legea, prin efortul deliberat al 
vointei (enuntul sáu cere ca voința să fie susținută de putință, să 
fie efectivă). Această formă urmărește eficiența maximei, care 
este instrumentul general al moralității. 

A doua expresie a imperativului categoric are o formă extinsă 
si înscrie legea morală în întregul naturii; ea stipulează unirea 
maximei particulare, prin efortul voinţei, cu legea universală a 
naturii. Prin această formulare se subliniază universalitatea facul- 
tätii rațiunii pentru fiinţele finite care o posedă. 

Facultatea prin care se exercită cele două tipuri de impe-. 
rative este voinţa; ea însă se mobilizează diferit în cele două. 
Constrângerea în cazul imperativului categoric constă din 
dispensarea de orice binefacere pe care o poate aduce matena. 
Ea cere urmărirea unei forme libere de orice avantaj material, 
constrângerea realizându-se prin porunci (legi) ale moralității. 
Constrângerea impusă de imperativele ipotetice este îngăduitoare 
în raport cu cea formală (din punctul de vedere al obligativitätii) si 
este orientată, canalizată spre a satisface condiţiile unei reguli sau 
aurma îndemnurile unui sfat, fiind divizată în „reguli ale abilitätii“ 
sau „sfaturi ale prudentei“. 

Imperativul constrânge datfiind că este necesar teoriei morale, 
lar necesitatea sa poate fi concurată de plăcere sau de interesul 
personal; acolo unde intervin plăcerea sau interesul scade nece- 
sitatea. Aşadar, tipul de constrângere este dependent de tipul de 
necesitate: legea morală include în conceptul său o necesitate 
necondiționată (de oferte materiale), pe când regula condiționează 
(oferta materială) prin tehnici de îndeplinire; cea din urmă este o 
necesitate condiționată subiectiv, de interesul pe care îl manifes- 
tám fata de acea ofertă. Celei dintâi îi lipseşte materia prin care ar 
urma ca imperativul să fie bun la ceva care să ne atragă interesul. 
Ea este numită o necesitate obiectivă, pentru cá nu este dependentă 
de interesul sau de plăcerea subiectului moral. 

Pe lângă conceptele tipic morale pe care le-am întâlnit până 
acum, cum ar fi legea, datoria, binele, a căror acţiune se limitează la 
sfera moralei, imperativul nu este doar conceptul fără de care legea 
morală nu ar putea fi asimilată de fiinţa umană; el este totodată si 
conceptul care străbate întregul idealism transcendental kantian, de 
la principiile gândirii la nivelurile filosofice şi la tipurile lor de cau- 
zalitate. Aceste corespondențe funcționale se datoresc provenientei 
conceptelor filosofiei transcendentale din facultăți de cunoaștere ce 
aparțin aceleiaşi fiinţe umane. Ea gândeşte cu ajutorul unor tipuri de 
raționament corespunzătoare posibilităţii sale de a acționa: în mod 
categoric si în mod ipotetic. Imperativul categoric este modelat de 
un principiu practic apodictic, a cărui realizare este iminentă, iar 
imperativul ipotetic este modelat de un principiu practic problema- 
tic, a cărui realizare nu este necesară. Aceeaşi sursă conceptuală a 
făcut ca imperativul să penetreze și nivelurile la care este construit 
idealismul transcendental kantian cu tipurile corespunzătoare de 
cauzalitate. Un nivel este cel sensibil, al existenţei care este și 
prezintă multe avantaje practice, inclusiv pe acela al întreținerii 
speranţei în realizarea fericirii, dar care nu corespunde necesităţii 
moralei; celălalt este nivelul inteligibil, care nu oferă nici un avantaj 
practic, dar el trebuie să fie, întrucât corespunde necesităţii morale; 
ȘI, nu în ultimul rând, satisface proiectul metafizic al acestui tip de 
filosofie. Imperativul reprezentativ moralei acţionează la nivelul 
inteligibil, accesibil metafizicii, fiind străbătut de cauzalitatea 
inteligibilă, a mobilurilor raţionale concentrate în raționalitatea 
necondiționată a legii morale. Imperativul nereprezentativ moralei 
acţionează la nivelul sensibil, care este impenetrabil problematicii 
metafizicii, fiind străbătut de cauzalitatea sensibilă, a mobilurilor 
obiectuale ce pot fi atinse prin imperativele ipotetice. 


Datoria 


În calitate de element ce distinge imperativele ipotetice de 
imperativul categoric, înclinația deţine un rol si în definirea 

conceptului de datorie, spre care tinde imperativul. Încă din această 
lucrare morală de început a etapei critice care este Întemeierea 
metafizicii moravurilor, Kant vine în întâmpinarea unei lucrări 
în care el își va desăvârși ideile morale — și anume Metafizica 
moravurilor — făcând o diviziune a datoriilor după felul în care 
este antrenată înclinația în înfăptuirea datoriei. El dă patru exemple 
de maxime neuniversalizabile (datorită dominării înclinațiilor) ce 
exprimá: prote Jarea vietii prin maxime personale, acolo unde legea 
nu isi poate face loc (1) $1, implicit, evidențierea rolului benefic 
al maximelor ca modalitate de ordonare a vieţii și de apropiere 
de legea morală. Acţiunea care duce la distrugerea unei vieti este 
văzută deopotrivă şi ca distrugătoare a ideii de umanitate, a cărei 
urmărire este, pentru om, un scop în sine; ca urmare, si persoana 
particulară a omului din noi, care participă la ideea de umanitate, 
este şi ea un scop în sine. Distrugerea acestei persoane ce se află 
potential în noi provine din neconsiderarea ei ca un scop în sine, 
ci ca un mijloc al intenţiilor noastre destructive. O altă situaţie 
este dată de iubirea de sine, care se apropie mai mult de individ 
și de interesul său când este destinată să-l salveze pe acesta din 
impas, în condiţiile în care cel cu care intra în relație este preju- 
diciat (2); în primul caz, nimeni nu este prejudiciat. Protejarea 
vieţii din iubire de sine este o înclinaţie ce nu poate fi făcută lege 
universală, întrucât se bazează pe un sentiment (care, după cum 
este lesne de înțeles, se află în imposibilitatea de a se ridica la 
nivelul universalitátii cerut de lege). Desi protejarea vieții pare a 
fi un mobil puternic în vederea îndeplinirii datoriei fata de noi ca 
specie umană, din punct de vedere teoretic ea este insuficientă, 
întrucât este dependentă de o mulțime de factori a căror apreciere 
este lăsată la latitudinea subiectului. Si de aici reiese intenţia lui 
Kant de a concepe imperativele ipotetice ca imperative ale vieții, 
pe când pe cel categoric ca fiind, în puritatea lui, superior intere- 
selor vieţii $i, în această calitate, ca ordonator al ei, precum si ca 
element central al unei metafizici dezvoltate pe terenul moralității. 
Egoismul împiedică abordarea celuilalt ca scop în sine, violând 
umanitatea din el nu numai în forma ei generală, dar și sub forma 

specialá a dreptului celuilalt la proprietatea sa. Maxima care 
înfrânge particularul si posibilitatea acestuia de a fi pus în slujba 
universalului (3) este $1 ea blamabilă, pentru că, în primul rând, ea 
lasă voinţa inactivă (voinţă care este, de altfel, instrumentul indis- 
pensabil al manifestării raţiunii); în al doilea rând, ea se dovedeşte 
fie contrară maximei iubirii de sine, fie este înțeleasă la nivelul 
ei cel mai de jos (unde nu este antrenată voința). Între cultivarea 
capacităţilor naturale (prin făptuire) și alegerea plăcerii (prin nefäp- 
tuire) ultima se îndepărtează cel mai mult de universalizabilitate, 
întrucât nu folosește rațiunea. Aici ne confruntăm cu o înţelegere 
superficială a ideii de umanitate, care nu trebuie doar să nu fie 
contrazisă în acţiunile noastre, ci trebuie să fie dezvoltată în mod 
expres (respectiv capacităţile cu care suntem înzestrați de la natură 
trebuie cultivate în folosul speciei și al ideii sale de umanitate). 
Maxima care, presupunând că a făcut tot posibilul pentru propria 
bunăstare, arätändu-si indiferența fata de necesităţile și bunăstarea 
celuilalt, nu trebuie să ajungă universală, întrucât este nesocială 
(4). Ea nu face rău, nici nu îl propagă (după cum o fac celelalte 
maxime), ci evită doar să facă bine (să îl considere pe celălalt ca 
pe sine însuși). Această maximă contravine ideii de umanitate 
nu în раге sale esenţiale (cum ar fi scopul în sine, proprietatea, 
datoria), ci în cele considerate secundare din punct de vedere moral, 
dependente de afectivitate. Or, noi nu trebuie să pierdem din vedere 
faptul că atât agentul moral însuși, cât si semenul său au nevoie 
nu numai de idei generoase si de bunuri, ci au nevoie deopotrivă 
şi de căldură umană, de afecţiune și înțelegere. Acestea fie tin 
temporar locul celor dintâi, fie le întregesc. Marile stări spre care 
názuieste constant fiinţa umană, cum ar fi fericirea sau iubirea, 
includ într-o mare măsură si reciprocitatea afectivă. În enunţul 
maxime! de fata se află germenii unei probleme importante се va 
fi pusă în Critica rațiunii practice si în Metafizica moravurilor, si 
anume dacă fericirea celuilalt trebuie să fie considerată de noi ca 
o datorie. Preocupările fata de necesităţile, bunăstarea, fericirea 
celuilalt constituie elemente de morală socială pe care Kant le va 
dezvolta abia după zece, doisprezece ani (incidental, în Spre pacea 

eternă Si, mai deplin, in Metafizica moravurilor). Elementul social 
desemnat prin celălalt este aici contopit cu elementul natural, ce 
desemnează specia umană, în care este inclus semenul nostru. 
Acest tip de datorie este cenzurat de a doua expresie a imperati- 
vului moral, ce ridică necesitatea moralității la nivelul necesităţii 
ordinii naturale. 

Datoriile expuse mai sus au o sursă unică: principiul moral. 
Kant îl justifică prin procedeul numit deducție. El are în vedere 
raportul pe care datoria îl are cu înclinația, raport definitoriu pen- 
tru Întemeierea metafizicii moravurilor. Datoria este satisfăcută 
de voinţa determinată în mod expres rational, iar înclinația este 
satisfăcută de voinţa în genere (саге 151 ia volitia ca instrument al 
acțiunii). Ele trebuie să se pună de acord, conform intentiilor aces- 
tei filosofii sistematice. În formulările date de Kant legii morale, 
acordul respectiv apare sub forma expresiei „să poţi voi...". Cele 
două caracteristici ale voinței (decizia de a voi şi capacitatea de 
a pune volitia în practică) nu se unesc decât în principiul moral; 
situaţiile practice prezintă voințe care nu pot răspunde exigente- 
lor raţiunii, adică nu pot să își orânduiască maximele (principiile 
subiective) după principiul moral (principiul obiectiv). Filosofia 
critică numeşte acordul voinței cu rațiunea „canonul шегип 
morale a acţiunii noastre їп genere‘“°. Prin acest „canon“, noi 
putem judeca faptul cá unele maxime contin imposibilitatea 
contopirii cu legea din motive neidentificate. Altele nu contin 
incompatibilitatea maximelor, dar voinţa îşi devine contrară siesi, 
adică ea nu vrea să dea curs unei astfel de maxime universalizabile 
decât ca excepție. 

Conceptul moral de datorte are valoare prin imperativul cate- 
goric. În cazul imperativelor practice nu se pune problema datoriei. 
Aici automobilizarea se face cu ușurință, întrucât este satisfăcut un 
interes personal; în cazul imperativului moral, definit si ca fiind 
al datoriei, mobilizarea se face numai prin ideea de datorie, care 
este o abstracţie, de unde provine şi dificultatea de a veni către ea 
în mod natural (sau în termenii filosofiei transcendentale), prin 
cauzalitatea sensibilă. Ea este însă o abstracţie deosebită, una care 

are prin sine capacitatea de a atrage fiinta rationalá finitá cátre 
înfăptuirea ei. Si cum este atrasă această fiinţă care se defineşte 
prin raționalitate (ca fiinţă rațională finită)? Tocmai prin îndemnul 
de a își folosi, chiar dacă nu cu uşurinţă, facultatea prin care isi 
poate dovedi superioritatea s1 prin care se poate înscrie în cauzali- 
tatea inteligibilă. О ființă duală, dotată pe de-o parte cu o rațiune 
activă, găseşte în această abstracţie puternicá si totodată sobră, 
care cere fără să ofere ceva, un „caracter sublim“ si o „demnitate 
interná^?; dar tot aceeaşi ființă, în măsura în care este obișnuită să 
își satisfacă înclinațiile personale prin cauzalitatea sensibilă, poate 
gândi puterea rațională a acestei abstracții ca provenind de la fiinţa 
absolută; ea consideră deci că numai această ființă perfectă îi poate 
adresa porunca imperativului moral. Aici ideea transcendentală de 
Dumnezeu, care în domeniul cunoaşterii limita intuiţia sensibilă 
numai la domeniul experienţei, apare în această formă practică de 
imperativ; el are, de această dată, rolul de a elibera ființa umană 
de această limită a sensibilităţii. 

Având perspectiva dublă de a gândi datoria şi legea morală 
la nivelul empiric $1, respectiv, la cel a priori, Kant vine în întâm- 
pinarea confuziei noastre posibile, făcând precizarea că, în măsura 
în care există o lege valabilă pentru întregul gen al ființelor rati- 
onale, care să judece prin maxime acţiunile acestora pe care să le 
vrea universalizabile, ea nu poate fi una empirică, ci numai una 
care să se afle într-o relație a priori cu însuși conceptul de ființă 
rațională in genere înzestrată cu voință. Si conceptul de voință 
ne va da cheia înţelegerii conceptului de lege morală, căci voinţa 
este definită ca o facultate de autodeterminare la acţiune prin 
reprezentarea anumitor legi — a unor legi cu un caracter formal, 
dat de structura cognitivă a ființei raționale. Aceste legi sunt, în 
fapt, variante ale unicei legi morale; ele îi extind acţiunea de la 
sfera umană la cea naturală. Fără gândirea și stimularea acțiunii în 
acord cu un ideal legic, nu există lege morală și nici posibilitatea 
de a ordona viaţa practică. 

Vointa fiinţei rationale, care tinde spre legea morală ca spre 
scopul său cel mai înalt, a determinat regândirea conceptului 

practic de scop, care nu mai este subsumat doar sensibilităţii, ca 
la începutul apriorismului moral; acum el este subsumat ratiunii. 
În acest ultim caz el are valoarea unui principiu obiectiv, fiind 
valabil pentru totalitatea ființelor rationale. Așadar, scopul practic 
poate fi rational si universal. Această latură a scopului pe care 
o introduce aici Kant face, pe de-o parte, joncțiunea cu Critica 
rațiunii practice (unde relatiile fata de datorie sunt exprimate cu 
precădere cu ajutorul principiilor, faţă de lucrarea prezentă, unde 
domină exprimarea acestora prin maxime); si, pe de altă parte, ea 
face joncţiunea cu Metafizica moravurilor (unde scopul rational 
este asimilat datoriei). Acest gen de scopuri universale și obiective, 
cu valoare de principii formale, sunt numite de Kant motive ale 
voinţei (numai voinţa rațională le poate avea, întrucât sunt deter- 
minate, motivate). Scopurile particulare si subiective cu valoare 
de principii materiale sunt numite mobiluri ale voinţei (unde un 
impuls nereflectat determină voinţa). 


Imperiul scopurilor 


Voința omenească, pe lângă posibilitatea esenţială de a se 
acorda cu raţiunea spre a legifera domeniul practic prin acţiunea 
legii morale, mai are o posibilitate secundară de legiferare uni- 
versală prin totalitatea maximelor după care acționează. Această 
posibilitate decurge din specificul legii morale de a fi reprezentată 
in maxime; ea se exprimă în „..principiul în virtutea căruia orice 
voinţă omenească apare ca întemeind, prin toate maximele ei, o 
legislație universală...“ Transferand posibilitatea de legiferare 
universală de la lege la maximă, Kant a realizat o transformare 
dialectică de genul celei pe care o va folosi ulterior Hegel în Logica 
sa; prin ea, forma unei idei este rezultată din conținutul care îi 
este propriu. În acest caz, forma apare din elementul care anterior 
desemna conținutul în raport cu legea morală, şi anume maxima 
practică. Aşadar, desi în prima schemă conceptuală a /ntemeierii 
metafizicii moravurilor maximele apăreau ca fiind contrare legii 


46 RODICA CROITORU 


с a nn nn mn nn nn nn nn nn nn 


morale datoritä scopurilor ne-formale pe care si le propun, para- 
digma imperiului scopurilor creatä in cadrul schemei complemen- 
tare a aceleiasi lucrári spune cá, in ansamblu, ele apartin totusi 
rațiunii practice si deci legiferării sale. Pe baza existenţei acestei 
relaţii necesare între maxime si lege (întreţinută de reprezentarea 
legii în maxime) se regándeste și relația de necesitate dintre legea 
morală si imperativul categoric, cel care aduce maximele către 
lege. Dacă există o astfel de relație între totalitatea maximelor si 
legea morală însăşi (prin facultatea voinței care le este comună, 
ca si prin fondul rational al celor două), putem gândi cá, în mod 
analog, ar trebui să existe și o relaţie între totalitatea imperativelor 
ipotetice (ca expresii ale unei voințe de o raționalitate imperfecta) 
$1 imperativul categoric (ca expresie a voinței de o raționalitate 
perfectă). Desi în acest caz s-a păstrat același fond volitiv-rational 
ca în cazul anterior, imperativele au fost concepute ca principii 
bazate pe tipuri diferite de raționament — ceea ce a schimbat situația 
fata de cea anterioară. Între cele două tipuri de imperative nu există 
unitatea pe care o formează „reprezentarea legii“ în maximele 
particulare — situaţie ce reflectă unitatea superficială dintre etică 
si logică. Dimpotrivă, între etică şi metafizică există o unitate pro- 
funda, care se reflectă în relația dintre maximă — lege — imperativ, 
aici există o unitate finală, care justifică originea lor rațională (in 
voinţa rațională) si finalitatea lor morală. Datorită acestei unități, 
legea $1 imperativul sunt legate printr-o relație indestructibilä, ce 
face ca unele enunturi să ne lase să înțelegem cá legea si instru- 
mentul său care este imperativul ar fi identice. 

Din alte contexte care susţin neconditionarea legii morale 
si, mai ales, distanţa pe care, inevitabil, legea o are faţă de orice 
maximă, ca $1 din inutilitatea exemplelor in probarea existenței 
celei dintâi se deduce, dimpotrivă, inutilitatea imperativului. Or, 
imperativul, prin îndemnul său necondiţionat, face fiinţa umană 
conştientă de interese superioare celor practice. Căci dacă acesteia 
nu îi este posibil să ajungă prin comportamentul său la perfecti- 
unea cerută de imperativ, cel putin el îl îndeamnă să gândească 
perfecțiunea — si o dată cu ea să gândească și ființa ale cărei 

actiuni sunt perfecte. О unitate finalá asemánátoare celei dintre 
maximă — lege — imperativ se întâlneşte şi între rațiunea practică 
si lege, care în moralitate se prezintă sub. forma legiferárii. Acest 
termen desemnează starea activă a legii. Întrucât scopul legii nu 
poate fi atins datorită idealitati sale, în locul său apare aceasta 
stare întreţinută de reprezentarea legii de către rațiune şi care este 
înfăptuită de voinţă. Acţiunea voinţei conformă reprezentării legii 
este datoria morală. Fiind o lege ce acţionează asupra interioritátii 
umane, datoria morală este fata de sine însuși, nu fata de un interes 
practic (propriu sau al altuia). Dacă voinţa ar trebui să urmărească 
un obiectiv exterior, ea ar fi constrânsă la fel ca în drept. 

Voința trebuie să fie ori stimulată (prin promisiuni practice), 
ori constrânsă (prin necesităţi exterioare). Voința autostimulatä 
si autoconstrânsă este noutatea teoriei morale kantiene. Prin ea 
se introduce imperativul categoric, care, deşi este neconfortabil 
prin restrictia materială pe care ne-o impune, ne cere să ne-o 
impunem noi înşine. Așadar, o voință care îşi poate da legea și în 
principiu poate urma imperativul categoric este autonomă. Voința 
dependentă de condiţii personale sau exterioare urmează principii 
heteronome. A avea capacitatea de a da pentru sine însuși o lege 
înseamnă, în primul rând, a ieşi de sub tutela oricărei dependențe 
personale; ea este valabilă pentru întreaga comunitate umană. 
Din punct de vedere moral, ea este reprezentată de principiile 
exprimate în maxime, pe care şi le formulează voinţa urmărind 
scopurile necesare parcurgerii vieţii. Așadar, admiterea unei voințe 
autonome, capabile să își dea ea însăşi legea, duce la gândirea unei 
similitudini de scopuri (raționale) spre care se îndreaptă această 
voință. Kant, făcând o relatie între voința particulară, care prin 
raționalitate se universalizează, si scopurile pe care le urmărește 
$1 care, inevitabil, sunt marcate de raționalitate, a conceput para- 
digma de imperiu al scopurilor. Această paradigmă lasă deoparte 
diferenţele ce particularizează fiintele umane și conținutul scopu- 
rilor lor, considerând doar fondul rațional în genere, capacitatea 
formală de legiferare, precum şi ideea de scop în totalitatea sa. 
Rostul său este de a atrage atenţia asupra ideii de unitate morală. 

Sursa acesteia se află în facultatea practică de cunoaştere, și anume 
în caracteristica universală a voinței de a ni se prezenta sub aspect 
formal, ca formă. Aici se află cel mai important punct de contact 
al imperiului scopurilor cu legea morală. 

Kant gândeşte paradigma imperiului scopurilor ca fiind sino- 
nimă cu o altă paradigmă pe care el a cultivat-o încă din prima sa 
Critică, si anume cu cea de mundus intelligibilis’. Ea însă accentua 
participarea fiinţei umane la cauzalitatea inteligibilă. De această 
dată este accentuată capacitatea sa de a fi legiferatoare univer- 
sală. „Un astfel de imperiu al scopurilor ar putea fi realizat prin 
maxime, a căror regulă imperativul categoric o prescrie tuturor 
ființelor rationale, cu condiţia ca ele să fie universal urmate.“ 
Ideea de mai sus ne arată cá un grad mare de universalizabilizare 
(de posibilitate de a se apropia de lege) o au maximele din care 
reiese cel mai pregnant rationalitatea, din care decurge calitatea 
ființei umane de a fi un scop în sine şi puterea sa de legiferatoare 
universală. Calitatea fiinţei umane de a fi în imperiul scopurilor 
totodată legiferatoare si legiferată“ particularizează ideea de dua- 
litate umană în moralitate (manifestă atât în conceptele nivelului 
sensibil, cât si în conceptele celui inteligibil, atât în imperativele 
practice, cât şi în imperativul moral). Când apar diferenţe între 
scopul celor două poziţii şi când ele se reflectă în maxime, nece- 
sitatea conformării cu principiul obiectiv al moralității se prezintă 
ca o constrângere, ce ia numele de datorie**. Ea este conceptul ce 
revendică cunoașterea legii universale, dar acţiunea care urmărește 
legea este conformă maximelor particulare. Faţă de datoria definită 
în schema formală ca respectare a legii, din perspectiva imperiului 
scopurilor integrat în schema teleologică a Întemeierii metafizicii 
moravurilor datoria ne apare ca acţionarea conformă maximelor, 
într-o lume în care maximele celuilalt trebuie să fie considerate 
ca fiind ale unei fiinţe legiferatoare ce аге, la fel ca noi, calitatea 
de scop în sine. 

Aplecarea asupra propriei persoane care își reprezintă legea 
în maximele sale (datorită specificului legii morale de a acţiona 
asupra interioritátii umane) este completată în cadrul paradigmei 

imperiului scopurilor de interactiunea си vointa rationalá а 
celorlalți. Această paradigmă imparte lumea în ființe capabile de 
interacțiuni rationale, fiinţe care din acest motiv sunt purtătoare ale 
demnității, si în ființe nerationale sau lucruri purtătoare ale unui 
pret”. Demnitatea este unică și are o valoare absolută, intrinsecă; 
de aceea, ea nu poate fi înlocuită cu nimic altceva. Fiinţa umană 
are demnitate în virtutea umanității pe care o posedă; datorită 
acestei calităţi superioare ea este un scop în sine (nedependent de 
cauze exterioare). Umanitatea ajunge la dezvoltarea sa maximă 
în cadrul moralității. De aceea, pentru Kant numai umanitatea si 
moralitatea au demnitate. Preţul nu individualizează obiectul pe 
care îl reprezintă, de aceea el poate fi echivalat cu ceva asemănă- 
tor. Neavând rațiune, el nu există în sine, ci numai spre a pune în 
valoare existenţa umană, cu nevoile si trebuintele sale, ca pret de 
piată, dar $1 cu afectivitatea $1 cu înclinațiile sale estetice, ca pret 
de afecțiune. Aceste preţuri ce satisfac înclinațiile fiinţei rationale 
reprezintă valorile sale relative (relative la valoarea sa absolută). 

Datorită calităţii acestei fiinţe de a fi scop în sine (care ii 
conferă valoare absolută), imperativul categoric se reformulează 
ținând seama atât de calitatea celuilalt de a fi scop în sine, cât si 
de cuantumul de raționalitate al maximei după care acționează 
celălalt: ,,... acționează în relație cu orice fiinţă rațională (cu tine 
însuți $i cu alţii) astfel încât în maxima ta ea să fie totodată valabilă 
ca scop în sine“, 

Noi ne întâlnim cu aceste culmi pe care le poate atinge fiinţa 
umană (respectiv cu calitatea sa de legiferatoare şi cu demnitatea 
persoanei) prin exercitarea rațiunii asupra voinței. Dacă la înce- 
putul acestei lucrări Kant revendica o facultate capabilă să poată 
duce la bun sfârșit demersul moral (voinţa bună), transformând 
schema formală a conceptelor morale într-o schemă teleologică, el 
consideră cá o atitudine bine orientatá este mai conformă noului 
context. Ea este intenția bună, sinonimă Cu virtutea. 

lată și o altă schimbare de accent care se petrece o dată cu 
imperiul scopurilor şi cu raționalitatea prezentă în totalitatea 
maximelor practice care îl compun; spre a aduce către centrul 

moralității maximele practice, ele sunt considerate din perspectiva 
potentelor lor morale; ca atare, heteronomia lor inițială, rezultată 
din cultivarea sensibilităţii în defavoarea rațiunii, va fi pusă între 
paranteze, iar prin cuantumul lor necesar de raționalitate ele vor 
alcătui baza invocării autonomiei morale. Si în acest caz încadrat 
în imperiul scopurilor se observă transformarea unor elemente 
periferice ale schemei formale a Íntemeierii metafizicii moravuri- 
lor în elemente centrale ale schemei teleologice a aceleiași lucrări, 
precum mai înainte am văzut, în cazul formării acestui concept, 
cum unele dintre fostele elemente de conținut au devenit în noile 
condiții teoretice elemente formale. 

Totalitatea maximelor ar putea fi privită, din aceasta perspec- 
tıva, ca moralitatea omului in actu, iar legea morală ca potentia 
moralia. Aceastá situatie, inversá fatá de cea expusá initial, 
pare surprinzătoare, dat fiind că, din punct de vedere teoretic, 
legea morală este expresia moralității, pe când maxima este doar 
încercarea de apropiere de lege. În fapt, ființa umană nu are altă 
posibilitate de acţionare decât maxima $1 șansa de a o gândi pe a 
doua, dar nu dea o transpune ca atare în practică. Valorificánd din 
această perspectivă heteronomia ca aflându-se intr-orelatie strânsă 
cu autonomia, Kant a putut să afirme că maximele dobândesc o 
formă universală; în acest scop ele trebuie alese altfel încât să 
corespundă legii, să fie maxime morale, iar nu simple maxime ce 
satisfac scopuri practice, întâmplătoare. 

O altă caracteristică formală a maximei este aceea că ea are 
un scop în genere, dat fiind că ea este formulată de o fiinţă care în 
mod teoretic constituie, prin natura sa, un scop în sine; în această 
calitate de alcătuitor de principii subiective sau maxime, omul 
este capabil să formuleze si să urmărească scopuri, selectându-le 
pe cele universale si absolute si renunțând la cele care sunt doar 
particulare si relative. Prin acest proces de triere în funcţie de 
semnificaţia lor morală, maximele se bucură de o determinare 
completă, întrucât — spune Kant — sursa lor se află în propria noastră 
legiferare (de aici provine completitudinea lor). În urma acestei 
trieri, relația dintre voință şi putință nu mai constituie o problemă 

pentru agentul moral (după cum o constituia în prima formulare a 
legii morale). Fondul volitiv ce dá omului calitdtea de legiferator 
universal (prin ideea de scop în sine) se manifestă necondiţionat 
de scopurile particulare, imediate. 


Autonomia voinţei 


Scopul formal pe care îl pune în evidenţă paradigma imperiu- 
lui scopurilor ajută, de asemenea, și la explicarea unui alt concept — 
chiar mai important decât acesta pentru specificul moralei kantiene 
— şi anume autonomia voinței. Fiinţa umană — spune Kant — trebuie 
să se judece pe sine $1 deci acţiunile pe care le întreprinde dupa 
scopul formal, întrucât acesta o caracterizează în mod esențial. 
Tot astfel — gândește el — ar trebui să facă și ființa supremă, să 
îl judece pe om în funcţie de scopul său formal, întrucât prin el 
dobândeşte valoare absolută. Această pretenţie ca fiinţa absolută 
să tina seama de valoarea absolută a ființei derivate, care deține 
această valoare într-o ierarhie ce exclude tocmai fiinţa absolută, 
creează, în această problemă, o prăpastie între reprezentarea 
creştină si cea a metafizicii kantiene a moravurilor asupra fiinţei 
supreme. În primul rând, ea elimină ființa primă din teoria morală, 
fiind dată această ierarhie care se desfăşoară sub nivelul său. În al 
doilea rând, ființa primă care a fost eliminată din moralitate de către 
ființa derivată este recompensată în metafizică, unde ea găseşte în 
aceeași ființă derivată un partener de dialog înzestrat cu ratiune si 
cu capacitatea de a acţiona prin forme — deci un partener mult mai 
subtil în comparație cu crestinul obișnuit, căruia nu 1 se cere atât 
rațiune, Cât 1 se cere credință (încredere în decizia divină). 

Trecând de la tema metafizică a relatiei omului cu ființa divină 
la tema ne-metafizică a relaţiei omului cu semenul său, se va 
observa că introducerea scopului formal o dată cu a doua schemă 
conceptuală a Întemeierii meta fizicii moravurilor dă mai multă pre- 
cizie normei morale; prima schemă doar trasa contururile normei, 
prin impunerea directionárii exprese către ceea ce este esențial în 

moralitate; expresia „în vederea legii“, ca normă absolută, se afla 
în competiţie cu expresia „conform legii“, ca normă relativă. În 
aceeași etică normativă, raportarea normei la finalitatea formală 
ne prezenta acţiunile ca fiind permise sau interzise. Acţiunile 
reprezentate de maxime autonome, care fac dovada unei voințe 
necorupte de scopuri ocazionale, dau semnificaţie moralității. 
Astfel de acţiuni semnificative moral sunt permise; ele se află în 
acord cu autonomia voinţei, fiind date de o voinţă esențialmente 
raţională — raționalitate ce se räsfränge $1 asupra acţiunii respective. 
„Acţiunile care se află în dezacord cu această voinţă sunt interzise 
de aceeaşi instanţă teoretică. Conform primei scheme, maximele 
autonome din care rezultă acțiuni permise ar trebui să fie orientate 
„în vederea legii“, dat fiind că le-a generat о voinţă esențialmente 
rațională. Acţiunile interzise se află în dezacord cu voinţa rati- 
onala; ele nu sunt cuprinse în nici una din cele două expresii ce 
desemnau normele morale, respectiv „їп vederea legii“ și „conform 
legii“. Ele ar fi putut fi cuprinse într-o a treia expresie, și anume 
„contrar legii“; dar numai cu conditia ca în prima etapă de definire 
a normelor să fi existat posibilitatea definirii explicite a legii și a 
normei pe care o exprimă, spre a cunoaşte exact ceea ce le este 
contrar. Or, acestea lipsesc, Kant folosindu-se initial îndeosebi de 
intuiţie și de sugestie în redarea acestor termeni. 

În a doua situaţie normativă a prezentei lucrări se introduce o 
posibilitate care nu exista în prima situație. Ea este acordul maxim 
ce poate exista între o acțiune si voința care a generat-o; acțiunea 
care înfăptuieşte acest acord se numeşte necesară. Ea nu poate face 
obiectul unei voințe rationale obişnuite; numai voința sfântă, buna 
la modul absolut — spune Kant ~ o poate realiza. Această posibi- 
litate de excepţie nu exista în situaţia simplă de început, întrucât. 
ea nu este relevantă pentru etică si pentru ființa duală (sensibil- 
rațională) pentru care a fost concepută această disciplină. De aceea 
ea apare ca un apendice la schema teleologică, atunci când norma 
morală este detaliată, și când interferentele metafizicii cu morala 
apar tot mai frecvent. Aici ea marchează limita superioară a fiin- 
tei duale, poziţie în care ea nu are nevoie să își reprezinte norma 

absolută pentru a putea înfăptui norma relativă, ci este capabilă să 
realizeze norma absolută fără preparative. Pentru voinţa acestui gen 
de fiinte nu există nici constrângerea de respectare a principiului 
moral, nici obligația resimţită în vederea acestuia. 

Etica funcţionează la nivelul inferior acestei poziţii de excep- 
tie, unde nu se înregistrează un acord necesar între voinţă şi acțiune, 
dar există o dependentă fata de principiul rational al autonomiei 
voinței. În acest caz, voinţa este constrânsă să respecte princi- 
piul pe care îl formulează moralitatea, principiu care îi creează 
o obligație fata de aceasta. Datoria morală este redefinită aici, 
cu ajutorul acestor ultime două concepte, ca fiind „necesitatea 
obiectivă a unei acţiuni făcute din obligatie‘“”. 

Se spune că o voinţă este autonomă atunci când ea se poate 
concentra asupra rationalitätii sale de fond spre a putea depăşi 
cazurile particulare de interes sau de plăcere; în acest fel ea se 
înscrie in universal, în domeniul de actiune a legii. Spre a realiza 
acest transfer de poziţii, voința particulară trebuie să renunțe la 
dependenţa sa faţă de obiecte, care sunt particulare, concrete, 
trebuind să se îndrepte numai asupra capacității sale de a cores- 
punde legii, abstractiei, universalului. Asociind voinţei trebuirea, 
autonomia ne apare ca o regulă practică exprimată sub forma unui 
imperativ categoric. Din punctul de vedere al teoriei facultăților 
de cunoaștere, această regulă este rezultatul unei sinteze formulate 
într-o judecată, dat fiind că voinţei i se asociază o condiţie (aceea 
de a asimila o poziţie diferită fata de cea avută initial); căci dupa 
cum se poate observa, imperativul (care este purtătorul unei ratio- 
nalitáti perfecte) nu este conținut în conceptul de voință umană (a 
cărei raționalitate este imperfectä). Această sinteză se subsumeazä 
unei probleme de fond a idealismului transcendental kantian, si 
anume aceea a judecăților sintetice a priori. Dar influenţa acesteia 
asupra acordului în discuţie este aici superficială în comparație 
cu impactul pe care aceeași problemă îl are asupra cunoasterii 
teoretice; în cunoașterea de tip moral influenţa metafizică este 
dominantă, justificand situarea de către Kant a acestei ultime dis- 
cipline în domeniul moralității. Din ea reiese nevoia de extrauman 

(în cazul de fata de divin) pe care o sesizează voința umană. Si 
totodată de aici reiese că la Kant rationalitatea îl uneşte pe om 
cu Dumnezeu. Concepând astfel această relaţie, el dovedește că 
a renunţat la vechea uniune intelectuală a omului cu Dumnezeu, 
lăsând intelectul uman să îndeplinească doar sarcini terestre (de 
cunoaștere prin experienţă). 

Heteronomia voinței ne apare, de asemenea, ca o regulă prac- 
tică, dar care primește regula de acţionare de la natura obiectului, 
pe care o preia subiectul (pe baza acestei capacități de receptare 
se formează relaţia dintre mijloc şi scop). Ea nu include nici un 
transfer de poziţii (după cum se întâmplă în situația de mai sus). 
Imperativul este condiţionat de-obiect, fiind unul ipotetic. El este 
inclus în mai multe situații practice, dintre care fericirea şi per- 
fectiunea sunt cele mai importante. Ele se produc prin acţiunea 
anumitor mobiluri asupra voinţei. Fericirea face ca obiectul să 
determine voinţa prin înclinația personală, prin ceea ce simte 
cineva cá va corespunde acestei stări. Perfectiunea face ca obiectul 
să determine voinţa prin rațiune. Ca atare, această din urmă situ- 
atie se bucură de mai multă obiectivitate decât prima, constituind 
o treaptă mai importantă decât aceea în formularea de principii 
practice conforme legii. 

Vointa ființelor rationale, care este facultatea executivă a 
rațiunii practice (şi prin această calitate este un instrument al legii 
morale), are capacitatea de a acţiona conform principiilor; prin 
această calitate voinţa este purtătoarea unei cauzalitäti speciale. 
Perspectiva cauzalä care ni se deschide dă vointei posibilitatea 
explicării unui alt concept moral important, care exprimă prin sine o 
cauzalitate: el este cel de libertate. Prin voință şi raționalitate Kant 
explică libertatea ca pe proprietatea cauzalitätii rationale, conform 
căreia se poate acţiona independent de cauze determinante străine”. 
Ca și la definirea legii morale prin contrast cu legea naturii, Kant 
se foloseşte în definirea libertăţii de contrapartea ei naturală, care 
este necesitatea. Libertatea rezultată din rationalitatea umană se 
află în opoziţie cu necesitatea naturii, unde determinarea se face 
prin cauze exterioare si se aplică fiinţelor lipsite de rațiune. 

Dacă libertatea definită negativ ne arată că ea nu poate fi 
determinată din exterior, rezultă cá in mod pozitiv ea se definește 
ca fiind determinată din sine — deci ca autonomie și, ca urmare, ca 
autolegiferare; căci — spune Kant — cauzalitatea este indisolubil 
legatá de legea conform căreia are loc, în virtutea căreia se asigură 
relația de la cauză la efect. Noi nu trebuie să înțelegem libertatea ca 
pe o manifestare a unei acţiuni necondiționat independente (după 
cum o întrebuinţează limbajul comun); definită la modul pozitiv, 
în această schemă raţională ea este dependentă de legea morală. 
Numai astfel ea reprezintă o cauzalitate raţională. 

O problemă mai dificilă decât cea epistemologică pusă aici 
de Kant, și anume de a deduce elementul sintetic din elementul 
analitic (din conceptul de libertate a voinţei), este cea de opti- 
une practică, asupra căreia Kant a meditat mai putin în această 
lucrare, si anume: ființa umană dorește înscrierea acțiunilor sale 
în cauzalitatea rațională ştiind că „impulsurile și înclinațiile“ sunt 
considerate o forță inferioară în viata sa. Dintru-nceput, ea ar trebui 
să aibă conștiința superiorității rațiunii, spre a îşi face opţiunea 
ŞI apoi pentru a şi-o sustine, căci ea îi pune o problemă vitală. Ea 
trebuie să aleagă o cauzalitate care, deși se prezintă ca fiind supe- 
rioară, îi oferă numai abstracții în a căror realizare ea trebuie să se 
antreneze îndelung, în detrimentul unei cauzalitáti ce îi face oferte 
concrete, cu realizare imediată sau care o învaţă strategii prin care 
să ajungă la ele — cu toate că aceasta este desemnată ca fiind cea 
inferioară. Kant nu satisface semnele noastre de întrebare în mod 
direct; răspunsul său este dat aici în limitele potentelor rationale 
pe care le posedă specia umană, potente ce pot fi actualizate în 
condițiile unei bune relații între voința $1 rațiunea personală: „Nu 
este suficient să atribuim voinţei noastre, indiferent din ce cauză, 
libertate, dacă nu avem o rațiune suficientă s-o atribuim și tuturor 
fiinţelor rationale. Căci cum moralitatea ne serveşte nouă ca lege 
numai întrucât suntem ființe raționale, ea trebuie să fie valabilă 
și pentru toate fiinţele raționale...“*. Din acest citat vedem cá 
problema lui Kant, în această etapă critică a elaborării teoriei sale 
morale, este de a arăta cum este posibilă o morală rațională, lăsând 

pentru etapa finală, doctrinald a problematicii morale răspunsul la 
întrebarea: din ce motiv este satisfăcut agentul moral de decizia sa 
rațională? Pentru a răspunde la această ultimă întrebare ar trebui 
ca elementul particular să iasă în prim-plan. Or, aici acest element 
nu are o semnificaţie morală, trebuind să se universalizeze (prin 
reprezentarea legii) spre a deveni semnificativ. Raționamentul 
care domină această temă este: e inutil să atribuim libertate voin- 
tei proprii daca nu o atribuim si celorlalte voințe, căci în acest 
caz ne-am suprima propria libertate, care nu se manifestă decât 
în relație cu alte manifestări de libertate; această caracteristică a 
sa rezultă din raționalitate, care este universală la ființa umană. 
Spre deosebire de ea, bunul plac decurge din mobiluri sensibile, 
care sunt limitate de interesul personal; el nu poate, aşadar, să isi 
găsească reflexul în celălalt decât într-un mod întâmplător. Din 
perspectiva rationalitátii, libertatea este capacitatea unei ființe 
rationale de a isi da legea, dar nu de a şi-o da numai pentru sine, ci 
ca trebuie să o dea astfel încât să fie valabilă pentru toate fiinţele 
raționale, fiinţe care, la rândul lor, trebuie să facă același lucru în 
virtutea rationalitati lor. 

Desi libertatea este gánditá ca un concept ce pune in valoare 
raționalitatea individuală, aplicarea sa ni-l relevă ca pe un concept 
al relației, ce îl include cu necesitate si pe celălalt, altminteri el 
s-ar anula. Aceasta este rațiunea suficientă a conditionärii libertätii 
de către raționalitate. Voința raţională care acționează în relație 
cu alte voințe rationale este cea asupra căreia se poate pronunţa 
cu sens formalismul etic Kantian în problema libertăţii. În celălalt 
agent moral noi presupunem o raționalitate de fond care să poată 
da în principiu un răspuns universal; totuşi, dată fiind supoziţia 
după care la ființa rațională finită raționalitatea este împărțită cu 
sensibilitatea, noi nu putem sti dacă acest fond rational functio- 
neazá întotdeauna conform asteptanlor noastre de raționalitate. 
Rezultă că dualitatea rational-sensibild face în mod implicit apel 
la încrederea pe care noi trebuie să o avem în răspunsul rațional 
al celuilalt în toate cazurile considerate (dată fiind posibilitatea ca 
intervenţia simţurilor sa perturbe rațiunea în anumite cazuri). Prin 

urmare, noi nu putem sti dinainte pe ce procent де rationalitate con- 
tám într-un moment determinat si cát timp opțiunea celuilalt este 
dominatá de rationalitate sau de sensibilitate. Dar aceastá ultimá 
problemá rezultată din formalismul kantian nu mai poate fi solu- 
tionatá în limitele acestuia, dat fiind cá ea implică ideea devenirii, 
care include timpul — idee străină formalismului etic care, după cum 
с-а văzut si în cazul voinței bune, este a-temporal. Formalismul 
etic kantian răspunde indirect la acest gen de întrebări prin însuși 
fondul imperativ al moralității: ea pune aşadar raționalitatea sub 
semnul trebuirii (agentul moral trebuie sa dea un răspuns rational 
spre a îşi dovedi superioritatea ontologică). 

In pofida marii elasticitáti a ideilor de care dă dovadă în 
general Întemeierea metafizicii moravurilor, în această situaţie ne 
lovim de rigiditatea modului în care este înţeleasă obligativitatea 
rationalitatii, prin legarea sa de libertate. Astfel, se spune că o 
fiinţă raţională este o fiinţă liberă, fund definită ca „Orice ființă 
care nu poate acționa altfel decât sub Ideea de libertate...“ Ea 
este liberă prin cauzalitatea în care se înscrie deliberat, pentru că 
este rațională prin originea sa (unde relevantă este structura sa 
cognitivă). 

Prin această relație de interdependentá, Kant, chiar dacă nu 
este întru totul edificat asupra rolului important al sensibilităţii 
în manifestarea rationalitátii (după cum va fi în Critica ratiunii 
practice si, mai ales, in Metafizica moravurilor), are totuşi meri- 
tul de a trasa conturul soluției sale metafizice, care este dată în 
limitele moralității, deci ale rationalitátii — așadar, cultivând latura 
opusă sensibilităţii. lata o dovadă a fortei cu care Kant învestește, 
in acest moment, ratiunea: „Dar este imposibil — spune el – să 
concepem o rațiune care, conștientă cá este autoarea judecăților 
ei, ar primi о conducere din altă parte, căci atunci subiectul n-ar 
atribui determinarea judecății rațiunii lui, ci unui impuls“. 

Elementele pe care le invocă aici Kant (fiinta umană, rati- 
onalitatea si sensibilitatea sa) sunt încă insuficiente spre a da 
un răspuns metafizic deplin. Omul, care este posesorul rațiunii 
practice, nu se mai gândeşte la Dumnezeu în acţiunile sale; căci 

ar însemna cá raţiunea sa nu este îndeajuns de puternică și cá ar 
avea nevoie de un „impuls“ deasupra ei. Or, acest ultim termen 
este consacrat de terminologia practică kantianá părții inferioare 
а moralității, a aceleia pentru care imperativul este irealizabil. În 
cazul de fata, el este cel care creează confuzia, întrucât este purtă- 
torul unui sens străin setului terminologic kantian, de genul unui 
deus ex machina. Întrucât aceasta este o lucrare de întemeiere în 
raport cu lucrările ulterioare moral-metafizice, gândurile lui Kant 
se îndreaptă îndeosebi către baza morală a viitoarei construcţii, ca 
ŞI către delimitarea moralei de o disciplină cu care ea se intersec- 
'tează adesea, cum este religia. lată de ce fata de religie el poate 
părea nedrept (sfârşitul Criticii raţiunii practice va compensa 
această carentá). 

Decizia rațională şi resorturile care ne determină să alegem 
o mare abstracție (datoria morală) în locul unui mic bun concret 
(scopurile practice) pătrund totuși și în formalismul etic kantian. 
Aici însă elementele concrete apar în planul real, faţă de moralitate 
cu raționalitatea corespunzătoare și cu cauzalitatea sa prin libertate, 
care apar în planul ideal. Kant spune: „Am redus în cele din urmă 
conceptul determinat al moralității la ideea de libertate; dar nu am 
putut demonstra că ideea de libertate este ceva real nici măcar în 
noi înșine și în natura omenească: am văzut numai cá trebuie s-o 
presupunem, dacă vrem să concepem o fiinţă raţională si inzes- 
trata cu conştiinţa cauzalitätii ei їп ce priveşte acţiunile €i...'“2. 
Conceptul de moralitate se bazează pe o idee indemonstrabilă — 
cea de libertate — întrucât omul și natura umană în genere nu fac 
dovada ei. O idee care nu posedă realitate practică trebuie să fie 
foarte puternică spre a putea susține conceptul unei discipline. De 
ce libertatea este putemică? Pentru că ea decurge dintr-un concept 
puternic: cel de rationalitate. El are realitate practică. 

Dacă libertatea nu este decât o idee nedemonstrabilă, noi nu 
putem să o fixăm într-un moment sau să avem pretenţii asupra 
constantei opţiunilor noastre. Ceea ce trebuie să facem noi este 
să o presupunem. De asemenea, libertatea pe care ne-o solicită 
legea morală, de a nu alege pentru acțiunile noastre decât maxime 

universalizabile, nu o avem decât de presupus. Sub influenţa lui 
Platon, planul ideilor are o forţă în sine; dar spre deosebire de el, 
ideile nu depășesc în autenticitate planul realului, ci il comple- 
tează. Această descendență a Întemeierii metafizicii moravurilor 
din teoria platonică a ideilor întăreşte valoarea sa epistemologică, 
Jăsând însă valoarea sa practică nedeterminată. 

Orice fiinţă umană are atât posibilitatea de a formula maxime 
universalizabile urmărind abstractia legii morale, cu condiţia folo- 
sirii rațiunii, cát şi posibilitatea de a eluda legea prin nefolosirea 
acestei facultăţi. Dar folosirea rațiunii dá posibilitatea nu numai 
de a urmări abstractia cu valoare a legii morale, dar si principii 
cu scopuri concrete, în parte raționale. În general, ele sunt lipsite 
de valoare, dar noi trebuie să le acordăm importanţă, întrucât 
între acestea își poate face loc problema fericirii (prin maxima 
pe care și-o formulează drept scop). Desi în Întemeierea metafi- 
zicii moravurilor fericirea nu ne este prezentată ca fiind morală, 
ea — spune Kant — se manifestă în conditiile presupunerii legii 
morale, întrucât prin felul în care o așteptăm noi ne folosim de 
conceptele maximei universalizabile (ale aceleia care tinde către 
legea morală). Respectiv, noi gândim cá o merităm si o primim 
ca pe o demnitate. Dacă putem vorbi de o „demnitate“ a acestei 
stări, putem infera — prin analogie cu cazul tipic moral al legii — 
că noi suntem indiferenti fata de mobilul care o declanșează”, 
dar nu mai suntem indiferenți fata de starea de satisfacție pe care 
ne-o produce (ceea ce o și diferențiază de legea morală). Dacă 
o asemănăm din nou cu legea morală, observăm că nimic nu ne 
constrânge să ne îndreptăm către fericire, întrucât teoria moralei 
nu ne impune nici o obligativitate faţă de ea. S1 deşi fericirea 
pare a se bucura de „demnitate“, prin care ea se apropie de legea 
morală și de valoarea asociată acesteia, prin indiferența cu care se 
raportează la constrângere ea se îndepărtează de cea din urmă. Faţă 
de legea morală noi, ca subiecti ai moralității, suntem obligati să 
o respectám; desi în calitate de ființe rationale obligativitatea, cu 
constrângerea corespunzătoare, nu ar trebui să fie resimţită, dat 
fiind faptul că individul uman este trimis prin ea către partea sa 

rațională, oránduitá de cauzalitatea eficientd, ce are rostul să ne 
elibereze de constrângere. Dacă constrángerea este totuși resimțită, 
ea se datorește cauzalitátii finale, ce are un efect imediat. 


Dialectica raţiunii 


Cele două moduri de a recepta obligativitatea se bazează 
pe capacitatea ființei umane de a accede la cele două niveluri de 
cunoaștere. Ele sunt susținute de eul nostru constant, înzestrat 
cu conștiință. Când este afectat de fenomene, eul aparţine lumii 
sensibile. Ceea ce ajunge la conștiință nemijlocit de simţuri face 
ca eul să aparţină lumii inteligibile. Fiinţa umană sesizează prin 
conștiință înscrierea sa în lumea inteligibilă, dar nu poate determina 
cunoașterea ei. Pentru lumea inteligibilă ea găsește în sine o altă 
facultate, care îi este caracteristică numai ei dintre toate fiinţele, 
și anume rațiunea. Kant o numește, pentru forţa sa de penetrare, 
inteligentă“; ea constituie o prelungire terminologicá a perioadei 
precritice, fiind în această perioadă critică distinctă functional de 
facultatea conceptualizatoare a intelectului, care nu este antrenată 
în moralitate. Ceea ce diferenţiază aceste două facultăţi (intelectul 
si rațiunea) este dependenţa de intuitii sensibile a intelectului în 
vederea cunoașterii. Rațiunea, având capacitatea de a lucra direct 
cu abstracții, nu are nevoie să fie afectată de intuitii spre a avea 
informaţii. Kant numește această calitate a raţiunii de a se autosus- 
tine prin idei, neavând nevoie de mijlocirea obiectelor exterioare 
spre a primi impresii de la ele, spontaneitate pură (spre deose- 
bire de spontaneitatea intelectului, care este produsă cu ajutorul 
sensibilităţii). Ea îi produce accesul la lumea inteligibilă. Fiinţa 
rațională finită, conştientă prin eul său de apartenenţa la această 
lume, nu este supusă sub acest raport legilor naturii si cauzalitátii 
sensibile, ci legilor libertăţii și cauzalitátii inteligibile. 

Deși cauzalitatea inteligibilă este cea mai influentă în viaţa 
fiintei rationale finite, ea nu se bucură de eficiența procesului 
cognitiv, rămânând un fond permanent al celui din urmă și al 

cauzalitátii sensibile ce i se asociazá. În ordinea cauzalitátii sen- 
sibile, fenomenele sunt determinate de mobiluri pe care Kant le 
numeşte — după cum am văzut — „impulsuri si înclinații“. Unul 
dintre principiile care subordonează aceste mobiluri este ferici- 
rea, ре când acțiunile primei cauzalitáti sunt subordonate numai 
legii morale. Dacă se spune că noi trebuie să luăm drept fond al 
cauzalitátii sensibile cauzalitatea inteligibilă, atunci fericirea tre- 
buie să aibă, în consecință, și un fond moral care îl dublează pe 
cel natural, rezultând că fericirea este legată de legea morală atât 
din punct de vedere metafizic, cât şi din punct de vedere cauzal, 
deci cognitiv. Această poziţie dublă pe care o deține fericirea are 
Joc datorită subordonării sale problemei ontologice. Astfel, dacă 
în cunoașterea tipurilor de cauzalitate se observă o determinare 
exercitată din direcţia cognoscibilului către incognoscibil, la 
nivelul valoric-moral la care apare fericirea situaţia este inversă, 
preeminenta inteligibilului fiind necontestată. Preeminenta acestui 
nivel este o consecinţă a prioritátii tradiţionale a ontologicului, pe 
care însă Kant o tratează ca pe o problemă exterioară fondului său 
principal de idei — cel moral — care se foloseşte numai de supozitia 
sa. Ea apare în relație cu fondul epistemologic-moral, mai precis 
o dată cu ideea includerii de către lumea inteligibilă a principiului 
lumii sensibile, împreună cu legile sale. 

Dualitatea fiinţei umane, înzestrată atât cu o voință puternică, 
dar si tentată să își satisfacă impulsurile și înclinațiile, atrage forma 
de imperativ a cauzalitátii superioare, precum si forma de datorie 
fata de acţiunile care trebuie să se conformeze celei dintâi. 

Imperativul categoric, posibil prin ideea de libertate, este co- 
;substantial cu lumea inteligibilă, dar este necesar numai întrucât 
există și lumea sensibilă, la care ființa umană participă în egală 
măsură. Asocierea imperativului cu voința umană uneşte suportul 
metafizic al cauzalitátii cu teoria facultăţilor de cunoaștere, care ne 
dezvăluie bifunctionalitatea facultății voinţei: voinţa confruntatä 
cu cauzalitatea sensibilă prin impulsuri și înclinații își ia drept 
îndreptar aceeași voinţă în starea ei pură, neafectată de nimic 
sensibil. Așadar, aceleiași facultăți i se asociază două stăn diferite: 

una sensibilă si una pură, care este „condiţia rațională supremă a 
voinţei sensibile“. 

Rațiunea practică are, prin voinţă, aceeași posibilitate ca si 
rațiunea teoretică de a folosi nivelul sensibil drept primă treaptă 
a procesului său cognitiv, treaptă care este ulterior desăvârșită cu 
ajutorul regulilor gândirii, expuse în forma logică a conceptelor 
pure; în cazul practic, acestea din urmă sunt înlocuite de cauzali- 
tatea inteligibilă cu forma corespunzătoare a imperativului. 

Bifunctionalitatea voinței a dat posibilitatea ca pentru prima 
dată în cadrul filosofiei critice să fie subliniată importanța menta- 
lului ca totalitate potenţială a facultăţilor de cunoaștere. Aceeași 
voinţă poate face, cu ajutorul mentalului, două operaţii: una cu 
date sensibile, alta cu elemente pure (situaţie cu care nu ne vom 
mai întâlni pe parcursul filosofiei critice, unde voința se va diviza 
în empirică şi pură). „Nu există om, nici cel mai înrăit ticălos 
— spune Kant — cu condiția numai de a fi obișnuit să folosească 
rațiunea ... cu o voinţă care este liberă de impulsurile sensibilităţii, 
se transpune în gând într-o ordine cu totul alta decât cea a poftelor 
lui din câmpul sensibilitatii...““° 

Se observă aici coexistenta celor două ordini ale lucrurilor, 
precum și posibilitatea depășirii sensibilului de către inteligibil, 
grație mentalului de influență cartesiană, care a stimulat morala 
și teoria kantianá a cunoașterii. Ascendentul cognitiv prin care 
este desemnat mentalul devine sesizabil o dată cu îndepărtarea de 
bunurile exterioare și îndreptarea către interior și către valoarea 
intrinsecă a persoanei. Eul epistemologic, care în domeniul cogni- 
tiv se raporta la lume prin formele pure ale sensibilităţii și gândirii, 
a luat în domeniul moral forma persoanei, pentru care lumea este 
cealaltă persoană; ea își ordonează viata după prescriptia legii 
morale. Prin ea nu se evidenţiază doar tipul superior de cauzalitate 
la care participă persoana, ci ea creează demnitatea și valoarea 
umană. Ca subiect al apriorismului moral, persoana este susținută 
de ideea de libertate, exercitată prin facultatea sa a voinţei. 

Vointa este însă capacitatea unei libertăţi neactualizate, pen- 
tru a cărei actualizare este necesar imperativul. Jar atunci când 

libertatea se actualizează, ea nu poate fi identificată ca atare. Ea 
există numai ca idee a unei raţiuni care s-a distanțat de lumea sen- 
sibilă și de conceptele empirice pe care le face posibile. Aşadar, 
libertatea nu poate fi un concept empiric, pe care să îl verificăm 
în experienţă. Spre a ne da seama de ce nu o putem întâlni în 
experienţa practică, Kant o compară cu experiența cognitivă; cea 
din urmă este supusă legilor naturii $1 necesității lor naturale; 
dacă facem uz de necesitatea naturală în judecarea naturii, folo- 
sim cunoştinţe a priori, în speță conceptul a priori de natură. În 
timp ce aceasta din urmă nu intră în conflict cu experienţa, ci este 
confirmată de ea, ideea a priori de lege morală intră în conflict 
cu experienţa; de aceea, morala kantianá nu se așteaptă ca în 
experiența noastră să respectăm legea morală în litera ei, ci doar 
ca în acţiunile noastre (în experienţa morală) să ne orientăm după 
maxime universalizabile (care păstrează spiritul legii). 

Deosebirea care ne este evidenţiată între legea naturală şi legea 
morală, precum si între experienţele corespunzătoare lor impune o 
diferenţiere între sensurile unui alt concept pe care îl folosesc cele 
două cazuri, respectiv cel de realitate obiectivă. Ca idee provenită 
din ratiune, care este o facultate de cunoaştere ce se bucură de rea- 
litate obiectivă, libertatea preia realitatea obiectivă a rațiunii; dar 
întrucât libertatea este numai gândită şi niciodată înfăptuită ca atare 
în experiența practică, realitatea sa obiectivă rămâne problematică. 
Spre deosebire de libertate, natura este receptată prin facultatea de 
cunoaştere a intelectului, care are capacitatea de a formula concepte 
pe baza experienței. Din acest proces rezultă conceptul de natură, a 
cărui realitate obiectivă provine numai din experiență. 

După cum se poate observa, Kant a atribuit intelectului $1 
rațiunii poziţii și funcţii cognitive şi metafizice distincte. Punerea 
raţiunii în situaţia intelectului generează false așteptări sau iluzii. 
Spre a le cuprinde și analiza, Kant folosește termenul antic de dia- 
lectică (са artă de a trata aparențele). Cea mai importantă aparenţă 
de acest gen este contradictia dintre libertatea voinței (gândită) 
si necesitatea naturii (reală). O contradicţie asemănătoare am 
semnalat anterior între sferele de acțiune ale celor două facultăți, 

contradicție localizată in dubletul rationalitdtü legii și sensibili- 
tății fericirii. În timp ce intelectul ni se prezintă ca o capacitate 
ce poate da un concept al naturii, concept care trebuie sá rezulte 
cu necesitate din experiență, rațiunea este o idee care nu apare în 
experienţă, dar care trebuie să existe cu necesitate în mintea celui 
care produce experienta (sub forma reprezentării mentale a legii 
pentru cel ce acționează). Totuşi, caracterul neproblematic de care 
dă dovadă intelectul nu îl recomandă ca pe o facultate superioară 
rațiunii. Putem vorbi numai de o siguranță mai mare pe care o 
avem în folosirea sa decât în folosirea raţiunii. Aceasta, în pofida 
caracterului său problematic, nu are un înlocuitor în domeniul 
acțiunii umane; ea este singura care acţionează în domeniul practic, 
negăsindu-și locul în necesitatea naturii. Astfel, se dovedește că 
libertatea, cu lipsa de certitudine pe care o aduce, este indispensa- 
bilă cunoaşterii interioritátii umane în special, și prin ea cunoasterii 
ne-empirice, din principii. Rezultă că înfruntarea sa cu necesitatea 
naturală este necontradictorie, cele două răspunzând la două legi- 
ferári diferite ale facultăţilor umane de cunoaștere. Prin aceste două 
legiferäri evidenţiate în Întemeierea metafizicii moravurilor, Kant 
adaptează sensul traditional de dialectică, localizat la procesul 
cognitiv; în cazul de faţă ea este particularizatá la funcţionarea 
aparent discordantá a celor două facultăți principale de cunoaștere, 
din care rezultă un conflict superficial, întrucât nu pătrunde esenţa 
funcționării acestor facultăți. Si filosofia transcendentalä ne arată 
de ce acest conflict este numai aparent: dacă necesitatea naturii şi 
libertatea voinţei sunt disjuncte în natură, ele se unesc în același 
subiect uman ca două laturi ale sale. Ca fenomen, subiectul uman 
este supus unor legi care îi orânduiesc existența din punct de vedere 
cognitiv; sub acest raport, el are drept suport conștiința de sine 
ca obiect al simţurilor. El însă este independent de aceste legi în 
calitatea sa de lucru in sine, unde se bazează pe conștiința de sine 
considerată ca obiect inteligibil (independent de sensibilitate). Cea 
din urmă constituie baza libertăţii voinţei. 

În Întemeierea metafizicii moravurilor, Kant acordă o impor- 
tantá deosebită celui de-al doilea plan, gratie posibilităților sale 

de a aborda însinele, spre a satisface astfel cerințele domeniului 
practic. Din această opțiune rezultă, în general, deprecierea rolului 
sensibilităţii în moralitate, care este desemnată prin „impulsuri si 
înclinații“. Din perspectiva filosofiei transcendentale ele sunt, la 
modul general, „aparente“ de care în moralitate trebuie să ne deba- 
rasám, spre a ajunge la ceea ce este esenţial. Mai mult, subiectul 
moralității nu este responsabil fata de ele, întrucât vin ca o con- 
secintá a naturalitátii sale; din acest топу ele nu sunt modelabile. 
Fatá de ele, fondul volitiv se bucurá de fermitatea unei constante. 
„[...] Cu toate solicitările lor, nu pot dăuna legilor volitiei și ,,[...] 
Ва mai mult [...] el [omul, — n.n.] nu poartă răspunderea acestor 
înclinații $1 impulsuri si nu le atribuie Eului său adevărat, adică 
vointei...“ In lipsa de responsabilitate faţă de sensibilitate pe care 
o afirmă aici, Kant se dovedește a fi nerealist, greşeală pe care el o 
va corecta în Critica rațiunii practice $1 în Metafizica moravurilor. 
Subiectul moralității are totuși o răspundere în raport cu impulsu- 
rile si înclinațiile sale, dar nu faţă de ele ca atare, ci numai atunci 
când cenzura conştiinţei nu ar funcţiona corect în ce le privește, 
când el formulează maximele morale. Kant se exprimă astfel: ,,[...] 
dar că, dimpotrivă, se simte răspunzător de indulgenta pe care ar 
avea-o faţă de ele, dacă le-ar acorda influenţă asupra maximelor 
lui, în dauna legilor rationale ale voinței’. 

Mesajul idealist al Intemeierii metafizicii moravurilor in 
prima sa înfruntare cu realismul transcendental este acela că 
ființa umană trebuie să se simtă culpabilă mai ales de faptul că 
și-a ales un alt scop practic decât legea morală, pe care o eludează 
intenționat în favoarea bunurilor şi a efectelor practice ne-morale. 
Dacă omul are o natură duală si daca el nu este răspunzător de 
înclinațiile sale, observăm că aici avem de-a face cu o dualitate 
umană inegală: partea naturală este considerată neimportantă — 
situaţie de care el nu poate da seama, întrucât este un dat, și partea 
inteligibilă — de care el trebuie să fie conștient cá e importantă, 
întrucât susţine umanitatea sa. 

МОТЕ 


1. Analogia dintre legea morală si legea naturii a fost folosită şi de Spinoza, 
care şi-a conceput Erica pe modelul demonstraţiei folosite in geometria eucli- 
diană. Aici această analogie subliniază opoziţia totală dintre lege, care aparține 
domeniului moral, $1 fericire, care aparține domeniului natural. 

2. Immanuel Kant, Întemeierea metafizicii moravurilor; Critica rațiunii 
practice. Traducere, studiu introductiv, note și indici de Nicolae Bagdasar, 
postfață de Niculae Bellu, Bucuresti, Editura Ştiinţifică, 1972, p. 26. 

3. Neo-kantianul Wilhelm Windelband extinde valoarea morală de la legea 
care o produce la libertatea prin care se exercită aceasta lege. El spune: „Libertatea 
în sens moral este un concept valoric, al stăpâninii rațiunii asupra sentimentului 
natural si al sistemului de impulsuri al omului. [...] El se raportează la ceea ce tre- 
buie să fie [...] şi exprimă un ideal sau o normă (Uber Willensfreiheit, p. 96). 

4. Susținerea rațiunii practice de către conștiință apare mai pregnant în 
interpretarea lui Windelband, gratie schimbării de accent pe care o produce el 
între legea morală şi libertate. El spune: „Libertatea este subordonarea consti- 
entă a tuturor impulsurilor sub legea recunoscută a moralității. [...] Totalitatea 
normelor poate fi numită, fără avizul limbajului obișnuit, rațiune, iar rezultatul 
acestei investigaţii se formulează în propoziţia deja cunoscută: a fi liber înseamnă 
a asculta de rațiune“ (Über Willensfreiheit, p. 88). Rolul mai slab determinat pe 
care Kant il atribuie conştiinţei în această lucrare l-a determinat pe Hans Reiner 
să afirme că conștiința (Gewissen) de obicei „nu sfătuiește în primul rând în 
vederea a ceva (a binelui), ci ne fereşte de ceva (de rău)“. În mod nemijlocit ea 
spune ce nu trebuie să facem si numai mijlocit ce trebuie să facem (Pflicht und 
Neigung. Die Grundlagen der Sittlichkeit, p. 216). 

5. Neo-kantianul Hermann Cohen, interpretând norma morală kantiană, 
precizează fundamentul său logic, generator de valoare, pe care si el și-a întemeiat 
etica sa de inspiraţie kantianá. E] afirmă că „ea pune universalitatea lipsită de 
exceptie — ceea œ їп mod negativ este un mare câştig. În această negare a excep- 
tiei se află temeiul conţinutului pozitiv al universalitátii. Aici se află valoarea 
logică pe care Kant a întemeiat valoarea etică a legii sale morale“ (Erhik des 
reinen Willens, p. 274). 

6. Immanuel Kant, Întemeierea meta fizicii moravurilor, p. 8. 

7. William К. Frankena echivalează voința bund cu binele moral sau cu 
„acțiunea făcută dintr-un simt al datoriei“ (The Ethics of Right Reason, р. 12). 

8. Warren G. Harbison face unele precizări asupra acestui termen: „Deşi 
cuvântul «caracter» apare în Grundlegung [in Întemeierea metafizicii moravurilor 
— n.n.] de două ori, conceptul de caracter bun este precis cel care conferă conţinut 
celui de voinţă bună“ (The Good Will, р. 48). „În primul rând, Kant spune cu 
emtază că voinţa bună este un caracter bun, iar în al doilea el le identifică“ (ibidem, 
р. 49). „Identificarea conceptului de voință bună ~ spune el — cu cel de caracter 

bun face inteligibil «polimorfismul» lui Kant în folosirea conceptului de voinţă 
bună. Sublinierea voinței, implicită în conceptul de voință bună, face inteligibilă 
centralitatea acțiunii în folosirea de către noi a conceptului de caracter bun. Această 
relație reciprocă dintre cele două concepte relevă faptul că în identificarea voinţei 
bune cu caracterul bun Kant nu se aşteaptă să înlocuiască un concept uzual cu unul 
tehnic, ci aici se reflectă ceea ce se află în aceste teme“ (ibidem, p. 53). 

9. Kant - consideră Miklos Vetó — a conceput facultatea voinței spre a 
sustine binele. Pentru rău, el nu a conceput nici o astfel de facultate, ci numai 
o „posibilitate de a-l suporta“ — Akademie Ausgabe, XVIII, P. 318 (De Kant à 
Schelling. Les deux voies de l'idéalisme allemand, p. 245). In Religia doar în 
jimitele ratiunii, unde Kant iese din acest cadru normativ al eticii, urmărind 
mai îndeaproape tendințele naturale ale ființei umane, el dezvoltă mai pe larg 
problema răului, considerând că există o „tendinţă naturală către rău“, pe care 
o putem „presupune şi Ја cei mai buni oameni; în relaţie cu datoria ea devine 
un rău radical, întrucât „distruge temeiul tuturor maximelor“ (Immanuel Kant, 
Samtliche Werke, IV. Die Religion innerhalb die Grenzen der bloBen Vernunft, 
p. 32 - 33). Omul - spune el - trebuie sá aibá posibilitatea de a depási acest 
„obstacol“, întrucât este o ființă ce acţionează liber (ibidem, p. 38). 

10. Immanuel Kant, Întemeierea meta fizicii moravurilor, p. 12. 

1]. Ibidem, p. 24. 

12. Ibidem, p. 14. 

13. Ibidem, p. 17. 

14. Ibidem, p. 19. 

15. Ibidem, р. 20. 

16. Ibidem, p. 30. 

17. Lewis White Beck numește tipul practic, normativ de universalitate, 
spre deosebire de tipul social de universalitate. Judecátile morale sunt normative 
(la fel ca judecatile estetice), datorită formalismului practic în spiritul căruia a 
fost concepută Critica rațiunii practice (norma morală este o formă), precum 
51 conceptelor a priori ale filosofiei transcendentale în care se încadrează din 
punct de vedere metodologic lucrarea în discuţie. O universalitate socială nu 
poate fi decât empirică si a posteriori si, ca atare, Kant nu o revendică pentru 
nici unul dintre principiile de bază ale vreunui domeniu filosofic (Kants Kritik 
der praktischen Vernunft. Ein Kommentar, p. 114). 

18. Immanuel Kant, /ntemeierea metafizicii moravurilor, p. 30. 

19. Dale Jacquette consideră conceptul de imperativ categoric „una dintre 
cele mai importante inovaţii filosofice din istoria eticii“. „Importanţa sa constă în 
fundamentarea rationalistá a unei filosofii morale necondiționate de contingente 
empirice, ce impune o singură regulă de comportament provenită din acțiunea 
liberă“ (Categorical Moral Maxims In Kant's Categorical Imperative, p. 313). 

20. George Nakhnikian vede în teoria lui Kant asupra imperativelor ipote- 
tice o contribuţie la logica deonticá moderná: „Kant şi-a luat sarcina de a ridica 

la constiinta filosoficá forma principiului fundamental corespunzátoare formei 
logice a inferentelor implicate in deliberárile unui agent rational finit ca noi, care 
trebuie să acționeze spre a ajunge la un scop pe care îl doreşte si îl poate atinge“ 
(Kant's Theory of Hypothetical Imperatives, p. 21 — 22). 

21. Immanuel Kant, Întemeierea metafizicii moravurilor, p. 33. 

22. Ibidem, p. 34. 

23. Ibidem, p. 36 

24. Ibidem. 

25. Immanuel Kant, Critica ratiunii pure. Traducere de Nicolae Bagdasar, 
Elena Moisuc, studiu introductiv, glosar kantian si indice de nume proprii de 
Nicolae Bagdasar, Bucuresti, Editura Stiintificá, 1969, p. 462. 

26. Immanuel Kant, Întemeierea metafizicii moravurilor, p. 37. 

27. Ibidem, p. 34. 

28. Ibidem, p. 42. 

29. Ibidem, p. 44. 

30. Ibidem, p. 50-51. 

31. Neo-kantianul Heinrich Rickert orientează capacitatea fiinţei umane 
de a se înscrie în cauzalitatea inteligibilă și de a forma o comunitate corespun- 
zätoare de fiinţe de la creatia de valori la creația culturală in genere. „Sarcina 
cunoaşterii unui «mundus intelligibilis» pe terenul unui sistem de valori [...] 
apartine filosofiei pe care noi o caracterizăm ca antropologie. Pe această treaptă 
a construcției sistematice [...] noi avem sarcina de a construi un concept al între- 
gului tuturor valorilor si al creațiilor cu sens“ (Grundprobleme der Philosophie, 
Methodologie, Ontologie, Anthropologie, p. 92). 

32. Immanuel Kant, Întemeierea metafizicii moravurilor, p. 57. 

33. Stephen Kórner indică sursa kantianá a unor teorii politice occidentale, 
numite teorii ale consensului obligaţiei politice; şi anume în concepţia omului ca 
autor si ca subiect al legilor sale prin propria sa voință (Kant, p. 150). 

34. Immanuel Kant, Întemeierea metafizicii moravurilor, p. 53. 

35. Ibidem. 

36. Ibidem, p. 56. 

37. Ibidem, p. 58. 

38. Ibidem, p. 65. 

39. Ibidem, p. 66. 

40. Ibidem, p. 67. 

4]. Ibidem. 

42. Ibidem, p. 67 - 68. 

43. Ibidem, p. 69. 

44. Ibidem, p. 72. 

45. Ibidem, p. 73. 

46. Ibidem, p. 73 — 74. 

47. Ibidem, p. 77. 


48. Ibidem. 


CAPITOLUL II 
CRITICA RATIUNII PRACTICE 


Consolidarea formalismului practic 


Tripletul conceptual lege — datorie — bine din care era con- 
struită prima schemă а Intemeierii metafizicii moravurilor a fost 
regândit și transformat în cea de-a doua Critică într-un dublet de 
principii: principiul subiectiv care, în general, înlocuiește relația 
maximei morale cu binele şi principiul obiectiv care, în general, 
înlocuiește relaţia legii morale cu binele. Sugestivitatea formulăni 
care lega cele trei elemente antrenate în expresiile „în vederea 
legii“ și „conform legii“ făcea ca acea schemă să nu se menţină 
doar între limitele formale cerute de critica facultăţilor de cunoas- 
tere, fiind combinată si cu elemente intuitive. În Critica rațiunii 
practice, Kant intenționează să dea o schemă cu totul formală, 
cu ajutorul principiului exprimat într-o judecată. Aici principiul / 
judecata determină voinţa la acțiune; și o poate determina în mod 
universal, prin principiul obiectiv care este legea, si în mod par- 
ticular, prin principiul subiectiv care este maxima!. Regândind 
în termenii judecății obiectul moralității si modalitatea de a se 
ajunge la el, se realizează o concordanţă mai mare decât anterior 
cu problematica cognitivă tipic critică a posibilităţii judecăților 
Sintetice a priori. 

Prin judecată, Kant leagă în mod structural a doua Critică de 
prima Critică, păstrând cu Întemeierea metafizicii moravurilor 
doar o relație tematică, a cărei problematică este reconsiderată 
din această nouă perspectivă. Kant s-a folosit și în Întemeierea 

metafizicii moravurilor de funcţia ordonatoare a judecății, ca și de 
dubletul de principii subiectiv-obiectiv, dar acolo nu i-a acordat 
întreaga sarcină de a reda obiectul moralității. 

Alături de acest control, ce pare a fi mai sigur, al relațiilor legii, 
respectiv maximei cu binele, Critica rațiunii practice introduce 
şi un element destinat să apropie raționalitatea legii practice de 
voinţa agentului moral, și anume „fundamentul practic al raţiunii 
рше“. Dacă raţiunea pură contine acest fundament, se deduce 
cá ea are și capacitatea practică prin care să îl facă manifest; 
această manifestare se produce în actiune, pentru a cărei înfăptuire 
voinţa are șanse mai mari să fie determinată de ratiune (decât їп 
lipsa acestei supoziti1). Gradul de subiectivitate si de intuitivitate 
cuprins în anterioara reprezentare a legii a fost redus prin înlocu- 
irea sa cu acest dat, ce orientează comportamentul practic către 
cerințele rațiunii. În Întemeierea metafizicii moravurilor, legea 
morală includea două aspecte: unul teoretic, care cerea voinţei 
maximum de rationalitate — aspect imposibil de realizat de către 
o ființă rational-sensibilá cu o voinţă imperfecta; și ea prezenta 
totodată un aspect practic-teoretic, ceva mai avantajos pentru 
aceeași ființă, care trebuia să își reprezinte legea în principiile sale 
obișnuite, în maxime, spre a le apropia de cerinţele universale ale 
legii. În lucrarea de faţă, desi legea este la fel de inaccesibilă ca 
mai înainte, datorită aceleiași cerințe de raționalitate excepțională 
adresată fiinţei rational-sensibile, ea a dobândit un grad mai mare 
de realizabilitate prin transferarea accentului de pe actul deliberat 
al subiectului asupra unei capacități a aceluiași (ratiunea prac-. 
tică). Pe baza ei este posibilă unificarea acțiunilor particulare prin 
legiferarea morală; lipsa ei ar duce la o diversitate de enunturi 
particulare, ca expresii ale derinteior și intereselor personale. Kant 
spune: „Dacă se admite că rațiunea pură poate contine în sine un 
fundament practic, adică suficient pentru determinarea voinţei, 
atunci există legi practice; dacă nu, atunci toate principiile practice 
nu vor fi decât simple maxime”. 

O dată cu consolidarea cadrului formal, realizat prin expri- 
marea problematicii morale cu ajutorul principiului, s-a operat 

si o redistribuire a ponderii sensibilităţii şi rationalitatii în actul 
moral. Acum celei dintâi i se acordă un rol structural mai mare, 
prin aducerea în prim-plan a unei facultăți care să dea stabilitate 
manifestărilor sale. ,,[...] In domeniul practic — spune Kant - rati- 
unea are de-a face cu subiectul, cu facultatea de a râvni, adică 
după a cărei natură particulară regula se poate îndruma în chip 
diferit.“ Domeniul practic este foarte dependent de facultatea de 
a dori (de a râvni ceva), întrucât aici există în fapt numai maxime 
personale (principii subiective) îndreptate spre satisfacerea unor 
trebuinte sau dorinţe; subiectivitatea lor trebuie să fie corectată 
prin tendinţa către lege (prin principiul obiectiv). În timp ce prin- 
cipiile subiective acţionează la nivelul faptei, principiile obiective 
acționează la nivelul ideii. 

În Întemeierea metafizicii moravurilor, facultatea dorinței era 
mai mult sugerată, întreaga capacitate de ordonare a comporta- 
mentului practic fiind concentrată în voinţă; eii se cerea să tindă 
către nivelul ideal al rațiunii. Critica rațiunii practice aduce, în 
această privinţă, un suflu realist, Kant operând o scindare a acestei 
facultáti-a dorinței care coordonează acțiunile subiectului într-o 
facultate inferioară si una superioară. Prima corespunde laturii 
obișnuite a vieții umane, fiind „determinabilä patologic“; а doua 
reprezintă calea pură a moralității, unde rațiunea determină direct 
voința prin forma legii sau prin reprezentarea legii. Dualitatea 
fiintei umane continuă să facă vulnerabilă facultatea voinței, 
necesitând acțiunea imperativului. Ca si până acum, el intervine 
spre a elibera voinţa de stimulentele ne-rationale. Si el trebuie să 
intervină, pentru că ceea ce este ne-rational este ne-legiferabil; 
lar ceea ce este ne-legiferabil nu poate face obiectul unei teorii 
morale. Dacá domeniul practic are nevoie de o lege, ea trebuie sá 
provină numai din rațiune. /mperativul moral, care mobilizează 
voinţa către o raționalitate integrală, are rolul de a facilita legi- 
ferarea morală. Imperativele practice, acționând asupra anumitor 
mijloace prin care se urmăresc scopuri subiective, includ o ratio- 
nalitate parțială, datorită căreia ele nu pot deveni instrumente ale 
legiferării. Conform teoriei facultăţilor de cunoaștere, rațiunea 

care este orientată către lege prin enunţul imperativului îi conferă 
acestuia validitate obiectivă (ce decurge din obiectivitatea facul- 
tätıı rațiunii). Tot ea investește imperativul moral cu necesitate 
ȘI universalitate, dat fiind că instrumentul legii trebuie să aibă 
caracteristicile acesteia: obiectivitate, necesitate, universalitate. 
Imperativul, în cea de-a doua Critică, este instrumentul legi- 
ferdrit; in Íntemeierea metafizicii moravurilor el era destinat, ca 
idee generală, să corecteze imperfectiunea de principiu a voinței 
umane, de unde rezultau consecinţe metafizice; dar legiferarea nu-i 
putea fi străină nici acolo, el fiind pus în serviciul legii prin două 
forme (restrânsă la domeniul moral și extinsă la întreaga natură). 
Tema legiferării morale a necesitat ca în Critica rațiunii practice 
deschiderile metafizice să fie devansate de analizarea facultății 
rațiunii doar în calitatea sa de instanţă legiferatoare a domeniului 
practic. Intenţia de consolidare a formalismului si, ca urmare, 
tehnicitatea sporită rezultată de aici l-au determinat pe Kant să 
spună că rațiunea are nevoie de aceasta dată ,, [...] numai de a se 
presupune pe ea însăși“. О dată cu această nouă perspectivă s-au 
diminuat nu numai deschiderile metafizice, dar și problematica 
valorică rezultată din reprezentarea legii (ca valoare). 
Comportamentul practic este îndrumat după anumite reguli, 
în care voinţa apare ca un fond volitiv. Dacă regula este justă din 
punct de vedere practic, ea este considerată o lege. În acest caz, 
voinţa a renunțat la înclinații, neavând alt imbold la acţiune decât 
reprezentarea legii; ca atare, ea este o voință pură si poate fi inclusă 
în conceptul de lege morală. Legea este, așadar, o formă dată de 
rațiune, înfăptuită de voință $1 exprimată printr-o poruncă. 
Pentru a sustine universalitatea formei si a evita tentatiile de 
revendicare a universalitátii pentru conținutul legii, Kant își ia două 
măsuri de precauţie în enunţul legii: 1) recunoașterea faptului că 
legea se realizează prin principii subiective, particulare, cărora li 
se cere să fie formulate în ideea universalitätii; 2) stipularea impo- 
sibilitátii dispensării de porunca imperativului (conținutul care se 
cere încadrat în forma universală a imperativului este indiferent). 
Principiului subiectiv (care este unicul instrument moral al fiintei 

umane) 1 se cere să se apropie prin formă de lege. Prin această 
cerință nu se așteaptă ca opțiunea sa să devină universală, ci să 
se afle în mod deliberat cât mai aproape de universalitate. Spre a 
deveni conștientă de valoarea universalului, ființa umană trebuie 
să îşi folosească raţiunea (care în domeniul practic colaborează 
CU conştiinţa). În primul rând avem de-a face aici cu o problemă 
de cunoaștere a unui principiu, unde rațiunea este eficientă”; în al 
doilea rând, legea nu se poate adresa decât rațiunii, nu simţurilor, 
dat fiind că ea nu are un conţinut concret care să le satisfacă pe 
cele din urmă. Aşadar, nu este antrenat nivelul fenomenal si cauza- 
litatea sa (mecanicä/sensibilä), ci nivelul numenal cu cauzalitatea 
sa prin libertate/inteligibilä (in sens transcendental), care este o : 
cauzalitate ce.reactioneazá doar la forma legii. 


Fericirea ca dorință 


Ca urmare a creşterii rolului sensibilitátii în Critica rațiunii 
practice a crescut si rolul fericirii, Kant a subsumat-o facultății 
speciälizate în receptarea sensibilităţii — facultdtii dorinței. Si, 
datorită faptului cá în toate lucrările morale kantiene tendința 
naturală spre fericire se află în dialog cu necesitatea morală 
de a respecta legea, putem afirma că facultatea dorinței a fost 
introdusă nu numai spre a întări domeniul practic dominat de 
subiectivitate, ci și spre a da fericirii un cadru stabil și a o face 
mai compatibilă cu statutul epistemologic al partenerei sale de 
dialog. În Întemeierea metafizicii moravurilor, fericirea era sub- 
sumatá in mod direct facultății mai generale a sensibilităţii $1 se 
afla în opoziţie cu raționalitatea legii. Ceea ce au în comun atât 
Întemeierea meta fizicii moravurilor, cat și Critica raţiunii practice 
este ideea după care legea morală este dară (constituită ca formă), 
pe când fericirea nu poate fi dată (ea se construiește). Subiectul 
își adaptează ideea generală de fericire dorințelor și intereselor 
sale, din care 151 construiește un principiu; el este un principiu 
material, care susţine legea morală, principiu dependent de forma 

pe care i-o dă facultatea rațiunii. Principiile materiale sunt lipsite 
de universalitatea celor formale; ceea ce există totuși universal 
in ele este o tendință universală a subiectului de a se satisface 
pe sine si de a îşi încununa această grijă prin starea de fericire 
spre care năzuiește constant. Sentimentul este cel care mijloceşte 
aici relaţia subiectului cu obiectul, pe baza căreia s-a constituit 
principiul. În cazul precedent al legii, nu obiectul, ci abstractia 
principiului este cea care afectează subiectul. Plăcerea rezultată 
din satisfacerea principiului material activează facultatea practică 
— cea a dorinţei — si astfel ea devine o plăcere practică. Acest gen 
de principii orientate către obiect, ce pot fi incluse în iubirea de 
sine sau în fericirea personală, solicită capacitatea subiectului de 
a simţi plăcere fata de un obiect. Atât datorită sentimentului de 
plăcere rezultat, cât și obiectului spre care se orientează, ele sunt 
numai empirice. 

De unde vine ideea de fericire, Kant nu este interesat; ea 
ar putea veni de la oferta socială, ca și de la tradiţiile pe care le 
transmite tipul de cultură în care se încadrează, într-o etapă dată, 
ființa umană. Un tip social sau istoric de morală ne-ar spune de 
unde ar putea ea să provină; dar tipul formal kantian nu o face, 
pentru cá nu are nevoie. Conceptele prin care se exprimá el sunt: 
formă s conținut, Subiectiv si obiectiv. Așadar, legea morală va 
fi constanta construită prin formă si obiectivitate, iar fericirea va 
fi variabila construită prin conținut si subiectivitate. În raport cu 
legea, fericirea este elementul variabil, ce gravitează în jurul său, 
pozitionándu-se de-a lungul celor trei lucrări morale kantiene la 
distanţe inegale — când mai departe, când mai aproape de lege; dar 
în raport cu existenţa umană în genere, ea este o prezenţă stabilă, 
insotind-o pe întregul său parcurs. De aceea, în contextul scopu- 
rilor raționale din Întemeierea metafizicii moravurilor, aceasta 
prezență stabilă este exprimată ca un scop a priori al fiinţei umane. 
În Critica rațiunii practice, fericirea apare ca o idee generală, 
pe care fiecare agent moral trebuie să o adapteze dorințelor și 
aşteptărilor sale. Vedem, așadar, că în pofida universalitätii fiinţei 
umane, precum si a grijii acesteia faţă de sine însăși, principiul 

iubirii de sine nu se poate bucura de universalitatea formală a 
legii; maximum la care ar putea ajunge el este o unanimitate con- 
tingentd?, adică o sumă de adeziuni, nerealizate după un principiu 
a priori. Tot astfel, nici necesitatea sa nu este una obiectivă, ci 
una .fizicá'?, a nevoii de a acţiona corespunzător alcătuirii ființei 
umane. Necesitatea fizică determină dorințe. În sprijinul lor nu 
se pot da legi generale rezultate din rațiune, ci numai „sfaturi“ 
empirice particulare pentru fiecare caz. 

Reflectând asupra fericirii si a relaţiei sale complexe cu legea 
morală, pe de o parte, si cu ponderea pe care o are prima în viaţa 
fiinţei umane, pe de altă parte, Kant a considerat că schema con- 
ceptelor sale morale mai are nevoie și de alte modificări în direcția 
valorificării laturii sensibile care cuprinde fericirea. Ele au fost 
făcute — în această etapă — prin adaptarea la specificul moralei a 
unor concepte ale principalei scheme a filosofiei sale teoretice, 
care este cea din Critica rațiunii pure. Între conceptele destinate 
să diversifice $1 să rafineze schema morală prezentă se află simțul 
intern. Kant l-a întrebuințat la expunerea transcendentalä a tim- 
pului (din lucrarea menţionată), unde el făcea posibilă receptarea 
intuitiei pure de timp. În procesul moral, acelaşi simt intern este 
afectat de reprezentarea pe care şi-o face agentul moral, afectare 
care determină liberul arbitru la acțiune. Iată cá o data cu simțul 
intern este reintrodus și conceptul de reprezentare, într-un sens mai 
apropiat de cel cognitiv (întrucât se situează între sensibilitate și 
concept), distinct de sensul ce i se dăduse în Întemeierea metafizicii 
moravurilor (care era unul rational-valoric). Dată fiind proveniența 
sa diversă, din simţuri, din intelect si din rațiune, întreaga filosofie 
critică a putut folosi reprezentarea ca pe un concept intermediar, 
de relaţie (filosofia teoretică i-a dat rolul de a prelucra intuiţia 
sensibilă spre a putea elabora conceptul, iar aprecierea estetică l-a 
poziționat între intuiţia venită de la un obiect și sentimentul produs 
de acesta). În filosofia morală el stă între obiect si plăcerea pe care 
primul o produce subiectului moral, afectându-i voinţa. Ceea ce 
diferențiază cele două lucrări morale critice este felul în care se 
implică acest concept în actualizarea legii. Dacă în prima lucrare 

el făcea trecerea de la ideal la real, susținând încărcătura valorică a 
legii morale, în cea de-a doua el sustine însuși formalismul moral, 
căci dacă nu ar exista această posibilitate a fiinţei rationale finite de 
a își reprezenta forma legiferării, nu am putea, din punct de vedere 
practic, să avem pretenţia la o lege morală care să se implice în 
acţiunile practice ale numitei fiinţe: „Deci o fiinţă rațională sau 
nu-și poate reprezenta deloc principiile sale subiectiv practice, 
adică maximele, în acelaşi timp ca legi universale, sau trebuie să 
admită că simpla lor formă, datorită căreia ele se adaptează unei 
legislații universale, le face, ea singură, lege practică“. 

Așadar, voinţa, spre a se determina la acţiune, trebuie să fie 
afectată de plăcere. Nici prima, nici a doua schemă a Întemeierii 
metafizicii moravurilor nu au îngemănat atât de puternic idealis- 
mul transcendental cu realismul precum vedem că o face Critica 
rațiunii practice: în primul rând, prin conceptualizarea plăcerii si, 
în al doilea rând, prin punerea ei în relaţie directă cu vointa, care 
este cea mai importantă facultate practică!!. 

În urma transformărilor apărute în schema conceptuală a 
Criticii rațiunii practice, fericirea se va defini corespunzător 
sediului sáu, ca o dorință ce apare cu necesitate în viata fiintei 
raționale finite. Datorită necesităţii sale, ea este considerată acum 
un principiu determinant al acestei facultăți. S1 acest principiu 
este, pentru genul de ființă pentru care este valabil, ,.multumirea 
cu existenţa ei intreaga“!*. Aceasta este prima definiţie pozitivă 
a fericirii, care se va regăsi în unele etape ulterioare pe care le va 
parcurge acest termen; până acum, Kant fie a subsumat-o anumitor 
mulțimi de stări si de situații, fie a delimitat-o de altele. De asta 
dată еа rezultă din natura ființei umane, care este pe de-o parte 
rațională (ceea ce face ca multumirea să fie reflectată), pe de 
altă parte finită (ceea ce face ca ea să ia în consideraţie nevoile 
vieţii finite, deci materiale, a căror satisfacere este resimţită prin 
plăcere). Partea deosebită a acestei perspective asupra fericirii în 
comparaţie cu cea din Întemeierea meta fizicii moravurilor, unde 
ea reprezenta un maximum existenţial, este apropierea ei de o 
normalitate bine realizată. Fa ia în consideraţie aprecieri globale 

ale vieţii sau mari perioade ale acesteia, de-a lungul cărora un 
astfel de maximum nu poate avea o prezenţă de durată. Datontă 
acestei caracteristici, ca $1 a elementelor materiale și subiective 
ale fericirii, ea nu poate fi mai mult decât un principiu subiectiv, 
a cărui cunoaștere are loc numai pe cale empirică (nereprezentând 
în idealismul transcendental kantian siguranţă teoretică). 


Libertatea transcendentală și legiferarea universală 


Niciodată un astfel de principiu subiectiv, cum este fericirea, 
nu va putea deveni o lege, cu toată importanţa existenţială care i 
se acordă. Pentru a deveni o lege — spune Kant — ar trebui să aibă 
un principiu unic de determinare a voinţei!?. Or, în cazul fericirii, 
voinţa este determinată de plăcere, care este individuală si vari- 
abilă în timp; ea nu are deci un astfel de principiu unic. Si deși 
fericirea ne apare ca o lege naturală!*, ea are numai о necesitate 
subiectivă. Din punct de vedere obiectiv, ea este contingentă 
(deci pare numai a fi o lege). Ca să se asemene cu legea morală 
ar trebui să se conformeze din punct de vedere formal cu această 
lege. Or, subiectivitatea și variabilitatea în timp ce caracterizează 
fericirea au o determinare materială, neputându-se satisface din 
principiu condiţia formală impusă de legea morală. Neputând 
satisface această condiţie, principiul subiectiv căruia 1 se subsu- 
mează fericirea este privat de capacitatea de legiferare universală. 
Pus într-o astfel de situaţie de universalitate el s-ar autodesfiinta, 
datorită interesului exclusiv fata de sine, care nu poate fi extins si 
asupra celuilalt. Acest interes, după cum s-a văzut, este exprimat 
într-o dorință. Ea pune în mișcare voința, făcând-o să se menţină 
la nivelul fenomenal. Spre a părăsi acest nivel și a se înscrie în 
cel inteligibil generator al legii morale, voinţa ar trebui să aibă 
un stimulent ne-matenial, deci o formă; și după cum rațiunea este 
singura facultate capabilă de a fi stimulată de forme (în cazul de 
fata de forma unei legi), reiese că numai legea morală, care este 
o lege formală, e în mod necesar legată de rațiune; fericirea se 

exprimă prin dorințe, care sunt numai întâmplător dependente 
de rațiune. Deşi observăm apropieri tematice — atât aici, cát și în 
capitolul precedent — între fericire si legea morală, între ele există 
o opoziţie a statutului epistemologic al facultăților care le duc la 
îndeplinire, ca și a statutului epistemologic al nivelurilor la care 
evoluează. Forma legii nu poate deveni obiectul simţurilor, care 
receptează numai conţinuturi intuitive (intuitii sensibile); dar ea 
poate deveni obiectul voinței care este instrumentul raţiunii. De 
aceea voinţa este total independentă de legea naturală după care 
se succed fenomenele; această independenţă este numită de Kant 
libertate transcendentală (adică tipică idealismului transcendental, 
care divizează lumea în două niveluri: fenomenal si numenal). 
Sensul de fata atribuit libertăţii, ca și modul de demonstrare a 
relaţiei sale cu legea morală este specific celei de-a doua Critici. 
O lege în genere, ca și o lege morală în special, dispune de 
o formă si o materie. Or, materia legii nu poate f1 datá decát pe 
cale empirică, iar în moralitate un principiu care ar avea un fond 
material nu ar putea determina voinţa decât în mod empiric. 
Contribuţia lui Kant la legiferarea morală constă în eviden- 
tierea formei (în reprezentarea maximelor), prin care voinţa este 
determinată în mod a priori. Rezultă că numai forma se poate 
institui în principiu care să determine voinţa. Un astfel de principiu 
formal și a priori are capacitatea de a legifera în moralitate. 
Rolul constitutiv al libertății în raport cu legea morală necon- 
ditionatá pe de-o parte, ca și finalizarea libertăţii în legea morală pe 
de altă parte fac din aceşti doi piloni ai domeniului moral concepte 
reciproce!'S. Kant îl defineşte pe unul în raport cu celălalt. Această 
posibilitate de identificare rezultă din faptul că legea ar putea fi 
considerată drept conştiinţa de sine a raţiunii pure practice, rațiune 
care, la rândul ei, ar putea fi identificată cu libertatea pe care o 
produce. Dar, cu toate că această reciprocitate este reală, este totuși 
important pentru teoria morală de a sti dacă cunoașterea, care 
din punct de vedere practic este necondiționată, provine din lege 
sau din libertate. Or, libertatea este un concept ne-empiric (deci, 
exclude cunoaşterea cu ajutorul experienţei), al cărui prim sens este 

negativ (de limitare, neputánd f1 cunoscutá ca atare nemijlocit). 
Rezultă cá de la ea nu poate porni cunoașterea — fie condiționată, 
fie necondiționată; mai rămâne să provină din legea morală, de 
care devenim conştienţi atunci când formulăm maxime practice. 
Plecând de la ea şi de la neconditionarea sa în raport cu sensibi- 
litatea se ajunge la conceptul de libertate. Purtátoarea unei astfel 
de libertáti.este voința pură. Conceptul sáu se formează pe baza 
legilor practice, întocmai conceptului de intelect pur, ce apare din 
principii rationale pure. Experienta nu joacá in aceste douá cazuri 
nici un rol. Neimplicarea sa este, pe de-o parte, un dezavantaj, dat 
fiind că la experienţă putem apela direct si simplu; pe de altă parte 
este un avantaj, dat fiind că plecând de la experienţă nu se poate 
ajunge la necondiționat (or, acesta dă specificul legii morale ca si 
al consecinţelor metafizice la care ajunge). Rațiunea pură, care în 
activitatea sa teoretică îşi începe procesul cognitiv cu experienţa, 
înălțându-se pe linia cauzalá la elemente necondiționate, ajunge 
la antinomii; ele descumpănesc intelectul obișnuit prin afirmaţii 
contradictorii, fund generatoare de confuzii. Spre deosebire de 
activitatea teoretică a raţiunii, în activitatea sa practică, raţiunea 
nu depinde de constrângerile experienţei și nu creează confuzie 
prin antinomii; mai mult, raţiunea practică se folosește de anti- 
nomii spre a arăta că pentru posibilităţile sale cognitive acestea 
nu constituie o limită, dat fiind că ea are la dispoziție nelimitarea 
libertăţii. Ea există în ființa umană în măsura în care este rațională; 
dar aceasta nu devine conştientă de capacitatea sa decât prin legea 
morală, care este legea domeniului moral, al doilea domeniu de 
acces al acestui gen de fiinţe. 

În demonstrarea legii morale în cea de-a doua Criticd, Kant 
a optat pentru enunţul prescurtat al legii morale, rezultat din 
prima formă a imperativului moral din Întemeierea metafizicii 
moravurilor, aici se cere maximei să aibă valoare de principiu al 
unei legiferdri universale. De altfel, această formă a imperativului 
este mai corespunzătoare idealismului transcendental decât forma 
sa extinsă la întreaga natură, dată fiind stipularea rolului central 
al moralității în întregul sistem al filosofiei transcendentale, ca 

si limitarea facultátilor de investigare a naturii în raport cu cele 
ale investigárii moralității. Facultatea cea mai importantă în 
demonstrarea legii morale, care aici deţine funcţia unei reguli, 
este vointa. 

În judecätile geometriei, pe care Kant le consideră ca fiind 
reprezentative pentru felul în care acţionează regula în ştiinţele 
naturii, se presupune cá putem face ceva, dacă ni se impune să o 
facem, cu ajutorul regulilor practice care condiţionează voinţa în 
mod problematic. În judecätile moralei, regula practică este necon- 
ditionatd. Ea este reprezentată a priori ca o judecată categorică, 
prin care voinţa este determinată absolut şi nemijlocit. Diferenţa 
dintre cazurile prezentate este aceea că numai în cel de-al doilea 
caz voinţa este pură, putând fi determinată de „simpla formă a 
legii“! 6 În primul caz, care ilustrează științele naturii, voinţa este 
empirică, putându-se sustrage acţiunii regulii. În întreaga cunoas- 
tere nu se mai întâlnește o situaţie ca сеа morală, în care raţiunea 
să legifereze în mod a priori prin formă, iar voinţa să procedeze 
conform acestei legiferări. Dacă o astfel de situaţie este posibilă — 
spune Kant — rezultă că, într-adevăr, există o lege care „foloseşte 
numai forma subiectivă a principiilor“. 

În Întemeierea metafizicii moravurilor, care era o lucrare pre- 
gătitoare a criticismului practic, cerința maximei de a-şi reprezenta 
universalul era făcută dintr-un temei cognitiv-metafizic, și anume 
al corectării imperfectiunii de principiu a deciziei umane, precum 
si al aducerii acesteia către rigorile de necesitate şi universalitate 
ale oricărei discipline științifice. În Critica ratiunii practice, 
unde se dă un suport epistemologic moralei, aceeași cerinţă este 
făcută dintr-un temei cognitiv; ea are la bază o lege. Constiinta 
legii funcționează ca o regulă; ea „determină a priori voinţa în 
privința formei maximelor еі“. Capacitatea noastră de a deveni 
conștienți de o astfel de lege singulară între toate legile folosite 
de ființa umană este ceea ce Kant numește un „fapt al rațiunii“. 
Acest fapt este ne-empiric și nededus din elemente ale rațiunii 
(de exemplu, din libertate, care nu este dată anterior acestei legi). 
Este pur și simplu o realitate a rațiunii, care dă posibilitatea de 


FERICIRE SI LEGE MORALĂ LA KANT 81 
FF 


extindere a rațiunii pure și asupra domeniului practic, ca rațiune 
pură practică; aici ea are capacitatea de a da omului o lege uni- 
versalá, numită lege morală”. 


Voința sfântă și progresul moral 


Se spune că toate fiintele rationale finite, cărora li se adaugă 
si fiinţa infinită, se supun acestei legi/principiu al moralității. 
După cum s-a putut observa si cu ocazia tratării altor teme ale 
Criticii ratiunii practice, etica continuă să întindă punti de la ființa 
rațională finită către ființa infinită. Atragerea fiinţei infinite către 
domeniul moral nu dovedește că această fiinţă de excepţie ar avea 
nevoie de principii morale, ci doar că aceste principii sunt într- 
adevăr universale, astfel încât ele ar putea satisface şi raționalitatea 
sa de excepţie. Aşadar, la Kant si fiinţa infinită dispune, asemeni 
corespondentei sale umane, de o rațiune si de o voință adecvată 
spre a acţiona rational. Aceste similitudini întăresc posibilitățile 
de colaborare ale moralei (domeniu al relaţiei lato sensu cognitive 
a fiintei umane cu semenul sáu) cu metafizica (domeniu al relației 
cognitive a ființei umane cu ființa supraumană), spre a alcătui o 
Metafizică a moravurilor. 

Dacă raționalitatea este capacitatea ce unește cele două tipuri 
de fiinţe, sensibilitatea este capacitatea care o individualizează pe 
cea umană. Spre a compensa neajunsurile provocate de finitatea si 
de raționalitatea sa limitată, copia fiinţei infinite a primit o natură 
duală, prin care să poată simţi plăcerea şi să fie satisfăcută de 
ea pe parcursul unor perioade limitate. Tinând seama de această 
diferență si mai ales de caracteristicile unei sensibilitati care nu 
renunţă cu ușurință la plăcere spre a se pune de acord cu cerința 
rationalitatii maxime a legii morale, Kant a conceput două moduri 
de apropriere a legii: deliberat, în cazul rationalıtätii neconditi- 
onate, si prin imperativ, în cazul rationalitátii contrabalansate de 
sensibilitate. Rationalitätii necondiționate îi corespunde o voință 
sfântă, căreia nu îi este necesară nici un fel de constrângere în 

vederea îndeplinirii legii; ca atare, maximele sale au valoare 
obiectivă, sunt deja legi. O astfel de concordanţă totală între 
rațiune si voință nu generează nici un fel de datorie (care își are 
rostul doar atâta timp cát cele două facultăţi nu sunt concordante), 
Rationalitatea condiționată are drept maximum volitiv о voință 
pură; ea poate acţiona conform unui principiu dat a priori, cum 
ar fi reprezentarea legii, dar ea nu poate face ca maximele sale 
să fie concordante cu legea morală. De aceea, ea are nevoie de 
constrângerea imperativului, care trebuie să fie necondiţionat, să 
se impună in mod categoric, pe temeiul legii propriei rațiuni (deci, 
să se autoimpună). În Întemeierea metafizicii moravurilor, situația 
era ceva mai ambiguă, ceea ce dădea posibilitatea gândirii unor 
căi de acces între cele două tipuri de rațiune. În lucrarea de faţă, 
o dată cu noua situaţie pe care ne-o dezvăluie faptul rațiunii, se 
întărește capacitatea decizională a rațiunii umane. 

Relaţia voinței sfinte (pe deplin raţională) cu cea duală 
(rațională şi afectată de sensibilitate) este, din punctul de vedere 
al performanţelor, asemănătoare relaţiei pe care Critica rațiunii 
pure ne-o înfățișa între intelectul prototip (capabil de o cunoaștere 
totală) și intelectul conceptualizator (capabil doar de o cunoaștere 
partială, prin concept). Dar dacă în ultimul caz gândirea înregis- 
trează cele două posibilități intelectuale fără ca realitatea să le 
dea șanse de intersectare, în primul caz prototipul are o funcție 
activa; și anume de a-și exercita controlul asupra imperfectiunii 
maximelor si de a le putea corecta. Ca model de perfecțiune, 
prototipul se identifică cu însăși legea morală, care pentru ființa 
umană este de nerealizat. Dar ca model de raționalitate, prototipul 
este o „idee practică“, de care fiinţa cu o raționalitate condiţionată 
trebuie să se apropie la infinit. În moralitate, prototipul (ființa 
necondiționată) constituie unica sursă de progres?!. Această idee 
prin care progresul este pus în relație cu prototipul este expresia 
reciprocitátii fundamentale dintre morală şi metafizică, alături 
de ea există şi reciprocitatea restrânsă menţionată, dintre legea 
morală si libertate. Ideea kantiana de progres se află în opoziţie 
cu cea a moralei istoriste, unde îmbunătăţirea condiţiei morale 

este dependentă de îmbunătăţirea condiţiilor de viata (sociale si 
umane) ale individului devenit agent moral. 

Progresul moral sau apropierea de prototip se realizează prin 
virtute; ea se definește ca încredere a voinţei imperfecte în puterea 
Jegii morale de a face ca maximele/principiile subiective să pro- 
oreseze la infinit. Spaţiul de realizare pe care îl are la dispoziţie 
virtutea este nelimitat. 

Pentru ca fiinţa rationalá finită să poată spera în progresul 
moral, vointa sa trebuie să fie autonomă. Heteronomia liberului 
arbitru — spune Kant — se opune principiului obligatiei fata de 
lege si al moralității înseși. A fi conform principiului moralității 
înseamnă a adera la forma sa, a fi deci independent de materia care 
s-ar încadra în acest principiu, ca obiect al dorinței. Kant identifica 
independenţa de obiectele dorinţei cu libertatea în sensul său nega- 
tiv (autonomia este independență); fata de acest sens, legiferarea 
rațiunii reprezintă sensul pozitiv al libertăţii. Așadar, respectarea 
legii morale face direct dovada libertăţii în sens pozitiv, si indirect, 
prin autonomie, în sens negativ. 

În opoziţie cu formalitatea atât de productivă si de esenţială 
în moralitate, întrucât exprimă universalitatea obiectivă, latura 
materială nu poate atinge decât o universalitate subiectivă, con- 
ditionatá de mijloacele necesare scopului respectiv. O astfel de 
universalitate poate fi atinsă de principiul fericirii personale, care 
este reprezentativ pentru latura materială a moralității. Deşi orice 
act volitiv include și o componentă materială, ea nu poate constitui 
factorul său determinant, întrucât acea componentă trebuie căutată 
pe cale empirică, fiind departe de necesitatea $1 universalitatea 
cerute de principiul moral. În pofida căii empirice, care face ca 
relevanta morală a fericirii să scadă, noi trebuie să ne îngrijim 
totuși de fericirea proprie, întrucât ea se constituie în principiu 
existenţial de necontestat. Mai mult, conform ideii de egalitate 
umană rezultată din egalitatea facultăţilor de cunoaștere, se poate 
pune și problema fericirii altor oameni. Aşadar, fiinţa umană care 
se gândeşte la propria fericire trebuie să îi ia în considerație și pe 
semenii săi, care au principii existenţiale de același gen ca și ea. În 

cea de-a doua Critică, Kant pune in mod expres problema fericiri; 
altor ființe, fata de care — gândește el — noi nu numai cá ar trebui 
să simţim plăcere, dar şi nevoia de a o urmări. Dar atât plăcerea, 
cat si nevoia nu pot fi presupuse decât la unele ființe rationale, dar 
nu la toate, iar la Dumnezeu deloc”. Dacă nu le putem presupune 
decât la unele fiinţe duale, aceasta se datorează deficitului de sen- 
sibilitate pe care îl manifestă celelalte. Cu privire la Dumnezeu 
problema este simplă, atât pentru cá el nu este o fiinţă duală 
(care să aibă şi tentaţii sensibile), cât și pentru că celălalt nu este 
semenul său (egalul sáu), ci creația sa. Idealismul transcendenta] 
Kantian consideră că în acest gen de principii subiective materia 
poate subzista, dar ea nu trebuie să conditioneze maxima care îl 
include, căci fiind condiţionată astfel, maxima nu ar mai putea 
avea valoare de lege. Astfel, se spune că fericirea proprie poate 
dobândi calitatea de lege practică obiectivă cu condiţia includerii 
în acest principiu şi a fericirii altora. Dar în acest caz se obţine o 
formă a universalitátii, necesară maximei spre a avea valabilitatea 
unei legi; această forma determină voința; materia principiului 
(care dă conţinut ideii de fericire) continuă să nu poată fi ridicată 
la rangul de lege. 

Principiul subiectiv al fericirii, dat fiind că este empiric și 
individualizat, poate atinge cel mult generalitatea exprimată în 
reguli, dar niciodată universalitatea exprimată prin legi. O diver- 
sitate infinită de dorinţe inspirate din experienţă stau la baza ideii 
de fericire, neputând fi prescrise reguli fiecărei ființe rationale 
finite în vederea realizării mai depline a acestora”. Faptul cá ea 
apare totuşi constant ca näzuintä a ființei rationale finite în relaţia 
practică a obiectului cu facultatea dorinţei nu îi dă universalitate, ci 
o recomandă ca pe un termen generic, ce subsumează toate prin- 
cipiile subiective de determinare a voinţei. Diversitatea sub care 
se prezintă fericirea depinde — după cum s-a arătat anterior — de 
felul de a simți plăcerea si de nevoile specifice ale fiecărui individ. 
Din această diversitate apare contingenta sa. Spre deosebire de 
această diversitate data de simtirea plăcerii și de administrarea 
personală a nevoii, legea morală este una si aceeași pentru toate 

fiintele de acest tip, cu condiţia ca ele să fie înzestrate cu rațiune 
si cu voință. Relaţia dintre lege si ființa umană este simplă: ea 
obligă prin constrângere, pe temeiul autonomiei voinţei. Ceea 
ce poate face un principiu subiectiv, cum ar fi cel al iubirii de 
sine în care se înscrie și fericirea, este — după cum am văzut și în 
lucrarea anterioară — să sfătuiască. Dată fiind heteronomia vointei 
care stă la baza celui din urmă, relaţia dintre regula practică $1 
aceeași ființă umană este mult mai complicată, datonită necesităţii 
de a adapta regula la particularitátile numeroaselor cazuri, ceea 
ce atrage un număr mare de excepţii pe care trebuie să le admită 
o astfel de regulă. 

Dar în pofida dificultátilor pe care le atrage calitatea de prin- 
cipiu subiectiv şi empiric, putem identifica cu uşurinţă fericirea, 
întrucât ea este Jalonatá de câteva determinatii: ea nu este o pose- 
siune originară, deci nu este un dat, ci o succesiune de trebuinte 
ce urmează să fie satisfácute si care trebuie cu necesitate să fie 
constientizate; ea trebuie să fie finalizată, întrucât este destinată 
unei fiinte finite în timp, care are nevoie cel putin din când în când 
să fie mulțumită de situaţia sa. Spre a îndeplini aceste conditii, 
fiinţa umană trebuie să dispună de propria-i persoană, adică să 
fie independentă si să se concentreze numai asupra sa, să fie deci 
autosuficientă. 

Formalismul Criticii rațiunii practice aduce, pentru omul 
obișnuit, argumente neașteptate în sprijinul legii morale. Din 
această perspectivă se spune că respectarea poruncii către legea 
morală, care e necondiționată de nici o împrejurare exterioară, este 
mai la îndemâna ființei umane decât urmărirea preceptului fericirii 
care, fiind condiționat empiric^, are o multitudine de dependențe. 
Nefiind condiționată empiric, legea morală este a-temporală, 
posibilă deci în orice timp și prin propriile forte ale fiinţei umane. 
Fericirea — dimpotrivă — este foarte dependentă de timp şi, din 
acest punct de vedere, ea este de interes secund între conceptele 
morale kantiene; in plus, de cele mai multe ori ea îl face pe om 
dependent de semenii săi. În afară de conditionarea sa temporală 
mai există încă un concept moral important cu care fericirea nu 

intră direct în relaţie. El este imperativul/porunca. Spre a examina 
dacă fericirea este imperativă pentru ființa rațională finită, Kant ia 
în consideraţie două condiţii necesare asigurării fericirii: forțele şi 
puterea fizică a individului doritor de fericire. Or, acestea nu sunt 
egale pe parcursul vieţii unui individ. În cazul în care aceste două 
condiţii nu ating un grad convenabil realizării fericirii ar fi maj 
conform cerinţelor unui imperativ practic (care poate ajunge la un 
scop prin anumite mijloace) ca mai înainte să se ofere mijloacele 
necesare atingerii sale. Dar lucrul cel mai important în respingerea 
acestei idei este acela că individul uman are o tendinţă naturală 
către această stare şi orice poruncă i-ar fi de prisos. 


zh 


Vina morală 


Vina morală a fost introdusă o dată cu întărirea laturii subiec- 
tive a fiinţei rationale finite în cea de-a doua Critică; rădăcinile 
sale se află însă în latura rațională a aceleiași fiinţe, și anume în 
evidențierea obligativitdtii şi a normativitdtii legii morale făcută 
în Întemeierea metafizicii moravurilor. Am văzut, aşadar, cá în 
calitatea sa de lege, de principiu obiectiv, legea morală manifestă 
fata de fiinţa umană obligativitate, întrucât are necesitate absolută; 
din acest motiv ea i se impune acesteia ca o normă. Spre deosebire 
de lege, fericirea, în calitatea sa de principiu subiectiv, este privată 
de obligativitate şi de normativitate. 

Această diferențiere pe care obligativitatea o face între cele 
două concepte morale determină si o raportare diferită la sancti- 
onarea realizării si a încălcării lor prin răsplată si respectiv prin 
pedeapsă. Urmărind legea morală se realizează binele (binele 
absolut), care constituie el însuși o răsplată, dat fiind caracterul 
ideal, de excepţie al moralității. Încălcând aceeași lege se ajunge 
Ја contrariul binelui, la răul moral, asociat cu ideea de pedeapsă. 

Dacă există o relație directă de la realizare la răsplată, ca 
și de la încălcare la pedeapsă, aceasta se datorează faptului că 
legea morală are condiţii stricte de îndeplinire, pe care trebuie să 

şi le insuseascá comportamentul fiinţei umane, ce se obiectiveazá 
în fapta morală; satisfacerea acestor condiții este însoțită de un 
sentiment moral pozitiv. Încălcarea acelorași condiţii reflectă o 
greşeală de comportament, care este însoțită de un sentiment de 
culpabilitate, de vină morală. Dat fiind faptul că legea morală este 
sanctionatá din interioritatea fiinţei umane prin conștiința sa, cel 
pedepsit trebuie să își dea seama de faptul cá pedeapsa primită 

nu este nemeritată. Acest autocontrol se produce cu necesitate, o 
dată cu reprezentarea legii în maximele particulare. 

Spre deosebire de încălcarea legii, care se autosanctioneazá, 
încălcarea principiului subiectiv al fericirii este străină ideii de 
sancțiune (interioară sau exterioară) și de vină morală; fericirea nu 
se supune tratamentului punitiv de mai sus, pentru că neurmărirea 
sa nu duce la răul moral și, de altfel, nu poate aduce nici un rău 
(chiar dacă realizarea ei aduce stări parţiale de bine, deci binele 
relativ). Este absurd — gândește Kant —sá imaginăm o pedeapsă 
pentru cel ce şi-a prejudiciat propria fericire, intenţionat sau nein- 
tentionat. Căci cel care a provocat un rău moral ce a atras după sine 
pierderea fericirii s-a pedepsit el însuşi prin această privare; aici 
justitia nu ar avea nici un rost. Doar individul ar avea de învăţat 
pentru viitor din experienţa sa”. Nefiind o normă pentru com- 
portamentul uman, fericirea nu are condiții stricte de îndeplinire, 
precum are legea, și nici nu poate face obiectul vreunei porunci, 
întrucât este lipsită de necesitate. 

Tinând seama de specificul domeniului moral, o dată cu 
introducerea celor două feluri de încălcare a principiului (obiectiv, 
respectiv subiectiv), însoţite de sancţionarea lor, devine necesară 
precizarea sensurilor acestor concepte în justiție şi morală (spre 
a evita eventualele confuzii datorate formei comune a acestor 
concepte, care includ însă sensuri diferite). Justitia, care este un 
domeniu de acțiune al legii exterioare, stipulată expres în codul 
de legi al unei tari, folosește frecvent noțiunea de încălcare, dar 
numai a principiului obiectiv, a legii. Pedeapsa ar trebui să fie aici 
proporțională cu prejudiciul adus prin încălcarea legii, pentru a 
limita încălcările ulterioare ce duc la dezechilibre funcționale ale. 

societăţii, ca si pentru a consolida încrederea în acţiunea legii. 
Din functia sa socialá, exterioará individului, decurge cerinta ca 
legea sá fie stipulatá in mod expres. Individul ia cunostintá de ea 
si fie o respectă, integrándu-se normal în societate, fie o încalcă, 
cunoscând dinainte consecinţele la care se expune prin compor- 
tamentul său deviant. 

Idealitatea si interioritatea moralei fac ca răsplata să aibă 
prioritate în aprecierea comportamentului propriu; cât despre 
pedeapsa pentru încălcarea unei legi ce se dă de către sine, ea nu 
poate veni decât tot din partea sinelui. Ca atare, ea nu poate fi dată 
în mod explicit. Ea există în individul uman și este actualizată 
prin conștiința sa. Drept urmare, cel care a încălcat legea nu are 
a se teme de o pedeapsă fizică (exterioară). Întrucât în moralitate 
pedeapsa nu este consecinţa inevitabilă a răului moral, numai 
conştiinţa este cea care înregistrează pedeapsa sub forma unui 
sentiment de culpabilitate, de vină morală. 

În contextul dat de vina morală fericirea, în pofida avansării 
sale în moralitate produsă de consolidarea formalismului practic, 
apare ca un subprodus moral subsumat principiului iubirii de sine. 
Ca atare, nimeni în afară de cel în cauză nu îl poate recompensa cu 
ea, si nici nu îl poate sancţiona pentru nerealizarea ei. A ne imagina 
o putere supraumaná care ar deţine „mecanismul“ sanctiunii si 
al recompensei în vederea fericirii sau care ar determina ființele 
umane să acționeze către acest scop este — după Kant — o prejude- 
cată ce ar suprima libertatea de opţiune a individului uman”. 

Kant ia în consideraţie si o altă prejudecată morală, conform 
căreia ar exista un simt moral specific ce ar determina legea morală, 
nu rațiunea. Conform acestei idei, îndeplinirea legii și conștiința 
corespunzătoare a virtuţii este legată de plăcere, iar conștiința 
viciului este legată de neplăcere si de neliniște sufletească. Legea 
s-ar îndeplini, după această doctrină morală, din dorinţa de fericire 
personală. Această doctrină are, după Kant, un neajuns de fond, și 
anume: conceptele de moralitate si de datorie ar trebui să preceadá 
sentimentul de mulţumire sufletească; deci, ca acest sentiment 
să se poată destepta, cele două concepte de bază ar trebui să fie 

cunoscute în prealabil. Dar ele nu sunt cunoscute, întrucât în acest 
caz ele se întemeiază pe un principiu material, care este variabil 
de la un individ la altul, ceea ce privează doctrina respectivă de 
universalitate”. 

Doctrinele invocate mai sus fac parte dintre cele empirice 
(alături de altele asupra educației, constituției civile, sentimentului 
fizic), care sunt cele mai îndepărtate de fondul de idei al Criticii 
ratiunii practice. Altele însă au la bază principii deduse din rațiune, 
apropiindu-se mai mult de textul kantian. Ceea ce le diferențiază 
de lucrarea Kantiană în discuţie este caracterul lor neformal. Kant 
citează între acestea principiul perfecțiunii (folosit de stoici şi 
de Wolff) și voință divină (folosită de Crusius și. de moralistii 
teologi). Formalismul practic kantian încadrează perfecțiunea 
între principiile practice ale căror repere sunt mijloacele adecvate 
scopului. Așadar, ea va fi „însușirea unui lucru de a fi bun sau 
suficient pentru tot felul de scopuri'?*. Acest fel de a înțelege per- 
fectiunea necesită — spune Kant — talentul si abilitatea personală 
de a îl pune în valoare. Acesta este sensul intern al perfecțiunii. 
Sensul extern (în raport cu fiinţa umană) al aceluiaşi principiu se 
referă la Dumnezeu; el vizează, de asemenea, scopurile, şi anume 
proprietatea acestei ființe de a fi suficientă pentru satisfacerea 
tuturor scopurilor în genere?. Conform principiului perfecțiunii 
care este legat de conceptul de scop, ar trebui — dupa Kant - sa 
fie date scopurile pentru care perfecțiunea interná sau externá ar 
putea deveni un principiu determinant al voinței. Impedimentul 
unei astfel de doctrine în raport cu o teorie formală este acela că 
un scop desemnează un obiect, care trebuie să cuprindă temeiul 
determinării vointei; în acest caz, materia este cea care are rolul 
de a determina voinţa la acţiune. Rezultă că un principiu de acest 
gen este întotdeauna empiric. 

Si cu toate că el foloseşte rațiunea în calitate de facultate a sco- 
purilor, ea nu este în acest principiu temeiul determinant al voinţei. 
E] este mai apropiat de principiul epicurean al fericirii decât de 
principiul pur rational al moralei (cum e cazul eticii Kantiene). 
Promovarea si încurajarea talentelor aduce avantaje în viata, după 

cum se pot astepta avantaje de la vointa lui Dumnezeu sau chiar 
fericirea; dar acestea — este de párere Kant — au fost luate drept 
obiect al voinţei umane, fără să fi fost precedate de un principiu 
practic independent de fericire sau de voința lui Dumnezeu. Din 
critica acestor principii materiale de determinare a voinţei, care nu 
pot da „legea supremă a moravurilor“, rezultă că numai principiul 
formal (al formei legiferării universale, dedusă din rațiunea umană 
universală) este capabil să atingă acest scop. El este singurul pe 
baza căruia pot fi date imperative categorice cu valoare de legi 
practice, care să orienteze comportamentul uman. 


Prototip și copie 


În Critica ratiunii practice, relația dintre prototip și copia sa 
desemnează explicit relația facultății rațiunii cu cea a sensibilităţii 
și, în mod corespunzător, a celor două niveluri filosofice pe care 
Je necesită acţiunea morală; ca atare, ea cuprinde întreaga pro- 
blematică a lucrării. Ceea ce desemnează această relație în mod 
implicit depăşeşte limitele acestei lucrări, fiind un reflex al între- 
gului proiect metafizic kantian; el cuprinde cele trei Critici, cărora 
li se alătură Întemeierea meta fizicii moravurilor. Aici prototipul 
semnifică ființa absolută, care constituie un ideal de comportament 
pentru ființa umană, copia sa. Conform acestui proiect, Critica 
rațiunii practice trebuie parcursă atât din perspectiva întemeierii 
epistemologice a moralei — care face obiectul său, cât si ca o lucrare 
destinată să satisfacă o etapă a unui întreg proiect metafizic. 

Ideea prin care Kant introduce în fondul moral al celei de-a 
doua Critici relaţia dintre prototip si copia sa este capacitatea 
rațiunii pure de a fi rațiune practică, putându-se manifesta prin 
făptuire; gratie potentelor sale rationale, ea se prezintă ca un fapt 
al rațiunii. Rațiunea se transforma în voință rațională si se poate 
înscrie în cauzalitatea liberă prin actualizarea faptului ratiunii. 
Introducerea sa aduce un plus de siguranţă în urmarea căii raţionale 
în comparaţie cu situaţia din Întemeierea metafizicii moravurilor. 

acolo, între rațiunea practică si voință nu exista nici un auxiliar, 
cele două facultăţi având de partea lor prima principiul, iar a doua 
acțiunea conformă principiului. Problema dificilă care se punea in 
acel caz era trecerea de la nivelul nerelevant moral al acţiunii la 
cel relevant moral al principiului (de la sensibil către inteligibil); 
transpusă in situaţia facultăţilor practice, dificultatea era ca voinţa 
să se poată elibera de influenţele sensibile spre a deveni rațională. 
În cazul de fata, trecerea de la un nivel ia celălalt nu mai pare a ridica 
probleme atât de mari ca mai înainte. Însuşi acest fapt al rațiunii 
se situează la nivelul inteligibil de manifestare a fiinţei rationale 
finite, la fel ca ratiunea de unde provine, precum și ca libertatea 
la care ajunge prin actualizare. Dificultatea care mai rămâne însă 
este exterioară actului moral; ea este relativă la întemeierea episte- 
mologică a moralei şi se exprimă prin neputinta de a explica acest 
fapt; el trebuie admis ca o situaţie reală, de tranziție între cele două 
facultăți practice principale. Prin legea morală, care se desfăşoară la 
nivelul inteligibil al fiinţei umane, se deschide o perspectivă asupra 
faptului de mai sus care, la nivelul sensibil și al folosirii teoretice 
a raţiunii, este nu numai inexplicabil, dar si neinvocabil. 

Critica rațiunii practice atribuie faptului rațiunii, ca de altfel 
si legii morale pe care o face posibilă, inițierea unei punti între 
cele două niveluri de manifestare a ființei umane. Întemeierea 
metafizicii moravurilor, după cum am văzut, era initiatoarea altor 
punti între cele două niveluri, în vederea conturăni unei imagini 
unitare asupra lumii. 

Unificarea lumii pe care raţiunea o poate înfăptui prin legea 
morală se face pe cale formală, întărind sarcina idealismului 
transcendental kantian de a da o imagine unitară asupra lumii din 
perspectiva facultăților umane de cunoaștere (mai exact, a formei 
pe care o impun aceste facultăţi în cunoaștere). Legea morală poate 
înfăptui o astfel de sarcină importantă, întrucât provine din rațiunea 
umană, care este cea mai importantă facultate de cunoaștere. În acest 
fel, lumea sensibilă primește forma lumii inteligibile, în condițiile 
în care mecanismele de funcţionare ale celor două rămân neschim- 
bate. În urma acestei unificări formale, sensibilitatea (împreună cu 

principiile dependente de ea), care la începutul demersului mora] 
era considerată o facultate inferioară, are posibilitatea de a depăși 
această poziție. Tot astfel, legile corespunzătoare domeniului de 
acțiune al sensibilităţii, legile naturii condiționate empiric, ni se 
înfățișau ca acţionând asupra naturii umane sensibile, fără са гац. 
unea prin funcția ei să își poată dovedi superioritatea asupra lor. 
În raport cu legea naturii, rațiunea era heteronomă, nu avea putere 
asupra acesteia. Rațiunea are puterea de а legifera numai latura 
suprasensibilă a aceleiași fiinţe, care face obiectul moralității; sub 
acest aspect, relaţia dintre rațiune si lege este de autonomie. Legea 
morală este singura lege care face dovada autonomiei rațiunii. În 
această calitate, rațiunea are o natură arheti pală, este un prototip 
(natura archetypa) de funcționare. Corespondentul său în lumea 
sensibilă păstrează numai forma prototipului, dar este guvernat de 
propriile sale legi (natura ectypa)'!. 

Gândirea celor douá lumi în conformitate cu același princi- 
piu formal dat de rațiunea umană se suprapune peste problema 
metafizică a prototipului aflat în relație cu copia sa. Doctrinele 
metafizice tradiţionale au început prin a separa complet aceste 
lumi (Platon). Dar tot ele au imaginat treptat fire care să le lege, 
de la procedeul anamnezei platonice, urmat de rolul mediator al 
sufletului și spiritului la Plotin s$ la Bóhme, apoi de puterile sau 
emanatiile esenței propuse de Meister Eckhart. Nici una însă nu a 
imaginat o legătură atât de puternică si de umană între cele două 
lumi, cum a făcut-o Kant prin eee moralá si prin autonomia 
corespunzátoare a vointei. 

Apartenenta legii morale la lumea arhetipului face din ea o 
fortá de exceptie care, spune Kant, dacá ar avea de partea ei si forta 
fizicá corespunzátoare, ar produce maximum de bine posibil, si 
anume binele suprem”. Dar forța fizică aparține nivelului sensibil 
la care acţionează omul, deci lumii copiei si, din cauza limitării 
si a finităţii sale de principiu, niciodată nu va putea acumula о 
forță pe măsura prototipului. Iată cá si din acest motiv metafizic 
legea morală rămâne o idee nesatisfăcută de fiinţa rationalá finită, 
obligată să își desfăşoare viaţa cu precădere la nivelul sensibil. Ea 

trebuie privită numai ca un model pentru acțiunile voinţei. Prima 
sa acțiune de modelare este atribuirea unei forme lumii copiei. 
Prin această acţiune se urmăresc două lucruri: în primul rând, de a 
veni în sprijinul fiinţei umane, dat fiind că ea are dotarea maximă 
spre à intra în interacțiune cu această lume (lume care, de altfel, 
e populată si de alte fiinţe mai puţin dotate spre a o înțelege). In 
a] doilea rând, acţiunea respectivă subliniază valoarea deosebită 
a modelului, precum si a disciplinei destinate sa îl abordeze, 
respectiv metafizica. 

Un semn al acestei modelări a lumii sensibile/a copiei după 
lumea inteligibilă/a arhetipului este dat de rațiune; ea dă fiinţei 
rationale finite constiinta existenței legii morale atunci când își 
formulează maximele ca fiind subordonate legii. Si tot rațiunea da 
constiinta capacităţii voinţei de a re-crea lumea naturală (numai in 
măsura in care voinţa este determinată la acţiune doar de rațiune, 
nu si de simţuri). Lumea astfel creată dobândeşte, din punct de 
vedere practic, realitate obiectivă, întrucât face obiectul voinţei 
noastre, care este o facultate obiectivă. 

Introducerea relaţiei dintre arhetip şi copie îi permite lui 
Kant să mai facă încă o modificare perspectivei expuse anterior 
asupra legiferării în funcţie de laturile naturii umane (sensibilă si 
suprasensibilă). Prin ea, relaţia dintre lege și maximă, așa cum era 
expusă în Întemeierea metafizicii moravurilor, îşi consolidează 
cadrul formal în care se dezvoltă, dându-se posibilitatea renunțării 
la supoziţia celui de-al treilea termen al triadei initiale (la bine), ca 
si la elementele intuitiv-valorice de care se folosea acea expunere. 
Legea nu mai este legată de maximă prin reprezentare, ci prin 
conștiință. Există, de această dată, o compatibilitate mai mare între 
această facultate a interioritátii umane si legea morală, care este, 
de asemenea, o lege a interioritátii umane. Kant spune că există 
o conştiinţă a unei legi căreia îi sunt subordonate toate maximele 
noastre“. Asupra reprezentării folosite anterior plana neclaritatea: 
dacă este un preconcept în sensul cunoaşterii teoretice sau dacă 
este o imagine în sensul aprecierii estetice; în ambele cazuri, ideea 
reprezentată era lipsită de precizie. 

;Regándirea relației lege-maximá face ca în Critica rațiunii 
practice conceptul. de bine moral să rezulte din legea morală. 
În Întemeierea metafizicii moravurilor, chiar dacă binele nu era 
definit dintru-nceput, el trebuia să fie presupus ca dat, spre a putea 
înțelege relaţia lege-maximá (el era infásurat, ca si legea morală, 
într-un văl intuitiv-valoric). Acest transfer de accent explică, la 
modul general, intenţia de critică (de analiză) a Criticii rațiunii 
practice şi, în mod special, necesitatea de a începe traseul moral cu 
analiza capacităţii de cunoaştere, care are sarcina de a circumscrie 
domeniul investigaţiei (şi nu cu obiectul acestei discipline, ca în 
dezvoltările doctrinale, sau cu supoziţia obiectului respectiv, ca în 
Întemeierea metafizicii moravurilor); în al doilea rând, el satisface 
o exigentá metafizică, îndeplinită prin posibilitatea accesului de 
la nivelul sensibil la cel inteligibil. 

În cazul lumii arhetipale în care se înscrie legea, voința 
dispune de propria sa cauzalitate, pornită din rațiunea pură; prin 
forța sa deosebită еа 151 supune lumea si devine, prin acțiunile sale 
libere, cauza obiectelor. În cazul lumii copiei, maxima în Care se 
înscrie voința este supusă naturii. Datorită raportului invers fata 
de situaţia de mai sus pe care voinţa îl are cu natura, obiectele 
naturii, prin reprezentările lor, sunt cele care determină voința. 
Se observă că pentru noua sa soluție metafizică, Kant a ridicat la 
rangul investigaţiilor metafizice un instrument desconsiderat de 
metafizica tradiţională a intelectului, și anume rațiunea pură în 
intrebuintarea sa practică (ea este un instrument desconsiderat la 
modul general de rațiune, dar la modul special, de rațiune pură 
practică, capabilă să folosească principii independente de expe- 
rientá, este un instrument care nu fusese încă utilizat). 

Valoarea de excepţie a legii morale nu se manifestă doar 
prin legitatea pe care o exercită în cele două domenii de idea- 
litate conexe, cel practic și cel al arhetipului, ci prin aceea că 
ea influențează însuși domeniul de acțiune al raţiunii teoretice, 
domeniul naturii. În acest ultim caz se spune că legea morală dă 
o determinare pozitivă unei cauzalitáti care anterior era gândită 
numai negativ; aceasta este cauzalitatea voinţei determinate de 

rațiune: cauzalitate ce nu putea fi explicată prin legile naturii. 
Astfel. cauzalitatea apare în întregul ei, care este compus pe de-o 

arte din cauzalitatea care explică mecanismul necesității naturii, 
iar pe de altă parte din cauzalitatea necondiționată a voinței, care 
deschide calea către domeniul inteligibilului. Prin valoarea sa 
multiplă, legea morală poate fi imaginată ca unificând întreaga 
lume, atât naturală, cât și umană. Kant a anticipat această putere 
de excepţie a legii morale în Intemeierea metafizicti moravurilor, 
dând imperativului categoric (în a doua sa formulare) valabilitate 
pentru întreaga natură; dar numai în a doua Critică ea a devenit 
cel mai puternic instrument metafizic imaginat în întreaga istorie 
a metafizicii. 

Dacă legea cea mai importantă a domeniului moral este 
posibilă prin acţiunea libertății, tot acelaşi concept va putea 
defini și obiectul moralității ca fiind „reprezentarea unui obiect 
ca un efect posibil prin libertate“. E] este un raport între voința 
liberă şi obiectul ei, raport care trebuie să fie dublat de puterea 
corespunzătoare voirii acelui obiect. A fi „dublat de puterea 
corespunzătoare“ înseamnă a primi ulterior acelei relaţii formale 
un conținut provenit din experiență. Raportat la experiență, ceva 
este bun când prin existenţa sa provoacă plăcere, determinând prin 
acest sentiment facultatea dorinței agentului moral. Dimpotrivă, 
ceva este rău când determină sentimentul de neplăcere. Acestea 
sunt concepte relative, dat fiind că sunt formate prin experienţă și 
antrenează sentimentul, care nu poate fi decât a posteriori. Ele pun 
binele ca mijloc în dependență de un scop plăcut. Pentru a scoate 
binele de sub influenţa experienţei, deci ca ceva să fie un bine în 
sine, trebuie eliminat sentimentul de plăcere si considerată numai 
acțiunea provenită dintr-o voință raportată la legea morală“. In 
Întemeierea metafizicii moravurilor, după cum s-a putut observa, 
relatia binelui cu legea și cu maxima si, mai ales, corelarea lor cu 
acțiunea fiinţei umane făceau din binele corespunzător nu numai 
un concept relativ, ci $1 o normă relativă de comportament. 

În Critica rațiunii practice, între binele relativ, care are drept 
scop plăcerea în genere (de orice fel), şi binele absolut, care nu 

urmăreşte nimic altceva in afară de scopul rational dat de legea 
morală, se află binele specific ființei rationale finite, dat de căutarea 
de către aceasta a fericirii. Condiţia pe care o pune Kant acestui 
bine adus de fericire este ca el să nu încline atât către „senzaţia 
efemeră“, cât către „satisfacția sufletească“ resimtitä”. Fericirea 
definită ca un bine nu apărea în Întemeierea metafizicii moravu- 
rilor, unde binele relativ era pus în relație cu legea morală (după 
formula „conform legii“). Lucrarea critică de faţă evidenţiază 
ființa umană care dá legea morală, spre deosebire de precedenta 
ei, care punea accentul pe legea morală destinată să corecteze 
comportamentul aceleiaşi ființe umane. 

Importanţa care se dă de această dată fiinţei umane face ca şi 
obiectul moralității — binele — să fie mai legat de aceasta, respec- 
tiv să apară ca o relaţie între capacitatea vointei de a fi liberă si 
cerința legii morale de a se acționa prin libertate. Este с definiție 
alcătuită numai din latura inteligibilă a fiintei umane. În mod 
corespunzător, derivatia acestui bine absolut care este binele rela- 
tiv este pusă in dependenţă de latura sensibilă a aceleiași fiinte. 
Astfel apar diferitele feluri de bine rezultate din sausfacerea unor 
plăceri, nevoi, trebuinte, interese și chiar a fericirii. Reamintim 
faptul că la începutul /ntemeierii meta fizicii moravurilor, scopurile 
umane sensibile menţionate mai sus erau desemnate ca „impulsuri 
și înclinații“, fiind aruncate peste bordul corabiei morale. Si їп 
această problemă a scopurilor, realismul și-a găsit locul în cadru! 
perspectivei generale idealiste, până când a dobândit o pozitie 
suficient de confortabilă, în care fericirea să fie desemnată ca un 
bine. Realismul, ca și idealismul transcendental, este susținut de 
rațiune, Care acţionează ca o facultate a scopurilor. Deosebirea 
dintre cele două orientări antrenate în această lucrare este dată de 
natura scopurilor: concrete si partial rationale în primul, abstracte, 
pur raționale în al doilea. Se poate observa că pentru idealismul 
transcendental Kantian nu este important să se renunţe la aria de 
scopuri reale, căci în acest caz fiinţa umană ar fi redusă la situația 
unui mecanism rațional; pentru păstrarea omului în plenaritatea 
facultăților sale, această teorie morală nu cere decât întărirea 

ratiunii, pentru că numai astiel el îşi poate actualiza superioritatea 
ше toate ființele, superioritate pe care o posedă potenţial. Morala 
ii dă această şansă de a 151 dovedi superioritatea. 

Dar fie că binele este determinat în relație cu legea morală (ca 
în Întemeierea metafizicii moravurilor), fie că el este determinat pe 
baza laturii inteligibile a fiinţei umane (ca în Critica rațiunii prac- 
исе), important este ca obiectul moralitátii sa fie definit in urma 
legii morale si prin ea. Numai astfel binele ar putea f1 ne-empiric si 
s-ar putea întemeia pe elementele constante ale facultăților noastre 
practice. Dacă binele nu ar avea drept reper principiul inteligibil 
care este legea — spune Kant — acest reper nu ar putea fi deținut 
decât de către un principiu sensibil, de exemplu, de sentimentul de 
plăcere. Vointa ar fi determinată, în acest caz, de un sentiment, care 
nu poate proveni decât din experienţă, forțând astfel moralitatea 
să isi fixeze obiectul între variațiile acesteia. 


Judecata morală 


Binele $1 răul se exprimă — conform noii perspective constru- 
ite de cea de-a doua Critică — în forma unei judecăți. În cadrul 
judecății se decide dacă o acţiune desfășurată la nivelul sensibil 
corespunde cerintei exprimate de legea morală, care apartine nive- 
lului inteligibil. Aici legea morală îşi păstrează rolul de normă. 
Concretului acţiunii localizat în experienţă și guvernat de legea 
naturii i se aplică o regulă abstractă, care este legea libertăţii. Ca 
şi în analiza întreprinsă în lucrarea precedentă, Kant este categoric 
în a aprecia ca „imposibilă“ si „absurdă“ aflarea chiar si a unui 
singur caz de acord între cele două niveluri. Așadar, norma are si 
aici un caracter ideal; ea este dată să corecteze și să orienteze, dar 
nu în speranţa de a fi cândva realizată. 

Operatiei de reprezentare a legii morale în maxima practică 
(după cum apărea în Întemeierea metafizicii moravurilor) îi ia locul 
judecata practică, ce a făcut ca procedeul practic să dobândească 
mai multă precizie, prin apropierea sa de procedeul logic; astfel, o 

acțiune particulară este comparată cu universalitatea si necesitatea 
incluse în regulă, deşi niciodată ea nu se va putea ridica nici la 
sfera, nici la relevanta lor”. 

În Întemeierea metafizicii moravurilor, reprezentarea erg 
singurul element ce lega legea de maxima particulară. De această 
dată, reprezentarea are o valoare apropiată de cea pe care O deţinea 
schema în filosofia teoretică; ea este „schema“ rațiunii practice (în 
locul schemei conceptului în intuiţia sensibilă, acum apare schema 
unei idei în acţiunea sensibilă, schemă ce face posibilă aplicarea 
concretă a unei abstracții). Schematismul adaptat legii morale dă 
specificul judecății morale (judecată care folosește forma legii 
naturii în intrebuintarea practică). Legea morală „schematizată“ 
astfel funcționează în raport cu acţiunea practică ca o regulă. 

Ce aduce nou regula judecății practice în comparaţie cu enun- 
turile imperativului categoric, care orientau maximele/ principiile 
subiective în Întemeierea metafizicii moravurilor? La О privire 
generală se va vedea că regula de faţă are similitudini cu cea de-a 
doua formă de imperativ, cea care extindea valabilitatea legii 
morale la nivelul întregii naturi. La o privire mai detaliatoare se 
va vedea că de această dată în prim-plan nu este pusă maxima, ci 
voința $1 posibilitatea ei de a trece de la particular la universal. 
lar in plan secund apare conștiința, care are sarcina de a judeca 
corect posibilitátile voinţei personale de a se ridica la universa- 
litate. Prin ea se unește voința cu putinţa, înlocuind formularea 
cu aparenţă tautologică „să poti voi“ din enunturile imperativului 
categoric. Iată textul regulii practice: „Întreabă-te pe tine însuți 
dacă acţiunea pe care o planuiesti, presupunând că ar trebui să se 
întâmple după o lege a naturii din care tu însuţi ai face parte, ai 
putea s-o consideri posibilă prin voința (а? 

Această regulă, prin fixarea centrului de greutate asupra 
conștiinței individuale, ca și prin formularea sa interogativă, este 
mai putin strictă decât cerința imperativului categoric de a acti- 
ona întotdeauna conform unor principii universal legiferatoare. 
Constiinta, care poate fi lipsită de fermitate, și tonul interogativ 
(în locul celui imperativ anterior) sunt breşe prin care pot pătrunde 

diferite feluri de fals (minciuná, inselátorie, escrocherie) care nu 
s-ar vrea întoarse asupra celui care le face — deci care nu s-ar vrea 
universalizate. Ea nu are, așadar, o putere considerabilă, întrucât 
ne oferă posibilitatea de autoevaluare, dar nu poate funcționa ca 
principiu de determinare a voinţei; ca atare, ea este considerată doar 
un tip de judecare a maximei conform principiilor morale”. 

Dar dacă acest tip de judecare prezintă neajunsurile menti- 
opate, să vedem ce avantaje aduce el. Acţiunea personală este 
apreciată ținând seama de existenţa legii naturii, pe care o folo- 
seste din punct de vedere formal, ca tip de judecare. Astfel, dacă 
anterior am văzut posibilitatea ca lumea sensibilă să fie modelată 
după forma lumii inteligibile, acum vedem cum Kant face posibilă 
si reciproca acestui principiu; singura restricţie a acestei modelări 
este aceea de a nu transfera aici și elementele specifice cunoașterii 
domeniului naturii, în speţă intuitüle sensibile care dau conţinut 
formei respective de lege. | 

O disciplină formală, cu o lege suprasensibila, cum este 
cea morală, nu poate lua din lumea sensibilă nimic material, ci 
numai un element formal: legiferarea. Folosirea sa – spune Kant 
-împiedică empirismul raţiunii practice, care în stabilirea concep- 
telor morale de bine și rău utilizează unele elemente materiale, 
rezultate din experienţă. Modul transcendental de a stabili binele 
și răul prin judecata practică evită nu numai empirismul, ci și 
misticismul ratiunii practice, care întemeiază aceste concepte pe 
intuiții reale (dar nu sensibile), cum ar fi „împărăţia invizibilă a 
iui Dumnezeu“, 

Un alt avantaj al regulii judecății practice este acela cá în 
contextul Criticii rațiunii practice Kant regândește problema 
valorii morale a unei acţiuni într-un mod care amintește de lucra- 
rea precedentă; și anume distingând între o voinţă determinată la 
actiune conform legii morale (folosindu-se $1 de un sentiment) $1 
o voinţă determinată la acţiune de dragul legii înseși”. Ultima 
expresie corespunde anterioarei în vederea legii, în timp ce prima 
își păstrează forma. Prima expresie (conform legii) este privată 
de valoare morală, întrucât nu este decât partial rațională, datorită 

introducerii sentimentului alături de legea morală. Dar ea nu maj 
este respinsă pe motivul contingentei sale (ca in lucrarea anter. 
oară), ceea ce ar fi împiedicat-o să corespundă cerintelor de uni. 
versalitate şi necesitate cerute de morală în calitate de disciplină 
ştiinţifică; ci, de aceasta dată, este invocată neatingerea esentia. 
lului formalismului moral kantian, care este raționalitatea. Kant 
îi găseşte totuşi o calitate din punctul de vedere al formalismului 
moral, aceea de a păstra forma legii, legitatea: „Acţiunea va con. 
tine, ce-i drept, legalitate, dar nu moralitate'“?. Acţiunea morală 
este realizată de eul numenal, in timp ce legitatea va fi realizată de 
eul fenomenal. În Întemeierea meta fizicii moravurilor, O astfel de 
acţiune ca cea din urmă nu avea nici o semnificaţie morală, ceea 
ce ducea la exagerarea idealismului moral; consecinţele acesteia 
asupra comportamentului practic erau restrângerea posibilității de 
valorizare a principiilor morale. 

Acest punct slab al teoriei morale initiale este întărit în Critica 
rațiunii practice prin regándirea mobilului voinţei care tinde către 
legea morală; el va fi subsumat aici principiului care pornește din 
interioritatea agentului moral, adică dintr-un principiu subiectiv. 
Pentru fiinţa umană, a cărei raționalitate este imperfectă, dar care 
este totuşi capabilă să recepteze raționalitatea perfectă a unei idei, 
el trebuie să fie principiul obiectiv, adică legea însăși; în acest fel, 
mobilul va putea fi cunoscut a priori. Aşadar, voinţa acestei ființe 
va deveni întru totul raţională când principiul subiectiv se va iden- 
tifica cu principiul obiectiv. Rationalitatea perfectă a fiinţei divine 
nu are nevoie de nici un motiv, întrucât pentru ea legea morală este 
o realitate; pentru ființa umană însă ea este o idealitate. 

Din conceptul de mobil — spune Kant — rezultă conceptul de 
interes, în sensul de atracție fata de ceva. Astfel, daca raționalitatea 
de excepţie a legii constituie pentru ființa rațională finită un mobil, 
pentru aceeaşi fiinţă maxima practică, obisnuitul său principiu 
subiectiv, este animată de un interes. Mobilul şi interesul exprimă 
cele două direcții de acţionare ale fiinţei duale, condiţionate atât 
de rațiune, cât si de simţuri. 

Legea morală, ca expresie a rationalitätii absolute a voinţei, 
exclude din principiul său rational înclinațiile, care sunt private 
de ratiune. Ele satisfac simţurile — deci polul opus rațiunii ~ si 
constituie surse ale plăcerii. Excluzând aceste surse de plăcere, 
legea morală devine, în raport cu sensibilitatea, o sursă de neplă- 
cere. Acest raționament care deduce plăcerea din sensibilitate si 
neplăcerea din rațiune dă posibilitatea de-a.deduce din concepte 
a priori (respectiv din cel de lege morală) un sentiment, Care este 
mijlocit de o cunoștință (cea care ne arată în ce măsură maxima 
personală corespunde legii universale). Din perspectiva unui for- 
malism etic strict, această deducție pe care o face Kant poate părea 
nepotrivită; în primul rând, datorită imixtiunii nivelului empiric în 
cel pur; în al doilea rând, conştiinţa superiorității raţiunii generează 
o atmosferă pozitivă, care ar exclude neplácerea stipulatá mai sus. 
Din perspectiva actualei etape a formalismului kantian, nepotri- 
virea dispare, dat fiind că idealismul formei legii se împletește cu 
realismul vieţii în care trăiește fiinţa care, în dualitatea sa, are si 
o latură sensibilă. Această fiinţă, în măsura în care este rațională, 
este capabilă să producă și să recepteze forme durabile; dar in 
măsura în care ea este o ființă sensibilă, ea poartă in sine toate 
însemnele finitdtii; între aceste însemne perisabile sunt sentimen- 
tele. În cazul de față este invocat sentimentul general si indirect 
care însoţeşte legea morală, nu în măsura în care ea provine din cea 
mai puternică facultate umană, ci în măsura în care ea se impune 
cu prețul sacrificárii plăcerilor necesare sustinerit vieții. 

Un alt sentiment provocat direct de legea morală este cel de 
respect. El este un sentiment bine definit, cu un rol deosebit de 
important în schema morală Kantiană, dat fiind că el provine din 
calitatea legii morale de formă a unei cauzalitáti inteligibile. 

Rațiunea practică este dedublatä în voință, care dispune de 
propria sa cauzalitate specifică acţiunii. Prin această cauzalitate 
superioară, voința poate acţiona după un principiu a priori, avân- 
du-l în conștiință, reprezentändu-si-l. În urma satisfacerii acestei 

relaţii dintre voință si principiul a priori se pot defini conceptele 
etice de bază. respectiv binele si răul. Întrucât principiul a priori 
foloseşte cauzalitatea de excepție (cea inteligibilă) şi se îndreaptă 
către obiectul moralei, el poate atrage sentimentul de exceptie a] 
respectului (în conditiile în care omul trăieşte, în general, prin cau- 
zalitatea naturală, care e însoţită de sentimente lipsite de excepție). 
Principiul subiectiv nu poate trezi sentimentul de respect pentru că, 
în primul rând, el oränduieste înciinaţiile, care urmează cauzalita- 
tea obişnuită si ating sensibilitatea noastră la un nivel scăzut; și, în 
al doilea rând, principiul subiectiv foloseşte intelectul omenesc, 
care nu poate extrage din experienţă ceva solid pe care să se poată 
întemeia si care să devină un obiect de respect. 

Rolul sentimentului de respect este cel de „efect practic“ 
pe lângă legea morală, şi nu de imbold — ca de altfel al oricărui 
sentiment în raport cu moralitatea. Aşadar, numai legea în calitate 
de enunţ rațional atrage respectul, iar nu omul care își reprezintă 
legea morală în acţiunile sale, dat fiind că acesta nu va putea să 
ajungă niciodată la raționalitatea totală cerută de lege. Respectul 
care se adaugă legii morale o întărește, făcând să scadă valoarea 
principiului opus, cel al iubirii de sine; în raport cu rolul benefic 
al legii morale, rolul variabilului principiu al iubirii de sine nu 
este mai mult decât o „iluzie“ a sensibilităţii — gândește Kant“. 
Respectul este circumscris moralității, căci este produs de rațiune, 
pe când iubirea de sine este circumscrisă sensibilităţii, pentru cá 
este dependentă de un interes practic. Dacă se observă că există 
totuşi un interes si fata de legea morală, el este întotdeauna unul 
rational, ce impulsionează voinţa. Maxima este si ea interesată, 
dar spre a avea autenticitate morală ea trebuie să renunţe la inte- 
resul practic, cultivându-l numai pe cel fata de respectarea legii, 
ca astfel să limiteze latura sensibilă a ființei umane, cu excesele 
sale inerente. 

Iubirea de sine merge împotriva cerintei rațiunii; ea își con- 
struiește maxime neuniversalizabile, în timp ce respectul susţine 
si întăreşte universalitatea legii morale. Cele două manifestări 
ale sensibilităţii acționează în direcţii diferite: prima, consolidând 

sensibilitatea şi propriul eu, poate genera efecte contrare rațiunii 

rin pierderea măsurii de către liberul arbitru; cealaltă, atenuând 
austeritatea imperativului moral, poate unifica în jurul rațiunii. 
Date fiind aceste două direcţii, fiinţa umană are de ales fie paro- 
logia motivatiilor personale“, fie sublimitatea raţională (supra- 
sensibilă) a legii morale, neexistând pentru ea nici o cale de a le 
satisface dintr-odatá pe amándouá. 

În natura noastră de fiinţe sensibile există posibilitatea ca 
fată de stimulentul abstract al legii morale să prevaleze elemente 
(stimulente) ce impresionează facultatea dorinţei — între. care 
speranta si frica sunt dintre cele mai frecvente. Ele sunt raportări 
sensibile la obiectul moralității: aspiraţia către bine și teama de 
rău. Dar urmărind aceste înclinații, noi ne aflăm în patologia, 
si nu în moralitatea ființei sensibile. Faţă de legea morală, care 
e satisfăcută prin traseul cauzal al voinței libere, necesitând 
exercițiul facultăţilor de cunoaștere, speranța și frica sunt consi- 
derate „prime şi originare“ pentru ființa umană, dat fiind că sunt 
naturale, ne-cognitive. Există tendinţa — atrage atenţia Kant — ca 
vointa determinată subiectiv prin astfel de stimulente legate de 
persoană să se instituie în principiu obiectiv de determinare a 
voinței în genere. Legea morală ,,umileste“ această tentatie de 
a compara interesele sinelui (concentrate în maximele iubirii de 
sine) cu obiectivitatea legii; sancţionarea exceselor subiectivitátii 
de către legea morală face ca ea să dobândească totodată respect 
și din această direcţie subiectivă, pe lângă cea obiectivă provenită 
din imposibilitatea ființei umane de a o realiza în practică. Totuși, 
sentimentul de umilință este rezultat numai dintr-o substituție de 
poziții (subiectivă cu obiectivă), el neaflându-se, de fapt, la baza 
legii morale. 

Introducerea conceptului de datorie în relaţia pe care o are 
maxima cu legea ne dezvăluie o altă fatetá a sentimentului de 
respect; el ne apare acum ca o adeziune subiectivă pe care datoria 
o solicită maximei; legii însă, datona îi solicită un acord obiec- 
tiv. Noul context în care e gândit conceptul de datorie aduce și o 
contribuție la viziunea din Întemeierea metafizicii moravurilor 

а caracterului normativ al legii, ea constă din înlocuirea binely; 
ce diferenţia acţiunile și revenirea la motivaţia inițială a acțiuni; 
morale. Acum acțiunea legică este făcută în vederea datoriei, pe 
când cea a maximei este numai conformă datoriei“. 

Fata de bine ca obiect al moralității noi nu avem nici о daro. 
rie, pentru că binele nu include constrángerea. El o include doar 
indirect, întrucât din constrângere provine necesitatea morală, iar 
obiectul moralității, spre a fi definitoriu, trebuie să fie necesar 
Si după cum binele ca scop al acțiunii defineşte moralitatea, tot 
astfel datoria defineşte moralitatea din perspectiva limitelor voin- 
tei umane, căreia îi este necesară consträngerea. Spre deosebire 
de ființa limitată (atât în timp, cât si în capacitatea vointei, ființa 
nelimitată în totul nu are nevoie de constrângere, căci ea nu trebuje 
să îndeplinească nici o datorie. Pentru ea, moralitatea se prezintă 
ca o lege а sfinteniei”. 

Fiinta umaná se situeazá in moralitate pe treapta respectului 
fatá de lege; acest sentiment moral sobru, dependent direct de 
legea morală, ingrádeste apariţia altor sentimente incompatibile 
cu raționalitatea moralei kantiene; de acest gen sunt: rávna, orice 
afecțiune, care dusă la extrem ajunge la exaltare, fie morală, fie 
religioasă (iubirea de Dumnezeu), în scop moral. Aceste senti- 
mente dau doar iluzia moralității; în raport cu ele, sentimentul de 
respect fată de lege lasă loc stării autentice de înfăptuire a mora- 
Шай, care este virtutea; ea se defineşte ca o dispoziție morală „їп 
luptă“, iar nu în „sfințenie“. 


Antinomia morală dintre virtute și fericire 


Principiul moralității orientează comportamentul virtuos; 
dar raţiunea practică mai lasă fiintei umane posibilitatea de a își 
orienta comportamentul și după principiul fericirii. Cele două 
principii, desi sunt folosite de acelaşi gen de fiinţă si se raportează 
la aceeași facultate a rațiunii practice, se află totuși în opoziţie; 
opoziţia lor însă se manifestă numai în vederea scopului moral 

care, din necesitáti teoretice, cere ca fericirea să fie îngrădită; 
în parcurgerea vieții însă fericirea este admisă, pentru că însăși 
fiinta umană e înzestrată cu capacități ale satisfacerii sale. Etica 
jui Kant tine seama de aceste capacități, căci nu sfântul capabil să 
îndeplinească necondiționat legea morală este relevant aici, ci omul 
sensibil-rational, care poate să aleagă dintre principiile pe care le 
are la dispoziţie pe cel rational; iar atunci când el nu îl alege pe 
acesta, ci pe cel opus, i se acceptă interesul pentru fericire, interes 
care el îl are în calitate de fiinţă umană în genere (iar nu in mod 
expres rațională). Chiar mai mult, i se încurajează acest interes, 
care în mod indirect contribuie la starea de echilibru personal, 
propice respectării datoriei. Completarea şi echilibrarea lipsurilor 
existenţiale sunt considerate o etapă premergătoare alegerii princi- 
piului moral. De aceea, Kant spune că fericirea poate fi considerată 
un fel aparte de datorie (deci nu în mod expres morală), întrucât 
pregăteşte receptivitatea morală: „Într-o oarecare măsură, poate fi 
chiar o datorie să ne îngrijim de fericirea noastră; în parte fiindcă 
fericirea (căreia îi aparţin iscusinta, sănătatea, bogăția) contine 
mijloace pentru îndeplinirea datoriei noastre, în parte fiindcă lipsa 
ei (de exemplu, sărăcia) contine tentaţii de a viola datoria™. 
Evolutia principiilor morale ne confruntă de această data 
cu o situaţie surprinzătoare. Ea este dată de observaţia făcută de 
Kant, după care între înclinațiile ce urmăresc prin cauzalitatea 
naturală fericirea si principiul a priori al voinței înscris în cauza- 
litatea libertăţii nu există opoziție“, căci ambele sunt abordate de 
moralitate. Problema care se pune însă aici este aceea de a alege 
direcția maximului de relevanţă morală, care este cea a urmăririi 
principiului a priori. O dată cu această idee, Kant se ndica mult 
deasupra celor similare din Întemeierea metafizicii moravurilor, 
unde au existat, de asemenea, puncte de convergenţă între cele 
două principii, dar nu de o astfel de intensitate. El 1a în consideraţie 
elementele ce concură la construirea fericirii (iscusinta, sănătatea, 
bogăția), căci ele concură, de asemenea, și la asigurarea unei baze 
normale pentru moralitate. Atracția fata de legea morală — con- 
sideră Kant — trebuie să se exercite într-o stare normală a fiinţei 

umane. Aşadar, se impune ca aceasta să ia măsuri pentru ca пісі о 
privatiune, cum ar fi sărăcia sau boala, să nu o tulbure, știut fiind 
că rațiunea nu este total independentă de sensibilitate, iar excesele 
celei din urmă îndepărtează atenţia de la cea dintâi. 

Doctrinele morale considerate anterior — epicureismul si stoj. 
cismul — care cultivau același triunghi conceptual: fericire — virtute 
— bine suprem subsumau fie virtutea fericirii, fie fericirea virtuţii. 
Spre deosebire de ele, formalismul kantian păstrează specificul 
fiecăruia dintre aceste concepte, dat fiind că în ele se oglindește 
întregul idealism transcendental kantian, dispus pe două niveluri: 
fenomenal si numenal, al naturii si al libertății. 

Fericirea, în comparaţie cu legea morală, desemnează o stare 
dominată de un sentiment de plăcere. Ea nu simbolizează numai 
o opoziţie faţă de raționalitatea şi universalitatea legii, ci este în 
acelaşi timp o ne-rationalitate specială: una însoțită de un senti- 
ment cu relevanţă teoretică, si anume plăcerea. Incorporändu-si 
pläcerea, fericirea individualizeazä polul opus al legii morale, 
pe care îl pune în evidenţă în mod pozitiv; deci ea procedează 
nescotánd în evidenţă neatractivitatea teoretică a polului opus ci, 
dimpotrivă, evidențiind atractivitatea satisfacerii propriei plăceri, 
maximalizate şi extrapolate. C 

Pentru a pune de acord noua poziţie teoretică dobândită de 
fericire cu principiul rațional al eticii sale, Kant se vede nevoit să 
apeleze la un concept special, aflat în ordinea naturalului, dar a 
aceluia moralizabil, care are relevanță morală; el este multumirea 
de sine (die Selbstgenugsamkeit)’'. Acest concept a fost introdus 
o dată cu prima definitie pozitivă a fericirii, în care se spunea că 
ea este „multumirea cu existenţa ei [a fiinţei rationale finite ~, 
п.п.) întreagă“. Pástránd elementele primei sale apariții, multu- 
mirea de sine apare aici ca un analog existential al conceptului 
de fericire, dar la care nu este considerată caracteristica specială 
a acestuia dată de plăcere. În schimbul plăcerii, ea posedă o altă 
caracteristică, aceea de a însoţi conștiința virtutii”. Acest senti- 
ment existential prezintă o variantă intelectuală şi una estetică. 
Prima nu se bazează pe un sentiment particular, bucurându-se de 

durabila s Ea se observă în tendinţa de eliberare fata de înclinații 

în urmărirea maximelor; satisfacția pe care o produce acţiunea 
8 libertate este de acest gen; ea se áseamáná cu beatitudinea, 
în măsura în care voinţa nu este determinată de înclinații. Fiintei 
supreme îi putem atribui o astfel de autosuficientá. Din varianta 

intelectuală a multumirii de sine rezultă că este posibilă gândirea 
unei relaţii „naturale si necesare^^? între conștiința înfăptuirii 
legii morale și aşteptarea unei fericiri pe măsura celei dintâi. Ea 

este posibilă, dar nu reală; în fapt, Kant a menţionat anterior că 
fericirea este o stare însoţită de o plăcere (trebuie să înțelegem 
că în acest caz este vorba de o plăcere ceva mai personală și mai 
complexă decât cea existenţială obișnuită). Așadar, dacă putem 
aștepta O oarecare fericire (în sensul de satisfacţie rațională) de la 
legea morală, plecând de la fericire nu poate rezulta nici un fel 
de principiu moral; reiese că mișcarea de la fericire către lege nu 
este posibilă în formalismul moral Kantian. 

Cealaltă variantă a multumirii d e sine este cea estetică, ea se 
bazează pe satisfacerea înclinațiilor. Cele două variante ale acelu- 
ași termen sunt variabile si nu satisfac niciodată pe deplin, astfel 
încât devin „întotdeauna incomode pentru о ființă rațională“, 
existând în permanenţă tendinţa ca aceasta să se elibereze de ele. 
Chiar și înclinațiile ce se apropie de datorie, dar nu în intenţie 
morală (cum ar fi binefacerea), nu fac mai mult decât să crească 
eficiența maximelor morale, fără ca ele însele să fie creatoare de 
moralitate. Inclinatia, fiind „oarbă si servilă““, dá numai iluzia 
moralității; ea realizeazá în fapt doar legitatea, conformarea 
întâmplătoare cu legea. Tot o incidenţă ocazională cu legea o pot 
aveamila $1 simpatia duioasă, luate ca principii morale, ele duc la 
confuzia maximelor, iar cu timpul se spune că devin „obositoare“, 
singura constantă morală rămânând numai rațiunea. 

Introducând conceptul de multumire de sine în soluționarea 
antinomiei morale, Kant pune o problemă pe care existentialis- 
mul $1 fenomenologia contemporană o vor prelua si îi vor extinde 
importanţa. La Kant, acest termen desemnează mai putin decât o 
plăcere, cum este cea care însoțește fericirea, si, de asemenea, este 

mai putin decât constünta virtutii. Este o satisfacţie existential. 
morală ce indică starea de echilibru necesar practicării moralității 
(evitarea privatiunilor, grija fata de fericirea personală, ca si fat 
de relele fizice ce pot surveni si 0 pot periclita etc.). 

Sfásierea în care se găseşte ființa umană între tentatiile vieţii 
și porunca moralității, ca si îndemnul ce i se adresează de a îşi 
satisface nevoile existenţiale si de a îşi echilibra trăirile spre a avea 
un comportament moral constituie elemente de existentialism si de 
filosofia vieţii, care și-au făcut loc în sânul raționalismului Kantian, 
Asimilarea acestor orientári divergente în raport cu fondul kantian 
de idei a fost pregătită de viziunea de ansamblu a idealismului 
transcendental Kantian care, de-a lungul traseului său, este punctat 
cu elemente realiste. 

Grija faţă de existenţă este, în contextul antinomiei morale, 
atât de mare, încât pe moment ea își subordonează întreaga con- 
structie morală. Rădăcinile acestei idei se află în Întemeierea meta- 
fizicii moravurilor, unde Kant subliniază necesitatea de a satisface 
cerinţele de bază ale vieţii umane; spre a ne putea concentra asupra 
respectării principiilor morale. Insäsi relaţia dintre fericire si legea 
morală, care este constitutivă în lucrările sale morale, formează 
cadrul necesar al dezvoltării dubletului existență — moralitate. Între 
existență şi moralitate, Heidegger, care de-a lungul întregii sale 
activităţi a reflectat intens asupra filosofiei kantiene, a ales-o pe 
prima; punând multumirea de sine drept primul dintre principiile 
hermeneuticii sale a facticității, el a privat totodată principiul moral 
de superioritatea pe care 1-0 acordase Kant. 

În Critica raţiunii practice, această grijă existenţială are un 
sens intelectual; ea înseamnă grija faţă de revendicările sensibi- 
ша, ale corporalitätii, dar lăsarea acestor preocupări în urma 
moralității $i, în vederea acesteia, valorificarea stării rezultate 
din satisfacerea sensibilităţii. Valorificând fondul acestei stări, 
fericirea fiinţei raţionale finite nu mai apare ca la începutul 
Întemeierii metafizicii moravurilor, ca un non-concept sau ca un 
concept empiric, care nu pot fi asimilate de apriorismul moral, ci 
ca o stare a acelui gen de fiinţe la care facultatea practică a vointei 

este pusa in toate actiunile de acord cu facultatea existentialá a 
1 orinte P. In plus, această perspectivă asupra fericirii este încadrată 
în perspectiva teleologică proprie Criticilor (mai ales a ultimelor 
două): „Fericirea este starea unei fiinţe rationale în lume, căreia, 
în întregul existenţei ei, totul îi merge după dorință si voinţă şi 
se bazează deci pe acordul naturii cu întregul ei scop, precum 
si cu principiul esenţial de determinare al voinței еі. Dorinţa 
(facultatea specializată în receptarea sensibilităţii) a atins aici 
binele printr-un scop ce convine si rațiunii, ceea ce spera dorința 
este sancţionat acum de capacitatea rațională a voinţei. Această 
definiție scoate fericirea din sensibilitatea ei exclusivă prin care 
ne apărea inițial (în Analitica celei de-a doua Critici); acum (în 
Dialectica aceleiași lucrări) ea este integrată total în schema morală 
kantiană, cu menţiunea că ea nu reprezintă calea abstractă, ideală 
a moralității, ci calea ființei rationale în lume — pregătind în acest 
fel universul fiinţei hegeliene şi heideggeriene. 

Etica ne-hedonistá a lui Kant nu stabilește o relație directa 
între legea morală si fericire, nici nu o include pe cea de-a doua în 
conceptul celei dintâi, astfel încât legea nu poate promite fericirea. 
Dar dacă ele se pot apropia în etapa de faţă, aceasta se datorează 
identificării virtuții cu fapta morală. Asimilarea a două concepte 
cu destinaţii diferite (unul orientat către formă, respectiv virtutea, 
iar celălalt către conținut, respectiv fapta) vine să Instiinteze etapa 
ulterioară formalismului Kantian, și anume cea doctrinală. Prin 
această din urmă etapă se pregătește totodată calea activismului si 
istoricitdtii moralei, pe care vorpornireprezentanti ai unor curente 
etice contemporane. 

Fapta morală, care acum a devenit virtutea însăși, întărește 
reprezentarea legii morale, formând o „conștiință a dominärii 
înclinațiilor noastre*^?. Ca urmare, relevanta sa morală este con- 
ditionata de nedeterminarea sa de înclinații și chiar de pregătirea 
fiintei rationale în vederea renunţării la ele. Libertatea de a alege 
legea morală si, deci, de a se fi debarasat de înclinații este văzută 
ca neantrenând sentimentul neplăcut al renunţării la înclinații, ci 
atingând un nivel la care plăcerile au luat sfârșit, și o dată cu ele 

au luat sfârşit şi variatiile ce le sunt inerente; ei 1 se poate asocia 
o plăcere lipsită de sentiment. Autosuficienta ființei supreme, 
spune Kant, care are capacitatea naturală de a se elibera spontan de 
înclinații, ar putea fi asemănată cu aceasta stare de plăcere superi. 
oară. Fericirea, care pune de acord dorința cu vointa, $1 virtutea, 
care face ca voința să fáptuiascá conform principiilor rațiunii, în 
pofida atingerilor ocazionate de facultatea raţiunii, continuă să se 
situeze la două niveluri diferite de manifestare, respectiv sensibil 
prima si inteligibil a doua — de unde rezultă opoziţia dintre ele, 
Dar cum atât virtutea, cât mai ales fericirea reprezintă situaţii 
reale ale vietii fiinţei rationale finite, Kant mai face o miscare 
a realismului către ideaiismul de fond al eticii sale, punând fată 
în fată aceste concepte importante în antinomia morală. Ca temă 
ce aparține schemei morale kantiene, antinomia ar trebui să aibă 
acelaşi obiect cu morala însăşi — deci binele. Dar datorită func- 
tiei speciale pe care o detine antinomia în cadrul eticii kantiene, 
și anume de a pune de acord idealismul cu realismul, ca si de a 
realiza un acord superior înire morală si metafizică, antinomia are 
ca obiect binele suprem“. 

Acest nou concept care este antinomia practică este compus 
din două elemente: virtutea și fericirea (în măsura în care ultima 
se eliberează de inclinatii în folosul moralității)”. El marchează 
о etapă a obiectului moralității, care are deasupra sa o altă etapă 
căreia îi este subordonată şi care este definită ca binele suveran. El 
cuprinde „întregul obiect al rațiunii pure practice"? cu cele două 
niveluri ale sale: cel sensibil, al realizabilitátii, și cel suprasensibil, 
al názuintei. În primul sens, rațiunea pură ni-l dá ca imperativ al 
acțiunilor noastre, căci ceea ce se află la dispoziţia noastră trebuie 
urmărit in mod necesar. Dar ca idee de totalitate — ca o condiţie 
însoțită de conditionárile sale — e! se află în domeniul suprasensi- 
bilului si nu stă în puterea noasiră să îl urmărim. 

Până acum fericirea s-a aflat în preajma legii morale fără să se 
implice în conținutul său; din momentul includerii sale în obiectul 
binelui suprem ea va fi atrasă tot mai mult pe terenul moralității, 
fiind promisă implicarea sa într-un viitor posibil. 

Aceastá miscare care, din punct de vedere moral, ar putea 
área artificioasá, de a etaja obiectul moralității pe trei niveluri, nu 
are o altă explicaţie decât aceea de a acorda morala cu metafizica. 
Astfel, moralei i-ar reveni binele care i-ar servi ființei umane să 
isi elibereze acțiunile de interese particulare, egoiste, în timp ce 
metafizicii i-ar reveni binele suprem si binele suveran, care dau 
cosmicitate acțiunii individuale. Vázutá ca formă a unei legiferări 
universale, morala kantianá nu primeşte doar metafizica pe terenul 
său, pe motivul existenţei în ființa umană a nivelului inteligibil, 
care e specific metafizicii; mai mult, morala Kantiană are nevoie 
ea însăși de metafizică spre a se desfășura, pentru că instrumentul 
său este rațiunea, care formulează principii condiționate de legea 
morală, dar totodată poate gândi si ceea ce este necondiţionat. În 
acest moment al expunerii antinomiei morale ne dăm seama că 
fără metafizică problema atât de arzătoare a fericirii ar rămâne, ca 
la începutul demersului moral, o problemă reală, dar ne-morală. 
Binele suveran stipulează că virtutea şi fericirea trebuie să 
se întâlnească într-o persoană si cá cele două trebuie să fie egale. 
Si ele ajung la această situație numai atunci cand una tinde către 
cealaltă — deci când natura a preluat principiile moralității, iar 
moralitatea și-a însușit cerințele naturii. Așadar, plăcerea s-a unit 
cu trebuirea în binele suveran, iar o dată cu ele s-au unit si cele 
două niveluri pe care le reprezintă. Prin gândirea acestui supliment 
al binelui ca obiect al moralității el devine întreg și neconditio- 
nat, realizând o sinteză a elementelor sale și totodată o sinteză a 
întregii filosofii critice. Kant ne atrage atenţia că, în acest scop, 
urmărirea căii analitice ar fi fost mai puţin benefică, respectiv 
analiza elementelor constitutive ale binelui suveran nu ne-ar oferi 
un răspuns corect la ceea ce a devenit fericirea integrată în acest 
noucontext; virtutea si fericirea ne-ar apărea ca fiind separate una 
de alta. Nerelevanta morală a acestei perspective analitice decurge 
din faptul că ea se bazează pe experiență. Dacă fericirea și virtutea 
se vor putea totuşi uni, aceasta — gândește Kant — se va produce în 
afara experienței; este meritul filosofiei transcendentale de a rea- 
liza unificarea așteptată prin posibilitatea gândirii acestor concepte 

ca fiind necesare din punct de vedere practic. În acest fel, binele 
suveran va fi dedus in mod transcendental din libertatea voinţei 
pe baza principiilor a priori, si nu a principiilor empirice. 

Comparând idealismul transcendental kantian cu cele două 
şcoli care s-au remarcat prin tratarea fericirii în relatie cu virtutea în 
cadrul binelui suveran, observăm: epicureismul, ridicând plăcerea 
la rangul de principiu moral, a găsit virtutea în urmărirea fericirii 
Stoicismul, făcând din înțelepciune principiul moral cel mai înalt, 
a urmat calea inversă, considerând că fericirea nu este alta decât 
conştientizarea virtuţii. Obiecua pe care le-o aduce Kant este 
identitatea pe care aceste doctrine o fac între cele două elemente 
ale binelui suveran si, ca urmare, încercarea de a îl subordona pe 
unul celuilalt. În idealisinul transcendental, aceste douá concepte 
își păstrează specificul, iar unificarea lor se realizează prin metoda 
transcendentală în felul următor: Teza stipulează că orientarea 
către fericire ar produce totodată o dispoziţie virtuoasă. Ea este 
considerată absolut falsă. Întrucât fericirea cultivă înclinațiile 
sensibile, iar virtutea urmăreşte principiul rational al legii morale. 
Antiteza stipuleaza cá dispoziţia către virtute generează fericirea. 
Ea este considerată condiționat falsá — condiţia este aceea ca lumea 
sensibilă și cauzalitatea sa să fie unica formă de existenţă; deci, în 
care să nu îşi poată afla locul cauzalitatea prin libertate proprie vir- 
tutti. Dar, pe lângă această lume, s-a mai afirmat existenţa unei lumi 
inteligibile, străbătută de o cauzalitate ne-mecanică, prin libertate, 
în care ființa umană este о parte componentă; stipulánd-o se poate 
stabili o relaţie necesară între moralitatea dispozitiei considerată 
ca O cauză şi starea de fericire considerată ca un efect. 

Întrucât fericirea şi virtutea sunt date ca cele două elemente 
ale binelui suprem, problema care se pune este: cum să fie realizat 
acest bine, care se identifică cu însăși moralitatea? Spre a răspunde 
la această întrebare este necesar să avem în vedere caracterul ideal 
al moralității. Aşadar, ne suveran, care este „intregul obiect 
al rațiunii pure practice“, se dá pentru fiinţa rațională finită ca 
o poruncă. Realizarea жег totalitáti, respectiv unirea conditi- 
onatului cu conditia sa necesitá trecerea de la lumea sensibilá a 


FERICIRE SI LEGE MORALÁ LA KANT 113 


conditiei la lumea suprasensibilá a conditionatului. În acest scop 
Kant ne arată ceea ce stă în puterea noastră să facem și ceea ce nu 
stă în puterea noastră, iar rațiunea ne oferă ca remediu al incapa- 
citatii noastre. Acest remediu poate fi considerat imperativul. Un 
altul ar fi capacitatea de a gândi posibilitatea realizării acordului 
mentionat într-o ființă cu o rațiune mai puternică decât cea a 
agentului moral obișnuit. 

Pentru fiinţa ne-finită, binele suveran este efectiv realizabil, 
nu numai imaginabil. La ea, spune Kant, cauzalitatea (corespon- 
dentul cauzalitátii prin libertate la fiinţa finită) ar fi în armonie cu 
sentimentul moral, cu posibila fericire pe care ar putea-o astepta 
de la urmărirea principiului. O astfel de fiinţă complexă, la care 
gândirea și capacitatea de acțiune au ajuns la stadiul perfectiu- 
nii, este „cauza naturii“ sau Dumnezeu“. Religia secularizatá 
reprezintă, pentru formalismul etic kantian, o soluţie la problema 
morală dintre fericire și virtute. După cum credinta există prin 
puterea interioară a individului, tot pe această cale ideea de autor 
suprem al lumii intervine si aici: există о necesitate subiectivă 
de a ni-l imagina și de a uni cele două direcții neconcordante ale 
fiinţei rationale finite. 

Mesajul antinomiei morale ar fi acela că cine nu are șansa 
realizării fencirii în ordinea naturală trebuie să trăiască pentru 
moralitate, care ne poate oferi salvarea într-o fericire superioară 
produsă de realizarea principiului rațional; căci raţiunea are 
independenţa de a se înălța deasupra simplei naturi. Sentimentul 
religios îl ajută pe om să aleagă ceea ce în termenii religiei se 
numește calea „sfinteniei“, iar în termenii moralei se numeşte 
calea raţiunii sau virtutea. Datorită permanentei ne-finalizări în 
lume a acesteia, finalizarea sa integrală este atribuitá ființei divine. 
Astfel, Dumnezeu se instalează în viaţa fiinţei finite, pentru că el 
“reprezintă ne-finitul ce conţine condiţia dobândirii fericirii, iar 
în raționalitatea sa deplină el poate alege legea morală în mod 
firesc, fără a-și impune sacrificii. Ideea de Dumnezeu cheamă la 
participare, făcând acceptabilă si chiar necesară distanța impusă 
omului de perfecțiunea legii morale. Din respect fata de Dumnezeu 

ca idee moral-metafizicá, se spune cá noi trebuie sá vrem legea 
morală, iar Dumnezeu, la rândul sáu, trebuie să vrea ca omul să 
aibă o lege morală, din moment ce el îl recunoaște pe acesta ca 
pe un scop în sine$. 

Dat fiind că Dumnezeu este o ființă sfântă, neperturbatá de 
nici o înclinaţie sensibilă, si legii morale i se transferă această 
sfințenie, întrucât s-a afirmat caracterul absolut al legii“. În 
secţiunea dedicată postulatelor raţiunii pure practice a Criticii 
rațiunii practice, ca si în releologia Criticii facultății de jude- 
care, apare în mod expres influența creştinismului asupra eticii 
și metafizicii kantiene. În cazul de faţă, elementul prim al teo- 
logiei creştine — Dumnezeu ~ are un caracter normativ (similar 
celui al legii morale, evidenţiat încă de la începutul Întemeierii 
meta fizice moravurilor). Sfintenia sa este, pentru ființa rațională 
finită, norma sa de comportament. Tot astfel, progresul moral al 
ființei umane este posibil datorită existenţei acestui autor moral 
perfect, care îndeamnă la perfectibilitate. Norma relativă de 
comportament, care se regăsește în maximele practice personale, 
se cere universalizată, pusă de acord cu norma absolută, cu legea 
morală, căci norma pe care poate să o impună fiinţa absolută este 
legea însăși. Dar aceasta întâlnire a particularului cu universalul 
se petrece doar într-un progres care se prelungeşte la infinit; ei 
este un progres care se construieşte prin speranța într-o viaţă ce 
depăşeşte finitatea ființei rationale obişnuite (duale), speranţă ce 
are drept postulat sufletul nemuritor (care le atrage și pe celelalte 
două postulate ale raţiunii pure: libertatea, care înscrie agentul 
moral într-o cauzalitate ne-sensibilă, și Dumnezeu, Care dă temei 
eternitátii sufletului). Si în afara postulatelor metafizic-practice, 
progresul moral se înfăptuieşte prin datorie, care dă temeiul tre- 
сеги de la particular la universal, са şi prin virtute, care se poate 
exprima ca o transpunere în comportamentul fiinţei raționale finite 
a trecerii de la particularul practic la universalul moral. 

O dată cu introducerea ideilor metafizice (a celor trei postu- 
late) în domeniul practic vedem că morala Kantiană, care are la 
bază un principiu rational, nu poate oferi fericirii decât o condiție 

rațională de a ajunge la ea (și anume prin moralitate, care trans- 
formă fiinţa umană într-o fiinţă demnă de fericire)“. Aceasta 
înseamnă cá moralitatea — în limitele formalismului practic kan- 
tian — nu dă reguli de a ajunge la fericire (ea este imputernicitá să 
dea reguli doar pentru comportamentul strict moral), ci lasă fiinţa 
umană să spere într-o stare procesuală de progres moral în care își 
va găsi locul și fericirea: și atunci moralitatea trebuie să se unească 
cu religia, dat fiind că normativitatea moralei nu este suficientă 
fericirii, trebuind să fie suplimentatá cu conceptele religioase de 
speranță și credință“. 

Kant, potrivit căreia avem de-a face cu „contradicții ale rațiunii pure practice“, 
teza $i antiteza nu sunt contradictorii. Mai mult, el spune că „întreaga antinomie 
este inventată si artificială“. Si desi de obicei se face o analogie între cea de-a 
treia antinomie a rațiunii pure (cea între cauzalitatea mecanică si cea prin liber- 
tate) cu unica antinomie a raţiunii practice, interpretul american este de părere 
că soluția la cea din urmă nu se poate da prin analogie cu cea a cauzalitátii rati- 
unii teoretice, datoritá unor nesimilitudini structurale; in timp ce in cazul celei 
de-a treia antinomii a rațiunii pure teza era valabilă pentru lumea numenală, iar 
antiteza pentru lumea fenomenală, în cazul rațiunii practice teza nu este valabilă 
nicăieri în general. Ca urmare — consideră el — antinomia practică se poate refor- 
mula ca să devină mai conformă acestei intenţii a lui Kant. El dă două astfel de 

reformulári, dintre care prima suná: Teza: Maxima moralá trebuie sá fie cauza 
fericirii. Antiteza: Maxima morală nu este cauza fericinii; la fericire se ajunge 
pumai prin cunoaştere şi prin aplicarea reuşită a legiior naturii (Kants Kritik der 

raktischen Vernunft. Ein Kommentar, p. 229). Aceasta — consideră interpretul 
Leste O ,antinomie adevărată, întrucât judecáule sale nu sunt contrare, ci con- 
rradictorii™. In afara acestui avantaj logic, mai existá aici $i unul metodologic, si 
anume posibilitatea rezolvării acestei antinomii regándite pe modelul celei de-a 
treia antinomii a raţiunii pure din prima Critică (ibidem, p. 230). 

Dar după cum un model poate fi criticat, de asemenea i se pot aduce critici 
si criticii modelului. Astfel, se poate observa că similitudinile antinomiei practice 
reformulate cu cea de-a treia antinomie a ratiunii pure sunt limitate; in primul 
rând, acolo teza era o propoziţie asertorică universală, iar antiteza era formată 
dintr-un cumul de două propoziţii particulare. Aici însă teza este o propoziţie 
apodictică particulară, iar antiteza este o combinaţie de două propoziţii, una 
asertorică particulară, iar alta universală. O a doua observaţie care se poate 
aduce reformulárii — dacă ne raportăm la intenţia kantianá — este aceea cá feri- 
cirea nu ar putea fi dată ca imperativ moral (după cum apare în reformularea 
tezei). Astfel, vrând să pună de acord formularea antinomiei cu intenția care a 
generat-o, interpretul reuşeşte tocmai să rupă un acord existent deja. Având, pro- 
babil, conştiinţa că doar tatonează printre intenţiile kantiene fără a fi reusit sa le 
fixeze, interpretul american mai dá $1 o a doua reformulare a antinomiei practice, 
cu următorul enunț: Teza: Binele suprem este posibil. Dovadă. Legea morală îl 
face posibil. Antiteza: Binele suprem nu este posibil. Dovadă. Unirea virtuții cu 
fericirea este fie analitică, fie sintetică a priori, fie empirică. Rezolvare: Antiteza 
este adevărată în lumea sensibilă, când legile naturii acţionează exclusiv; teza 
poate fi adevărată în lumea inteligibilă, unde unirea sintetică a virtuţii (ca temei) 
cu fericirea (drept consecinţă) nu este absolut imposibilă (ibidem, p. 230). 

Faptul că se oferă două încercăn de corectare a unui original face dovada 
imperfectiunii care se abate asupra copiei. Ea are nevoie de douá trepte separate 
spre a reda ceea ce la Kant era exprimat unitar. Ín prima formulare lipsea ideea 
de bine suprem, datorită concentrării sale cu precădere asupra formei logice a 
propozitiilor. A doua formulare este îndreptată către conținutul antinomiei: în 
primul rând, pentru că ea intenţionează o cuprindere terminologică deplină şi, 
în al doilea rând, pentru că are o adresă directă către miezul moralitátii, care 
este legea sa. i | 

Teza este numai teoretic adevărată, întrucât binele suprem este promis de 
legea morală; dar din punct de vedere practic, binele suprem nu poate fi întâlnit 
în nici o maximă particulară, Kant însuși afirmând în cele trei lucrări practice ale 
sale cá nici o maximă nu se înfăptuieşte în vederea legii morale (ci cel mult este 
conformă legii). Antiteza este ambiguă, datorită fragmentäni sale. Binele suprem 
este infirrnat aici prin trei modalităţi de unire a virtuții cu fericirea; acestea sunt: 
analitică, sintetică, empirică. Modalitatea analitică uneşte hic et nunc moralitatea 

cu naturalitatea, contrazicánd astfel intenţia kantianá. Modalitatea sintetică a 
priori corespunde intenţiei kantiene, unde virtutea se uneşte cu fericirea într-o 
existenţă care, prin spirit, a devenit ne-finită, putând spera în înfăptuirea binelu; 
suprem. Modalitatea empirică este neconformá intenţiei kantiene in totalitate 
fiind conformă numai cu prima parte a /ntemeierii metafizicii moravurilor, da 
si acolo, la nivelul empiric se situa numai fericirea, virtutea rämänänd, ca peste 
tot in textele morale kantiene, la nivelul inteligibilului. 


CAPITOLUL III 


METAFIZICA MORAVURILOR 


Reevaluarea subiectivitátii 


Perioada doctrinală, reprezentată în filosofia practică de 
Metafizica moravurilor, constituie doctrina morală kantiană. 
Ea nu mai scoate în prim plan forma universală și a-temporală, 
reprezentativă pentru idealismul transcendental. Acum a venit 
timpul ca acestei forme să i se dea conţinutul corespunzător, pro- 
venit din realitatea desfășurată în timp. In acest scop, idealismul 
transcendental al principiului moral va beneficia de o sustinere 
mai importantă din partea realismului maximei practice decât a 
îngăduit-o cadrul formal al celei de-a doua Critici. 

Ca urmare a construirii complementaritátii menţionate se 
modifică și raportul pe care îl avea antenor raționalitatea cu 
sensibilitatea, modificare ce se va răsfrânge şi asupra raportului 
dintre legea morală $1 fericire. 

Nu ne vom mai întâlni, așadar, cu inlantuirea atât de strânsă 
pe care au realizat-o celedouă lucrări critice anterioare între legea 
morală si fericire. Această relaţie dă impresia că este gata să se 
desfacă, dat fiind că pe de-o parte legea nu mai este unitară, divi- 
zându-se într-un tip de legiferare exterioară sau juridică si într-un 
tip de legiferare interioară sau morală. În afară de modul distinct 
de raportare la lege — respectiv interioară și exterioară — cele 
două tipuri de lege pun în relaţie aceiași termeni: 0 persoană care 
acționează liber în vederea înfăptuirii datoriei. Pe de alta parte, si 
latura subiectivă a agentului moral, care anterior era dominată de 

grija fata de fericirea personală, s-a divizat in: fericire îndreptată 
către sine şi fericire îndreptată către celălalt, perfecțiune proprie 
sănătate morală, iubire si respect interpersonal. Totuşi, etica 
doctrinală Kantiană nu renunţă la relaţia sa tradițională dintre 
legea universală si fericirea personală, plasánd-o în noul centr, 
terminologic al lucrării, care este scopul-datorie. 


a) Facultatea dorinței si viata 


Un prim pas în vederea construirii conținutului doctrinei 
morale kantiene este făcut de facultatea dorinței, a cărei posibi- 
litate de formalizare este redusă, datorită subiectivitdtu pe саге о 
ordonează. Din acest motiv, în Întemeierea meta fizicii moravuri- 
lor, care construia forma morală din elemente opuse sensibilităţii 
si subiectivitdtii, această facultate era mai mult sugerată. Critica 
rațiunii practice începe să valorifice relevanta morală a acestei 
facultáti, dar nu pentru cá forma morală ar avea aici o importanţă 
mai mică decât în lucrarea anterioară, ci datorită gândirii dome- 
niului moral de această dată ca un domeniu al opțiunii individuale, 
care trebuie ordonat prin acea formă universală. 

Kant defineste dorinta ca facultate care se transpune în prac- 
ticä prin reprezentări. Ceva exterior este dorit, putând antrena 
acțiunea în vederea satisfacerii sale, cu condiţia ca acel ceva să 
fie interiorizat prin reprezentare. Între aceste două concepte -de 
reprezentare $1 de dorință — este stabilit un raport atât de activ, încât 
el este capabil să creeze obiecte. Activismul relației dintre aceste . 
concepte este susținut de prezenţa vieții; ea este activă, populată 
de obiecte care să fie în prealabil dorite, iar ulterior reprezentate și 
folosite de agentul moral. Kant o concepe ca o capacitate care dă 
posibilitatea de desfășurare a laturii umane sensibile, unde dorința 
deţine o pondere însemnată; deci ca facultate a fiinţei raţionale în 
genere „de a acţiona conform reprezentărilor sale [...]“. 

După cum se poate observa, există mari similitudini între 
definițiile pe care le dá Kant vieții si dorinței. De aici reiese că 

facultatea dorinţei la fiinţa rationalá finită nu este reprezentativă 
doar pentru teoria morală, ca în lucrarea precedentă, ci pentru 

intreaga 5а viata, care îi dă posibilitatea să facă trecerea de la 
"otentü/reprezentare la act/crearea de obiecte; si invers, viata 
acestel ființe ce are interese si trebuinte face ca obiectele care 
satisfac aceste cereri să fie dorite. În Critica rațiunii practice, unde 
viata cu necesitățile și atracțiile sale nu era încă conceptualizată, 
facultatea dorinţei era restrânsă doar la moralitate; acolo se spunea 
că facultatea dorinței este reprezentativă pentru latura domeniului 
moral unde domină principiile subiective (rezultate din dorinţă). 

În Metafizica moravurilor, necesitatea alcătuirii contrapärtii de 
conținut a formalismului practic l-a determinat pe Kant să implice 
mai mult orientarea realistd în schema sa conceptuală; în acest 
scop el identifică un concept moral cu unul lipsit de antecedente 
morale, dar care este cel mai real concept posibil pentru fiinţa 
rațională finită, şi anume viața. Prin această nouă conceptualizare, 
în prelungirea unor idei din Critica rațiunii practice, Kant deschide 
calea filosofiei orientate spre problematica vieții (Hegel, Nietzsche, 
Heidegger, Rickert, Bergson). 

Din această nouă perspectivă viaţa nu ne apare doar ca un cadru 
de desfăşurare a unor procese ale ființelor (dintre care doar cele 
rationale sunt considerate), ci si ca forţa, capacitatea destinată să le 
pună în valoare. Ea cuprinde ființa în genere, cu condiţia activismu- 
lui facultăţilor sale cognitive, în speţă a facultăţii de reprezentare, 
dar și procesualitatea rezultată dintr-o succesiune de activități 
desfășurate după un proiect mental. Este conceptul cu sfera cea 
mai extinsă dintre cele pe care Kant le-a atras din limbajul obișnuit 
către limbajul filosofic. Spre deosebire de existență, care deserveşte 
aproape toate disciplinele filosofice şi care se bucură de un statut 
conceptual stabilizat în raport cu mai noul viatd, cel din urmă nu 
poate fi preluat decât de către morală si de disciplinele dependente 
de ea (dintre care domeniul valorilor îi este cel mai îndatorat?). 

Graţie acestei înțelegeri a vieții la modul general prin activitate 
si reprezentare, ca si a facultăţii dorinței, care particularizează la 
nivelul individului aceleași concepte, schema doctrinală kantianá 

poate asocia dorinţei si plăcerea (respectiv neplăcerea); ea are 
sensul de efect al actualizării. 


b) Plăcere si sentiment 


O dată cu dorinta si cu plăcerea, Kant începe să dea о 
semnificație morală elementului sensibil și deci neformalizabil, 
urmărind ca prin el forma dată de facultăţile specific morale să 
dobândească un conținut determinat. Elementul sensibil îl atrage 
și pe cel subiectiv (la fel de refractar formalizării ca si sensibi- 
litatea, dar totuşi indispensabil idealismului transcendental). În 
relaţie cu sensibilitatea”, elementul subiectiv apare în exercitarea 
facultăților practice. | 

Pe lângă faptul că fiinţa rațională finită trăieşte într-un cadru 
circumscris, în general, de activitate și reprezentare, ceea ce o 
obligă să își cultive latura sensibilă, ea și-o cultivă și dintr-un temei 
special pe care i-l creează facultatea numită sentiment, provenită, 
de asemenea, din facultatea generală a sensibilităţii. Prezenţa 
sentimentului între facultăţile fiintei rationale finite îi dă acesteia 
o relativă independenţă fata de dorinţă, în sensul posibilității cul- 
tivárii laturii sale sensibile chiar si în lipsa unui obiect care să o 
cointereseze (după cum o cere dorinţa). 

În structura generală a facultăților de cunoaștere întâlnim 
un caz tipic de plăcere independentă de dorinţă; ea este plăcerea 
estetică, ce provine din sensibilitatea pusă într-o formă cvasi-logică 
de intelect, generând un sentiment intelectualizat, unde obiectul 
nu are decât o importanţă secundară. În relaţiile sale morale, ființa 
raţională finită nu folosește acest gen de plăcere esteticá, ci numai 
plăcerea dependentă de dorinţă și totodată sentimentul lipsit de 
plăcere; din acest ultim tip fac parte sentimentul moral general 
si respectul. Domeniul practic în care acţionează relațiile morale 
face dovada unei relații constante a dorinţei cu plăcerea; ea este 
considerată de Kant ca fiind valabilă in mod universal pentru 
subiect, confrom unei reguli. 

c) Bunul plac 


Diversitatea de situaţii pe care le stăpânește acum facultatea 
dorinței face ca ea să genereze si un fel de dorinţă ce se autoin- 
temeiazä, neräspunzänd chemării obiectului. Se spune că această 
dorință acționează conform bunului plac. Ea este o simplă dorință 
ce acționează necondiționat atât de ceva exterior, cât şi de ceva 
interior. Interioritatea pe care se bazează ea este una nereflec- 
tată, întâmplătoare. Când apare conștiința în vederea producerii 
obiectului, dorinţa s-a întărit, luând numele de liber arbitru. În 
această lucrare, conştiinţa crește în importanţă faţă de contextele 
în care apărea în lucrările morale critice (unde contribuţia sa era 
nedeterminată în raport cu rațiunea), spre a ajuta elementele sen- 
sibile să devină relevante din punct de vedere teoretic. Constiinta 
preia, de asemenea, controlul pe care anterior îl exercita rațiunea 
asupra voinţei. Astfel, Kant poate defini acum voința în prelun- 
girea sensului pe care 1-] atribuia în Critica rațiunii practice, si 
anume са fiind derivată din dorință; deci ca pe o facultate care, 
deşi provine dintr-o facultate generatoare de subiectivitate, este 
destinată să își depășească limita subiectivă spre a acționa la nivelul 
universalitátii rationale. 

Aşadar dorinţa care, chiar si în ipostaza sa mai labilă de bun 
plac, își are temeiul în rațiunea subiectului, nu este alta decât 
voința. Bunul plac este asociat aici voinței în măsura în care el 
nu se determină la acţiune datorită unui factor extenior. Apropiind 
bunul plac de rațiune, chiar dacă apropierea este mai slabă decât 
a altor concepte provenite din aceeași facultate morală, Kant se 
distanțează de sensul comun care se dă acestui concept. De obicei, 
bunul plac este gândit ca expresie a unei individualitáti care nu tine 
să facă în mod direct dovada rationalitátii sale, ci tine să ће perso- 
nală, să urmărească propria-i plăcere, să fie deci non-rationalä. 

În fapt, respingerea rationalitatii face si ea dovada fondului 
rational în acea fiinţă. Kant la acesta face apel când definește 
bunul plac prin voință (prin fondul său de raționalitate), căci ea 
este însăși raţiunea practică. Conceput astfel, printr-o raportare 

(in negativ) la rationalitate, bunul plac va deveni unul dintre Cele | 
mai reprezentative concepte ale acestei etape, făcând dovada | 
pătrunderii subiectivitátii pe terenul rațiunii. Deși în lucrarea de 
fata Kant delimitează voinţa de sensibilitate (ca noutate a peri. 
oadei doctrinale), el include în final si poziţia sa critică asupra 
acestei facultăți. În noul context, voința ca rațiune practică Va 
include atát dorinţa, cât si liberul arbitru (care este mai apropiat 
de raționalitate sub forma liberulut arbitru în ipostaza sa liberă si 
mai indepártat de ea sub forma liberului arbitru animalic). Fiinta 
umană se caracterizează, în general, printr-un liber arbitru care 
este doar „afectat de impulsuri, dar nu determinat, si nu este pur 
în sine (în lipsa dexteritátii dobândite a rațiunii), dar poate fi totuşi 
determinat la acţiune de către о voință рига“. | 

Activismul moral se accentuează în această etapă, odată cy 
subsumarea liberului arbitru ratiunii-vointa; prin ea, filosofia 
transcendentala devine mai unitară, ajungând să includă în nivelul 
rational elemente ale nivelului sensibil. 


Legiferare morală și legiferare juridică 


În pofida modificărilor aduse de ridicarea laturii sensibile 
la o importanţă apropiată celei rationale, Metafizica moravurilor 
manifestă, pentru început, o poziție similară celei din perioada 
critică cu privire la relaţia lege — maximă — bine (relație in care 
sensibilitatea își face loc prin maxima morală). Legea morală, cu 
tot aportul de sensibilitate care vine să i se asocieze în această 
etapa, este, totuşi, o lege a inteligibilului, opusă legilor sensibile 
ale naturii. De aceea, și aici la fel ca în etapa critică, ea este defi- 
nită ca о „lege a libertății“ şi, ca atare, a cauzalitátii sale. Totuși, 
sensibilul care cästigä aici teren penetrează și legea; astfel, ea este 
implicată atât în legi care legiferează acțiuni exterioare, în legi 
juridice, Cât si în legi care legiferează acţiuni al căror temei este 
interior, în legi morale. În primul caz, relaţia dintre enunţul legii 
și legea aplicată acțiunii este cea de legitate (în cea de-a doua 

Critică acest gen de acțiune corespundea normei morale relative), 
in care libertatea are o întrebuințare exterioară. În al doilea 
s relația dintre lege și acţiune este cea de moralitate, libertatea 
wand atât О întrebuințare exterioară, cât şi una interioară, susținută 
berul arbitru. 
Legea de tip moral, datorită naturii sale inteligibile, trebuie 
să impună respectarea sa spre a putea fi realizată. Or, respectul 
(care este un sentiment pur) atrage o opțiune ideală făcută in detri- 
mentul numeroaselor opţiuni reale oferite de înclinațiile sensibile. 
Motivul cel mai important de respect pe care îl dă legea morală 
este îndemnul adresat agentului moral de a renunţa la tentatiile de 
natura sensibilă ale înclinațiilor și de a alege enunţul său raţional. 
Dat fiind că respectul este un sentiment și nu un principiu rațional, 
nu este suficient ca el să fie impus, ci trebuie ca el să fie simțit de 
fiecare fiinţă umană în parte. 

Particularitatea legii morale de a atrage respectul face ca ea să 
aibă statutul unei legi individuale, care se adresează fiecărui om 
în parte. Condiţia acestei adrese este rationalitatea potenţială a 
fiecăruia, pe care îndemnul rational al legii trebuie să o actualizeze. 
Această particularitate face ca legea morală să fie mult mai dificilă 
si mai complexă în comparaţie cu legile colective ale naturii, care 
au o adresă generală, sunt neparticipative, nu antrenează nici sen- 
mentul, nici rațiunea, ci doar capacitatea intelectuală a fiecărei 
ființe umane de a le înțelege și de a le folosi. Legea morală, pentru 
a nu rămâne o potentá neactualizată, cere participarea fiecărui 
agent moral în exercitarea deliberată a rațiunii, pentru satisface- 
rea acestei cerinte ea îi mai solicită și constrângerea autoimpusă 
(fata de tot ceea ce este nerational). Si dacă acest gen de ființă își 
poate folosi deliberat rațiunea renunțând la avantajele satisfacerii 
înclinațiilor, rezultă că ea poate acţiona liber — ceea ce reprezintă 
a treia condiţie a legii morale (alături de rationalitate și de con- 
strângerea autoimpusă). 

Legea morală care pune aceste trei condiţii, deși deține rolul 
important de legiferatoare a domeniului practic, se dovedește a 
fi nepracticá, în sensul cá ea nu realizează si nu promite nici un 

avantaj practic; si, de asemenea, ea nu este sugeratá de experiente 
practice; mai mult, ea nu se întâlnește ca atare în nici un сах con. 
cret. Dacă totuşi noi o cultivám, Kant spune că aceasta se datorează 
faptului că ea se află a priori în noi, „deşi de obicei într-un mod 
confuz‘“. Fata de acest tip de lege, legea naturii are o relaţie directă 
cu experienţa practică. Metafizica naturii oferă principiile aplicării 
legilor universale ale naturii în genere la obiecte ale experientei. 
Metafizica moravurilor foloseşte această experienţă a naturii în 
măsura în care ea devine experienţă umană în genere, ce revelează 
posibilitățile naturii umane, beneficiind de consecințele princi- 
piilor (legii) morale universale. Una dintre cele mai importante 
posibilităţi ale naturii umane este cea de legiferare. 

Legiferarea de acţiuni interne sau externe în modul a pri- 
ori dat de propria rațiune sau de liberul arbitru al altuia se face 
printr-o lege și 0 acțiune, care trebuie să devină o datorie; aşadar, 
initial datoria trebuie reprezentată cu necesitate ca fiind obiectivă. 
Relaţia dintre aceste elemente o întâlneam, în general, si în peri- 
oada critică. De această dată însă intervine liberul arbitru, care 
preia reprezentarea legii; între cele două elemente se interpune 
imboldul, care dă un înveliș subiectiv temeiului liberului arbitru 
către acea acţiune, unindu-l totodată cu reprezentarea legii. În 
prima etapă, în care acţiunea este reprezentată ca o datorie, are 
loc o „cunoaştere teoretică“? a posibilităţii liberului arbitru de 
a fi determinat de lege — determinabilitate ce apare ca o regulă 
practică. În a doua etapă subiectul, care este obligat la acțiune, 
revendică pentru liberul său arbitru un temei determinant. 

Acest element al imboldului, care a complicat schema doc- 
trinalá, a contribuit și la diviziunea Metafizicii moravurilor într-o 
secțiune juridică $1 într-o secţiune morală. Legea care cuprinde 
imboldul datoriei satisface ultimul caz, pe lângă legea care nu 
cuprinde imboldul datoriei în interiorul său satisface primul caz. 
Această lipsă atrage şi alte lipsuri de partea legii juridice, care 
nu are măreţia corespondentei sale morale (,,sublimitatea“ sa) si, 
prin urmare, nu atrage sentimentul pur de respect, ci doar pe cel 
comun de teamă. 

Perioada kantianá doctrinală a mai adus, pe lângă modificările 
determinate de interpunerea imboldului între liberul arbitru/vointá 
si reprezentarea legii, și transformarea relaţiei legii (ce continuá 
să fie considerată norma absolută) cu maxima (norma relativă) 
într-o relaţie a legii cu datoria (relaţie a cărei dezvoltare a dus la 
divizarea celei din urmă în interioară, morală și în exterioară, 
juridică). Interioritatea și inteligibilitatea legii morale sunt sub- 
liniate de datoria juridică, ce nu poate fi decât una exterioară; 
ea este activată de o lege de asemenea exterioară, desfășurată la 
nivelul strict fenomenal, dat fiind că ea nu antrenează decât latura 
umană sensibilă. Imboldul său la acțiune nu este niciodată datoria 
(ca în etică), ci doar unul exterior (care poate fi foarte diferit de la 
un caz la altul). De aceea, nu datoria diferențiază în mod specific 
dreptul de morală (întrucât există cazuri, care vor fi evaluate 
ulterior, în care se va vedea că datoria morală nu poate fi distinsă 
de cea juridică), ci în mod sigur diferenţierea o produce imboldul 
la acţiune. El este cel care dă specificul legitdtii si din care derivă 
modalitatea de constrângere?. 


Acţiunea morală 


O ființă cum este omul, înzestrată cu două forte în general 
discordante — sensibilitatea $1 raționalitatea — are nevoie, în rela- 
tile sale morale, atât de constrângere, îndreptată către anumite 
înclinații се o îndepărtează de esenţa sa rațională, cât și de liber- 
tate, prin care ea își poate actualiza potentele rationale. Ín jurul 
acestor relații morale se constituie filosofia practică; ea dă libertăţii 
valoarea maximă pe care o poate atinge, şi anume de lege a cau- 
calității rațiunii pure". Acolo unde acționează raţiunea, libertatea 
dă legea. Această lege a libertăţii este o lege practică necondi- 
tonatd, a cărei neconditionare se exprimă prin forma abstractă a 
imperativului. Forma acestuia este corespunzătoare semnificației 
sale, dată de adresarea sa ființei umane duale, sensibil-rationale, 
pe care o stimulează prin porunci sau o blochează prin interdicții. 

Transpunerea în acţiuni a acestor porunci si interdicții dá naștere 
acțiunilor permise și respectiv interzise, pe care sistemul nor- 
mativ-valoric al moralei kantiene le permite sau nu le permite, 
iar sentimentul moral în genere le înregistrează ca plăcute sau 
neplăcute. Acest sentiment nu este inclus în legea morală, care 
cuprinde numai acţiunea necesară din punct de vedere subiectiv 
și obiectiv; el este doar efectul acesteia. Îndeplinirea legii duce la 
conformarea unei acțiuni cu unul dintre scopurile fiinţei umane, 
lar conştientizarea acestei conformári se răsfrânge asupra sensi- 
bilitátii prin plăcere. 

O acţiune permisă de legea morală este aceea care concorda cu 
obligativitatea pe care o impune ea prin enunţul său rational, prin 
care se cere concentrarea eforturilor ființei umane numai asupra 
laturii sale rationale, spre a-i da posibilitatea de manifestare a liber- 
tätii. În mod corespunzător, legea morală stipulează ca nepermisä 
frânarea libertății de acţiune rațională. Obligativitatea pe care ne-o 
impune legea morală se referă exclusiv la datorie; de aceea, ea 
este numită si „materia“ obligativitátii; valabilitatea si respectiv 
obligativitatea sa se îndreaptă către fiecare ființă umană. 

Întrucât una este legea morală (în pofida formelor sale diverse 
de imperativ), una este si datoria morală (desi formele sale sunt 
diferite); ca urmare, datoriile morale nu pot intra în conflict, adică 
nu se pot suprima între ele total sau parţial, datorită faptului că ele 
exprimă necesitatea practică obiectivă a unor actiuni'!. Orice con- 
tradictie care ar apărea între ele ar anula calitatea lor de datorii. 

În această etapă, ceea ce caracterizează datoria este funcţia sa 
activă, dat fiind că nu poate exista decât un singur fel de datorie, 
care se referă la acțiune. Ceea ce diversifică însă relaţia noastră 
fata de datorie este diversitatea obligárii'?. În perioada critică 
exista datoria respectării legii (deci a interiorizárii enuntului care 
cerea satisfacerea datoriei prin imperativ). 

Imperativul categoric dubleazá legea morald, dupá cum vointa 
dublează ratiunea; el are valoarea unei legi morale practice care, in 
virtutea necesităţii practice pe care o are în această calitate, stipu- 
leazá obligativitatea unor acţiuni (a celor morale); el circumscrie 

deci acțiunile morale, a căror sferă o menţine poruncind acţiunile 

conform legii si interzicând opoziţia fata de ele. Între porunca si 

interdicția date de imperativ se află ceea ce este permis (atât de 

Jege, cât si de datorie). Faţă de moralitate, care este reprezentată 

de legea morală, acţiunea permisă este indiferentă. Ca atare, cu 
rivire la ea nu poate fi dată nici o lege specifică". 

La fel ca în perioada critică, legea morală si imperativul apar 
si în lucrarea doctrinală de fata ca două concepte distincte, în 
timp ce ele sunt gândite împreună; ele pot fi considerate concepte 
reciproce, poate într-o măsură mai mare decât legea morală și 
libertatea (care dă celei dintâi tipul de cauzalitate ne-sensibila). 
Dacă legea nu poate exista fără imperativ, acest fapt se datorează 
legiferárii sale la nivelul idealului; ea prescrie acţiunii forma în 
care ar trebui să se desfășoare. La rândul său, imperativul nu ar 
putea cere respectarea necondiționată a acestei forme, dacă el nu 
s-ar bucura de caracteristicile unei legi, care sunt universalitatea 
si necesitatea. Ceea ce subliniază însă diferența dintre lege si 
imperativ sunt imperativele ipotetice, care stau doar în jurul legii, 
dar nu contribuie la înfăptuirea ei. Legea ca atare nu dispune de 
astfel de auxiliare sensibile. 

Fapta începe în Metafizica moravurilor o carieră nouă, párá- 
sind locul insignifiant care îi fusese destinat în schema formală a 
lucrărilor practice anterioare (excepţie face asocierea sa cu virtutea 
în cea de-a doua Critică). Aici ea avansează către centrul morali- 
tatii, până când aproape se suprapune peste acţiunea morală; din 
acest unghi, ea se supune legii morale si obligativitátii sale inerente. 
În plus, ea evidenţiază subiectul ca agent liber (care dispune de 
liber arbitru); așadar, fapta include atât acțiunea, care este efectul 
său, cât și pe cel care a initiat-o, autorul sáu. În afară de calitatea 
subiectului de a fi un agent liber, el o mai are si pe aceea de a fi 
conștient, căci Metafizica moravurilor îi cere acestuia să constien- 
tizeze în prealabil legea pe care își sprijină acţiunea. Legea morală 
are nevoie de faptä, care să o transforme din enunţ în act, si de 
persoană, care să se simtă responsabilă spre a o putea actualiza. 
Fapta si persoana sunt diversificări ale autonomiei morale din 

Întemeierea metafizicii moravurilor. Autonomia prin care ființa 
raţională finită își putea reprezenta legea morală decurgea din 
libertate în sensul său practic, libertate prin care se putea concepe 
legea morală ca fiind înscrisă în cauzalitatea inteligibilă. 

Persoana este subiectul — pe de-o parte liber să urmeze legea 
morală, iar pe de altă parte responsabil pentru acţiunile sale. 
Personalitatea morală aparţine persoanei libere ce își manifestă 
libertatea supunându-se legilor morale. Si întrucât legea morală 
este dată de persoana însăşi spre propriu-i folos, rezultă că per- 
soana/ personalitatea morală dispune de un fond inerent de auto- 
nomie, pe care îl poate actualiza prin ratiune. 

Lucrul este reversul persoanei; el nu este înzestrat nici cu 
libertatea de a alege acţiunea morală, nici nu este responsabil 
fata de această actiune în care este totuşi antrenat, întrucât nu аге, 
drept scop legea morală; de altfel, el nu are nici un scop, căci nu 
este înzestrat cu raţiunea prin care să îl poată formula. El doar 
serveşte unui scop dat de liberul arbitru al persoanei morale, care 
se exercită asupra sa. Persoana care foloseşte lucrul nu îi poate 
transmite potentele sale inteligibile; de aceea lucrul se înscrie în 
cauzalitatea opusă celei inteligibile, $1 anume în cea sensibilă. 
Si dacă lucrul este caracterizat de contrariul conceptelor specific 
morale, neputând fi raportat direct la legea morală, el nu poate fi 
nici drept, nici nedrept, căci daca el nu se raportează la lege, nu se 
raportează nici la datorie. Doar fapta care poate fi pusă în relaţie 
cu lucrul este atât dreaptă (conformă datoriei), cât si nedreaptă 
(o încălcare a datoriei). 


Universalitate și universalizabilitate morală 


Principiul suprem al teoriei moravurilor este legea morală 
care acţionează prin imperativul categoric; el îndeamnă la acţiunea 
conformă acelei maxime (principiu subiectiv) care ar putea dobândi 
valabilitatea de lege (principiu obiectiv). Acest principiu suprem 
face selecția maximelor în genere (cu o formă particulară) ce ar 

putea deveni maxime morale (cu o formă universală). Fondul 
acestui principiu este identic cu legea morală expusă în prima 
sa variantă în Intemeierea meta fizicii moravurilor, enunţul sáu 
însă s-a dispensat de rolul reprezentării: legii morale în maximele 
articulare, apropiindu-se astfel de enunţul legii din cea de-a doua 
Critică. Modificări mai importante se petrec cu facultățile prin 
care se realizează principiile morale. 

Desi anterior" întâlneam o extindere a liberului arbitru si 
asupra facultăţii voinței, spre a evita confuzii asupra rolurilor 
celor două facultăți, Kant precizează că „legile provin din voinţă; 
din liberul arbitru, maximele“!*. Această precizare ne serveşte la 
asocierea liberului arbitru nu universalitdtii legii, ci universali- 
zabilitätii maximei. Această asociere este indreptatita, dat fiind 
că la om liberul arbitru are si posibilitatea de a fi — alături de cel 
animalic — de asemenea şi liber. Graţie acestei ultime caracteristici 
a facultăţii umane executive, putem avea încredere în acțiunea rati- 
onală, a cărei consecinţă de bază pentru moralitate este convertirea 
maximei particulare (a principiului subiectiv) în lege universală (în 
principiu obiectiv). Aceasta este o precizare importantă în vederea 
reevaluárii activității voinței în calitate de facultate practică. Kant 
spune expres că „ [...] voinţa care nu se contopeste cu nimic altceva 
decât cu legea nu poate fi numită nici liberă, nici neliberă, pentru 
că nu decurge din acţiuni, ci nemijlocit din legiferarea maximelor 
acțiunilor (si din raţiunea practică însăşi) [...] ^5. Făcând această 
completare, în primul rând Kant identifică sursa voinței, care este 
capacitatea legiferatoare a rațiunii practice. 

În perioada critică, vointa, care nu se putea sprijini pe liberul 
arbitru în mod constant (întrucât el nu avea o funcție bine delimitată 
în susținerea maximelor), era nevoită să preia activismul acestuia. 
Si, în al doilea rând, în perioada doctrinală liberul arbitru participă, 
în parte, și la cauzalitatea inteligibilă, la care anterior participa 
numai vointa!’. El are, după cum precizează Kant, o prezenţă 
fenomenală, care se revelează în experiență, dar totodată ca liber 
arbitru cu determinatia libertăţii, el este un obiect suprasensibil 
ȘI, deci, are și o participare numenală!t. 

In ceea ce priveste relatia de obligativitate dintre lege si impe. 
rativ in Metafizica moravurilor. Kant gándeste legea moralá ca ре 
o propoziţie în care este inclusă porunca exprimată de imperativy] 
categoric (la fel ca în perioada critică). Așadar, enunţul legii ce 
stipulează necesitatea universalizării maximei nu este disjunct de 
acțiunea prin care se cere universalizarea maximei. Dar scoaterea 
în evidentă, în această lucrare doctrinală, a relaţiei legii cu datoria 
(şi respectiv cu obligativitatea pe care o exprimă cea din urmă, ca 
si cu liberul arbitru ca fáptuitor al aceleiași) nu ne mai dá posibi. 
litatea interpretării enuntului legii prin prisma teoriei facultăților 
de cunoaștere, specifică perioadei critice. Conform acestei teorii, 
ar însemna ca voinţa care, în mod normal, nu este suficient de 
rațională, să facă necesar imperativul (după cum ne apărea ea în 
Întemeierea metafizicii moravurilor). În M etafizica moravurilor de 
această situaţie este răspunzător conceptul de obligativitate, care 
satisface cele două ipostaze ale legii morale: juridică şi morală. 
Dacă legea, care este absolută, este unită cu imperativul, care este 
necondiţionat, fiinţa umană саге, la modul său obișnuit de mani- 
festare, este relativă si condiționată, își reprezintă într-un prim 
moment cá legea morală este dispusă de un legiferator impersonal. 
El ar initia obligativitatea faţă de acea lege. Abia într-un al doilea 
moment se poate înlocui acest legiferator impersonal cu legifera- 
rea raţiunii umane la modul său excepţional de manifestare — dat 
fiind că această capacitate legiferatoare este, de obicei, un fond 
neactualizat. Constiinta este cea care poate actualiza acest fond, 
determinându-l să se manifeste. Apreciind dificultatea de a exprima 
o astfel de obligativitate necondiționată, care să fie în același timp 
dată și executată, Kant face precizarea că legiferatorul invocat „nu 
e întotdeauna inițiatorul legii“, considerând că raţiunea umană 
nu este întotdeauna atât de slabă încât să aibă nevoie de gândirea 
unei dubluri supraumane. Acesta din urmă ar fi cazul tipic moral 
de obligativitate. 

Spre a nu supralicita această situaţie legiferatoare de excepție, 
Kant are în vedere mai întâi cazul comun al autorului obișnuit 
(uman), ce ar determina ca legea să fie, datorită principiului arbitrar 

care i-ar sta la bază, o lege pozitivă, contingentă si arbitrară; 
acesta ar fi un caz apropiat de științele naturii, dar neconvenabil 
moralei. Ca să se evite contingenta si arbitrariul, o lege legiferată 
uman — consideră Kant — ar trebui să se întemeieze pe principiile 
a priori ale rațiunii. Această raționalitate integrală — continuă rati- 
onamentul său — nu este exclus să rezulte din voinţa unui creator 
suprem; „înzestrat cu drepturi supreme și cu nici o datorie“2. Noi 
nu avem certitudinea acestei legiferări date de o voință supremă 
printr-O revelaţie, ci avem numai posibilitatea de a gândi acest gen 
de voință de excepţie, pe care o considerăm o lege pentru voința 
umană lipsită de excepție. 


ө w 


Formă juridică si conținut moral 


Legitatea juridică corespunde primului moment legiferator al 
Metafizicii moravurilor, unde se ia în considerație relația exteri- 
oară si practică dintre două persoane, ale căror acțiuni se prezintă 
ca fapte. Cele două apar ca libere arbitre ce interacționează formal 
(neimplicánd scopul sau materia interacțiunii), în virtutea libertății 
cu care sunt Înzestrate si în conformitate cu o lege universală. O 
astfel de lege juridică stipulează in enunţul său: „acţionează în 
exterior în asa fel încât intrebuintarea liberă a liberului tău arbitru 
să poată coexista cu libertatea tuturor, conform unei legi univer- 
sale...'?!. Ea este mai putin strictă decât legea morală, solicitând 
doar coexistenta a cel puţin două libere arbitre ce acționează in 
acord cu o lege universală — și care, astfel, nu pot fi contradictorii. 
Ea este mai laxă decât cerința morală de universalizare, dat fiind 
că obligativitatea pe care o impune ea nu solicită individului o 
transformare neconditionatá a propriului comportament. Legea 
juridică mai degrabă recomandă compatibilitatea comportamen- 
tului personal cu. universalitatea legii; ea nu impune asimilarea 
unui enunț, precum o face legea morală. Din acest motiv, nu este 
necesar ca legea juridică să fie un imbold la acţiune, precum tre- 
buie să fie legea morală. Legea juridică cere ca liberul arbitru, prin 

facultatea libertăţii de care dispune, să urmărească ceea ce este 
drept, ceea ce este esenţial în relaţiile juridice. Ea are împuterni. 
cirea de a constránge. Constrángerea pe care o exercită dreptul 
este însă diferentiatá în funcție de apropierea sau de îndepărtarea 
tipurilor de drept de forma morală de constrângere. Iată în cont. 
nuare câteva tipuri de drept şi constrângerile corespunzătoare ale 
liberului arbitru. 

Dreptul strict, fiind îndepărtat de morală, constrânge numai 
din exterior, întrucât aici liberul arbitru este determinat numai din 
exterior. Dreptul restrâns constrânge asemeni moralității. Dreptul 
extins însă, deşi are mai multe elemente comune cu moralitatea 
decât cu dreptul, în privinţa constrângerii nu mai este asemănător 
moralității, întrucât el este lipsit de împuternicirea de a constránge, 
Numai după această constatare intervine moralitatea, care trebuie 
să decidă asupra a ceea ce este drept în lipsa constrângerii, ca de 
altfel şi în lipsa judecătorului, pentru că acest tip de drept apare sub 
forma echităţii si a dreptului de legitimă apărare. În primul caz, 
constrângerea exercitată de persoana judecătorului este înlocuită de 
o înțelegere iniţială pe baza căreia se demareazá contractul dintre 
parti; în al doilea caz, constrângerea judecătorului este înlocuită de 
constrângerea pe care împrejurările o exercită asupra celui care tre- 
buie să ia o hotărâre, unde el se poate salva numai prin sacrificarea 
altei persoane. Echitatea este lipsită de constrângere, întrucât nu are 
о bază juridică pentru aceasta: transformarea conditiilor întrunite 
la încheierea contractului nu mai poate regla ulterior efectul său 
în functie de aceste condiţii; dacă totuși această reglare are loc, 
ea se face numai în afara dreptului. Echitatea — spune Kant — se 
soluţionează cel mai bine când este implicat cel care decide; și se 
întâmplă astfel, dat fiind că această formă de drept are mai puţine 
elemente de exterioritate decât altele, iar asupra interioritdtii cel 
în cauză este cel mai avizat să decidă. Dreptul de legitimă apărare 
nu este stipulat de lege, dat fiind principiul subiectiv în numele 
căruia se exercită. S1 aici, observă Kant, principiul moral este mai 
puternic decât cel juridic, întrucât sentinţa tribunalului, oricât de 
dură ar fi, nu ar putea întrece în duritate sentința morală luată de 

inculpat spre а îşi salva viata cu preţul vieţii celuilalt; aici natu- 
ralitatea inclusă în componenta biologică a fiinţei umane triumfă, 
dar se pierde moralitatea. 

Dreptul ca formă exterioară de legiferare trebuie să aibă un 
conținut de moralitate, de legiferare interioară, pentru că el se adre- 
сай persoanei umane, care posedă a priori legea morală. Acest 
continut trebuie să se regăsească atât la persoana investită cu puterea 
de a aplica legea (ca cinste juridică în apreciere), cât si la persoana 
căreia 1 se aplică legea (în calitatea sa de purtătoare a valorii umane). 
Rezultă cá relaţiile de tip juridic pe care le intretinem cu ceilalți 
trebuie să se întemeieze pe afirmarea și recunoașterea valorii umane. 
La fel ca în relațiile morale, și în cele juridice valoarea umană trebuie 
să apară Ca scop, si niciodată ca un simplu mijloc. 

Afirmarea umanităţii persoanei ne determină să nu o lezám î în 
nici un fel, să nu-i facem nedreptäti care să îi afecteze interesele și 
bunurile; în termenii principiilor kantiene ale metafizicii dreptului, 
acest deziderat se regăsește în posibilitatea fiecăruia de a îşi păstra 
ceea ce este al său”. 

Conţinutul moral al dreptului ne relevă similitudini importante 
între legea juridică și legea morală. În primul rând, drepturile se 
bazează pe conceptul de libertate, care se definește aici în termenii 
asemănători poziţiei kantiene morale (mai ales din Întemeierea 
metafizicii moravurilor), deci ca autonomie. În cazul de fată, 
libertatea se manifestă ca independență faţă de liberul arbitru al 
celuilalt, care se exercită prin constrângere. Această independenţă 
se înscrie într-o lege universală, ce permite aceeaşi libertate si 
celorlalți cu care ne aflăm într-o comunitate. Legea libertăţii garan- 
tează legea juridică ce întemeiază dreptul „unic, originar al fiecărui 
om“. Un alt element de moralitate al dreptului este egalizarea. 
Ca și libertatea, egalitatea necesită reciprocitate, unde cea dintâi 
apare ca o reacţie fata de constrângerea posibilă a celuilalt — ceea 
ce Îi garantează, în cazul de fata, integritatea propriei persoane (de 
„a fi propriul său stapan‘“*). 

Conţinutul moral al dreptului nu este destinat doar să com- 
penseze neajunsurile umane ale libertăţii sale exterioare ci, de 

asemenea, să joace rolul de fond rational pe care trebuie să р 
aibă dreptul în calitate de disciplină științifică; de aici decurge 
raționalitatea legilor sale. Acest fond de raționalitate asigură 
aprioritatea propozitiilor dreptului, care este, prin natura sa, 0 
disciplina empiricd; asadar. fara suportul moral, el nu ar Putea 
exista ca disciplină ştiinţifică. 

Legea juridică se împlineşte în cazul setului de legi ce guver. 
nează societatea civilă, purtând numele de constituție. La ea se 
ajunge prin transformarea voinței unilaterale a fiecăruia (Situaţie în 
care ea este lipsită de putere legală) în voinţă universală (Situatie 
în care ea a dobândit putere legală). Legea morală nu se împlineşte 
în nici o situaţie; ea rămâne mereu o normă ideală, dat fiind că 
liberul arbitru nu trebuie recunoscut si protejat de lege fata de 
constrângerea posibilă a altui liber arbitru, care ar putea atenta la 
ceea ce este al meu (la un bun exterior mie). Liberul arbitru тога] 
nu are nici o mizá exterioará, ci el tinde numai cátre interioritatea 
legii morale. 

Dreptul natural este ne-statutar, nealcátuit după necesități 
sociale; ca atare, fondul sáu moral este mai pronuntat decát la 
alte ирип de drept. El se află a priori în raţiunea umană. Așadar, 
dreptul natural este valabil pentru fiinţa umană care se conduce 
după principiile rațiunii şi se înscrie în comunitatea umană, 
Acest tip de drept este revendicat în virtutea celor două calități de 
mai sus. Si chiar dacă el nu este încă organizat, totuși, conform 
principiilor raționale prin care este conceput, el are nevoie deo 
persoană morală care să vegheze asupra exercitării dreptului; ea 
este tribunalul și are împuternicirea de a se folosi de prerogativele 
sale prin judecată. Tribunalul trebuie să se pronunţe prin judecată 
asupra a ceea ce este drept; pentru început, sentinţa sa constrânge 
liberul arbitru spre a asigura, în final, libertatea fiecărui om în 
calitatea sa de ființă umană si rațională. 

Structura simplă a dreptului natural este amplificată $ desă- 
vârșită prin contractul originar, Care garantează acest drept prin 
legea ce are ca scop transformarea libertății exterioare (,,nesta- 
panite“) în libertate legiferată printr-o situație juridică. Această 

situaţie ÎȘI creează o ierarhie instituțională prin care legea juridică 
originară să se poată adapta condiţiilor contractului civil; în acest 
fel, ea se prezintă pe de-o parte ca putere legislativă, iar pe de altă 
parte veghează asupra punerii în practică a legii, prezentându-se 
si ca putere executivă. Imperativul categoric, care este inclus în 
legea morală, apare în legea juridică, gratie fondului sáu moral, 
astfel: „...supuneti-vä autorității publice care deține putere asupra 
voastră (în tot ce nu contrazice moralitatea interioară). 

El arată cá nici o constrângere exterioară nu este îndeajuns de 
puternică spre a revendica supunerea necondiționată. Numai legea 
morală, care este propria lege a ființei raționale, poate revendica 
supunerea necondiționată, pentru că numai prin ea se dezvăluie 
calitatea omului de scop în sine, şi numai în această calitate se 
cuvine ca omul să suporte o constrângere exterioară. 

Totuși, idealitatea pe care o exprimă forma Juridică a impe- 
rativului categoric este periculoasă, putând aduce deservicii insesi 
ființei umane ca fiinţă morală, prin neluarea în consideraţie a inte- 
meierii juridice. Acest pericol vine din faptul că aici se dă dreptului 
un temei străin (uman, și nu social, conform naturii sale) — el este 
moralitatea. Aşadar, această formă de imperativ nu pune în discuție 
originile puterii prezente, ci numai îndeamnă la supunere fata de 
ea; mai mult Chiar, astfel de investigaţii asupra originii: puterii sunt 
considerate neavenite. Conform enuntului sáu, noi trebuie să ne 
supunem puterii numai întrucât ea nu contrazice legea morală. Dar 
dacă această conexiune, pe care Kanto gândește ca fiind necesară, 
nu se realizează si dacă nimeni nu trebuie să dea seama asupra ei, 
calitatea noastră de fiinţe rationale nu ne dă dreptul să actionám la 
vederea ruperii, la un moment dat, a acestei conexiuni sau chiar a 
inexistentel sale? Conservatorismul lui Kant preferă, în acest caz, în 
loc de imposibilitatea absenței raţiunii din legea juridică (ceea ce ar 
însemna privarea sa de caracterul ştiinţific), mai degrabă neputinta 
omului (datorită dualității sale) de a o observa. Kant presupune că 
o elită rațională aleasă în mod democratic ajunge să administreze 
societatea si, de aceea, el taxează opoziția într-un mod asemănător 
celui (ocazional) din Critica rațiunii pure; şi anume Că puterea, 

oricât de rea, dă totuși posibilitatea funcționării unei structuri sociale 
în cadrul căreia să se poată exprima public dezacordul fata de ea. ,... 
Căci ea [puterea — n.n.], care este deja existentă si sub care voi trăiţi, 
se află deja în posesiunea legislaţiei sub care voi puteţi să vă lansați 
public în sofisme, dar nu să vă puteți erija în legislatori în opozitie“ 
Puterea supremă înseamnă manifestarea supremă a dreptului unit 
cu moralitatea și, din acest motiv, — spune Kant —, ea nu admite nici 
un fel de opoziţie. Acesta este un principiu a priori (provenit din 
rațiunea neinfluentatá de experienţă) al oricărei constituții de stat 
în genere. Dar, ca și în cazul legii morale, spune Kant, experienta 
nu ne poate da nici un exemplu adecvat asupra sa si, ca atare, acest 
principiu nu poate fi contrazis pe baza experientei. 


Principiile metafizice ale teoriei virtuții 


Într-un sistem al cunoașterii raționale metafizica este, la rân- 
dul său, gândită corespunzător spre a se putea integra în sistem. 
Conform noului său statut”, ea este definită de Kant ca o ,,cunoas- 
tere raţională din concepte“, aceasta înseamnă că metafizica 
trebuie să satisfacă două condiţii: să își însușească raționalitatea 
şi forma conceptuală. Constituindu-se în conformitate cu aceste 
două condiţii, metafizica kantianá vine să violenteze o îndelungată 
tradiție metafizică: în primul rând prin instrumentul rațional cu 
care subminează metafizica intelectului de provenienţă platonică; 
în al doilea rând prin forma conceptuală, care nu trebuie înţeleasă 
stricto sensu ca un produs al intelectului conceptualizator, ci /ato 
sensu, ca un produs al raţiunii alcátuitoare de principii. Aceste două 
condiţii impuse metafizicii pot fi satisfăcute în cadrul filosofiei 
practice. Legea morală care orânduieşte domeniul practic este 
un astfel de principiu rational corespunzător metafizicii. Faţă de 
meta fizica aristotelică, concepută ca o metà tà physiká, ca o disci- 
pliná situatá dincolo de lumea naturalá si de cunoasterea posibilá 
în cadrul ei, metafizica kantiană se află pe domeniul filosofiei 
practice si în dependenţă de cunoașterea de tip practic. 

Pentru a vedea in ce másurá morala creeazá deschideri meta- 
fizice este necesar sá incepem cu examinarea legii morale. Ca si 
legea juridică, legea morală constrânge liberul arbitru in vederea 
realizării datoriei, prin actualizarea libertății; fiind o acţiune a 
jibertätii, constrángerea la care legea supune liberul arbitru este 
o autoconstrângere. Ea este impusă prin imperativul categoric 
care, la fel ca în Întemeierea meta fizicii moravurilor, are rolul 
de a transforma raționalitatea parţială a fiinţei umane în rationa- 
litate totală. Ceea ce diferenţiază însă Metafizica moravurilor de 
lucrările critice corespunzătoare este ideea după care avansarea in 
raționalitate creează grade ale ființei umane în genere: între ființa 
vulnerabilă prin sensibilitatea sa constitutivă, sensibilitate pe care 
ea nu se abtine să o cultive, $1 sfântul invulnerabil, întrucât a renun- 
tat la tentatiile sensibilităţii. În fata legii juridice aceste diferențieri 
ale ființei umane nu sunt semnificative. Chiar în cazul în care ele 
ar apărea si ar revendica o diferenţiere în aplicarea legii, aceasta 
din urmă nu trebuie să le ia în consideraţie. Forţa legii juridice 
constă în caracterul sáu nediscriminator. Imperativul juridic nu 
trebuie să facă diferențieri în funcție de capacitatea cetățeanului 
de a o respecta sau de a o încălca. Imperativul moral, dimpotrivă, 
încetează în fata invulnerabilitätii sfântului, având valoare numai 
pentru ființele ne-sfinte, duale, rational-sensibile. Numai acestea 
întrunesc condiţiile necesității imperativului: pot simţi constrânge- 
rea, recunosc autoritatea legii morale, au tendinţa de a o încălca, 
nu simt plăcere fata de legea morală, ci numai fata de propriile 
lor înclinații. Si numai acestea au nevoie de moralitate, care este 
întreținută printr-un efort făcut de aceste ființe imperfecte în ce 
privește raționalitatea, si anume de a își reprezenta legea morală 
prin cauzalitatea liberă a vointei. 

Ceea ce se opune în principal legii morale si, respectiv, înde- 
plinirii datoriei sunt „impulsurile naturii“. Ele sunt, în genere, 
acţiuni exercitate asupra sufletului oamenilor; si sunt fie active, 
numite de Kant „forte (în parte puternice)“, fie pasive, în termeni 
kantieni „obstacole“. În această lucrare, ca si în Întemeierea 
metafizicii moravurilor, chiar într-o măsură mai mică decât acolo, 

obstacolele sociale din calea legii morale fie sunt desconsiderate, 
fie sunt incluse în cele naturale, care alcătuiesc o singură clasă а 
tuturor evenimentelor nerationale. Aceste obstacole sunt menite 
să întărească datoria morală, determinându-l pe agentul moral să 
poată ceea ce legea morală îi spune că trebuie să facă. 

Relaţia dintre putință şi trebuintd a devenit realizabilá dato. 
rita existenţei, în ființa umană, a unei facultăți care să susțină 
depăşirea de obstacole; ea lucrează după un proiect mental si, ca 
atare, se numește curaj (fortitudo). În direcția moralității el for- 
mează anumite dispoziții concentrate în virtute. După cum legea 
morală nu poate fi concepută ca fiind independentă de datorie, 
nici aceasta din urmă nu poate fi concepută ca fiind independentă 
de virtute. Interdependenta dintre cele două concepte ne arată că 
legea morală are o structură triadică, dată de scopul rațional pe 
care îl urmăreşte si de capacitatea necesară transformării sale în 
act. Structura triadică a legii morale în Întemeierea metafizicii 
moravurilor sublinia realizabilitatea legii, posibila sa trecere de 
la idealitatea enuntului său la realitatea reprezentării sale în maxi- 
mele practice. Structura de fata tinde să sublinieze capacitatea 
fiintei umane de a îndeplini legea morală. Datoria pusă în relație 
cu virtutea se adresează acestei fiinţe în vederea transformării 
comportamentului său. 


a) Scopul-datorie şi fericirea 


Structura Metafizicii moravurilor a fost concepută astfel încât 
să satisfacă şi domeniul juridic; în acest scop, ea are o onentare 
exterioară in legea juridică si o orientare interioară în legea 
morală. Legea juridică stipulează condiția formală a exercitării 
libertăţii exterioare (libertatea de a se supune unei norme sociale/ 
exterioare); legea morală stipulează, pe lângă condiţia formală, 
ȘI 0 condiţie materială care se află în fata liberului arbitru și face 
dovada libertăţii sale. Fa este scopul pe care trebuie să îl urmă- 
rească raţiunea practică, pe care să îl ducă la îndeplinire liberul 

arbitru. Acest scop moral dat a priori este destinat să anuleze 
efectul non-rational al scopului ne-moral ре care şi-l pot da încli- 
natiile, $i care nu poate fi decât a posteriori. 

Scopul este definit aici într-un mod asemănător dorinţei, ca 
o finalizare dependentă de reprezentare, ce are o funcţie activă, 
creatoare (după cum la începutul acestei lucrări dorința era asemă- 
nată cu viaţa). lată și micile diferente dintre ele: în timp ce dorința 
este 0 facultate care lucrează cu reprezentări, scopul este obiectul 
unei facultăți — în speţă al liberului arbitru a unei fiinţe raționale 
ce se foloseşte de reprezentări*. Liberul arbitru se poate afla într-o 
pozitie dublă: el poate fi determinat de un altul către un scop — caz 
în care această facultate nu se folosește de libertatea pe care i-o 
dă exercitarea raţiunii; dar, de asemenea, el poate fi determinat ȘI 
de către sine — unde exercitarea libertăţii generează auto-determi- 
parea. Acum structura Metafizicii moravurilor se intregeste, între 
datorie si virtute apărând scopul-datorie?, care este definitoriu 
pentru această lucrare doctrinală (datoria formală din perioada 
critică își asociază elementul material al scopului). 

lată cum este interpretată relația scop-datorie in cele două 
părți ale Metafizicii moravurilor: triada scop — maximă — liber 
arbitru activează în drept liberul arbitru, care îşi va transmite 
libertatea de alegere și asupra scopului. Maxima este lipsită de 
libertate de alegere. O lege universală — spune Kant — sustine 
ideea conform căreia în formularea maximei trebuie să se țină 
seama de libertatea celuilalt. Aceasta este libertatea exterioară, 
prin care dreptul își realizează normele sale. Cum se ajunge la 
aceste norme este indiferent, important pentru drept fiind numai să 
revendice respectarea lor o dată ce sunt formulate. Aceeași triadă 
în moralitate dezactivează scopul, întrucât ar da maxime empirice 
ce nu ar duce către datoria morală. Maximele trebuie aici să fie 
întemeiate numai pe principii (pe un factor de universalitate), spre 
a ajunge la universalitatea datoriei. În cazul moralității, după cum 
se vede, maxima si datoria sunt elementele active ale structurii 
triadice. Ele atrag scopul, care are un sens nou faţă de cel avut in 
perioada critică, sens corespunzător construirii doctrinei, deci cu 

un fond moral adecvat formei date anterior (în cele două lucrări 
critice analizate). 

Scopul de fond al datoriei poate avea o valoare morală питај 
prin actiunea imperativului; el este singurul element abilitat s cir. 
cumscrie scopul în teoria moravurilor, întrucât evită transformarea 
acestuia în mijloc al altor scopuri. Ultimul gen de scopuri — spune 
Kant - se înscrie într-o teleologie tehnică, subiectivă, pragmatică, 
lar primul se înscrie într-o teleologie morală, obiectivă“. Abia o 
dată cu scopul investit cu valoare morală fericirea își face apariția 
în etapa doctrinald. Scopurile-datorii sunt considerate de Kant: 
perfectiunea proprie si fericirea celuilalt. 

Perfectiunea proprie este, pentru fiinţa umană, o datorie numai 
în măsura în care ea cultivă ideea de umanitate si, prin propria 
sa contribuție, se apropie de idealitatea conceptului. De aceea, 
Kant asociază atingerea acestei perfectiuni cu fapta omului, si nu 
cu un dat (eventual natural) de care ar putea beneficia el*?. Fapta 
îndreptată către perfecţiune nu este dependentă — după cum am 
putea crede — doar de facultățile morale ale omului, ci de toate 
facultățile sale, începând cu intelectul conceptualizator, continu- 
and cu voinza ca instrument al îndeplinirii datoriei si sfarsind cu 
sentimentul moral rezultat din îndeplinirea datoriei. Între aceste 
facultáti si forte destinate să îndrepte fapta către perfecțiunea 
morală isi află locul si fericirea proprie. Ea este definită într-un 
mod asemănător celui marcat de accente existențiale din Critica 
rațiunii practice, ca „mulțumire cu situaţia sa, în măsura în care 
persistenta acesteia este sigură“. 

După cum se poate observa, si aici fericirea are un cuantum 
mare de subiectivitate, dat fiind că ea se raportează, în primul 
rând, la starea de spirit a celui în cauză, şi numai în al doilea rând 
la persistenta stării acceptate. Acest motiv explică și dificultatea 
fixării sale în schema critică (dificultate sesizată de primele sale 
apariţii în calitate de non-concept $1 de concept empiric), unde for- 
malismul avea nevoie de elemente necesare şi universale care să îl 
asigure stabilitatea. Formalismul va fi întregit cu elemente subiec- 
tive corespunzătoare în această perioadă doctrinală, provenite din 

considerarea fericirii ca o „tendinţă naturală“ constantă a omului. 
Legarea fericirii în mod direct de natura umană ar face superfluá 
o eventuală datorie îndreptată către ea. Dar spre a reda fericirii 
importanța rezultată din calitatea sa de parteneră constantă de dialog 
a legii morale, Kant o leagă totuși indirect de ideea de umanitate, 
care în idealismul transcendental are valoare de principiu. Ca 
urmare, umanitatea apare în ipostaza de reciprocitate interumand. 
Kant spune că atunci când alţii și-au formulat o idee asupra fericirii 
lor personale, în virtutea ideii de umanitate care trebuie susținută 
prin ceilalți, noi avem datoria să îi ajutăm să realizeze acest scop 
natural, fără ca ei să ne poată obliga la aceasta. 

„Vicisitudinile, durerea $1 sărăcia“ sunt considerate tentatii 
de a încălca datoria (dat fiind că omul obișnuit și nu sfântul face 
obiectul moralității). În Întemeierea metafizicii moravurilor, Kant 
conditiona menţinerea principiilor morale de necesitatea menținerii 
normalitátii în viaţă. În Metafizica moravurilor Kant plusează, 
afirmând că „bunăstarea, puterea, sănătatea şi prosperitatea în 
genere“ au o relaţie mai favorabilă cu datoria, putând fi transf or- 
mate în scopuri-datorii. Aceasta este o idee neașteptată în raport cu 
sobrietatea criticismului practic. S1 este surprinzătoare, nu numai 
pentru că ea condiţionează moralitatea, dar mai ales pentru că face 
modificări în statutul agentului moral: de la fiinţa rationalá finită în 
genere, morala începe să se adreseze doar acelor indivizi rationali 
care pot duce o viaţă prosperă. Dar dacă sobrietatea criticismului 
practic nu ne-ar fi lăsat să întrevedem o astfel de mişcare străină 
de formalismul său, frecventa însoţire a legii morale de fericire 
pe întregul parcurs al lucrărilor morale kantiene ne determină 
să afirmăm cá această din urmă condiţie de prosperitate pe care 
Kant o impune moralității este destinată să apropie tot mai mult 
fencirea de legea morală. | 

Am văzut, mai ales în cea de-a doua Critică, felul in care 
elemente de filosofia vieții și de existentialism s-au strecurat pe 
terenul idealist al criticismului practic kantian; tot astfel, pragma- 
tismul îşi va face loc pe terenul, de asemenea idealist, al doctrinei 
practice Kantiene. Această din urmă pătrundere dă posibilitatea 

ca fericirea proprie să ocupe un loc mai înalt în moralitate decât 
cel pe care 1-1 acordase idealismul initial al principiilor morale, 
Fericirea devine acum mijlocul pe care moralitatea ni-l permite 
de a „înlătura obstacolele din calea sa““*. Aşadar, fericirea poate 
avea un rol moral, dar nu poate fi totuși transformată în obiectiy 
moral — în cazul de faţă în scop-datorie. 

Propria perfectiune necesită un preambul fizic de cultivare a 
facultăților în genere, spre a putea satisface scopurile propuse de 
rațiune. Această cerinţă vine să o completeze pe cea anterioară, 
conform căreia deficiențele de orice fel ar fi obstacole în calea 
moralității. Ea mai vine să întregească și ideea de umanitate, de 
care omul nu poate să se apropie decât progresiv. Este o datorie 
de a cultiva esentialul întru umanitate, dat fiind că aceasta este 
una dintre valorile cele mai înalte pentru om. Finalitatea acestui 
preambul este cultivarea moralității în noi înşine. Ea are drept 
corolar dubla valoare a datoriet: de regulă şi totodată de imbold 
la acțiune. Obligativitatea acestei datorii este una extinsă, întrucât 
valoarea acţiunii se apreciază în funcţie de moralitate, si nu de 
forma legalității, ceea ce înseamnă cá legea morală care se aplică în 
acest caz este mai permisivă decât cea care acţiona în formalismul 
moral. De această dată, legea nu poruncește acțiunea interioară 
(din sufletul omului), ci ea poruncește numai ca în maxima acţiunii 
strădania să fie pe măsura facultăţilor proprii", astfel încât ele să 
corespundă scopului căruia le-au fost destinate. 

În mod asemănător, și fericirea celuilalt începe cu un pre- 
ambul fizic desemnat de prosperitatea fizică, la care noi putem 
contribui prin actul nostru de bunăvoință. Ca si în cazul de mai 
sus, rămâne la latitudinea noastră să stabilim cât putem acorda din 
partea noastră și cât nu putem. Limitele noastre fizice și morale, ca 
şi posibilitatea de a înțelege trebuintele celuilalt fac din susținerea 
fericirii celuilalt o datorie extinsă, cerută de legea morală prin 
maxime (principii subiective), nu prin acţiuni determinate“. 

Sănătatea morală a celuilalt contribuie la construirea fericirii 
sale; dar, pentru noi, ea nu este mai mult decât o datorie indirectă, 
ale cărei limite nouă ne sunt nedeterminate. Ea dă naștere unei 

obligativităti extinse, pe care noi o avem numai în calitate de ființe 
umane raționale. Maximele pe care ni le putem formula spre a 
sustine sănătatea morală a celuilalt sunt circumscrise în susținerea 
ideii de umanitate. 


b) Scopul-datorie si virtutea 


Datoriile virtuții aduc o lumina nouă asupra relației lege 
— normă — maximă morală, în sensul că deplasează centrul de 
greutate de la lege asupra maximei. S1 acest lucru are loc în mod 
direct, datorită scopului acţiunii morale, iar în mod indirect, dato- 
rita repunerii în drepturi a laturii subiective, care formează materia 
maximei. Dat fiind faptul că obligativitatea este îndreptată către 
satisfacerea scopului, care este foarte diversificat, datoria care 
se urmărește prin această obligativitate este una extinsă. Aceasta 
înseamnă cá legea lasă maxima să își aleagă ea însăşi un conținut 
pentru forma sa de lege, ajungându-se ca legea să fie reprezentată 
printr-o mulțime de maxime. Situaţia este, evident, schimbată fata 
de cea din formalismul etic, unde legea era o formă ideală care, 
prin ideea de reprezentare, unifica diversitatea maximelor cu un 
conţinut particular. Acum legea ca situaţie morală unică nu mai 
corespunde activismului necesar construirii doctrinei; ea trebuie 
să se ramifice in norme relative spre a își asigura realizabilitatea. 
Forma legii continuă să fie unică, dar materia sa este diversă (prin 
diversitatea maximelor). 

Enunţul legii morale s-a modificat astfel: „acţionează conform 
unei maxime al cărei scop să poată fi formulat de fiecare după o 
lege universală“. Acest enunţ aduce legea morală la înțelegerea 
subiectului care acţionează si isi formulează maxime particulare, 
putând exista și o eventuală discordantá între înţelegerea legii de 
către agentul moral și conceptul de lege ca atare. „Formularea după 
o lege universală“ cuprinde un grad asemănător de incertitudine 
ca și îndemnul din Întemeierea meta fizicii moravurilor de a alege 
principiul subiectiv de acţiune (maxima) în care să fie reprezentată 

legea. Ceea ce diferentiazá cele douá enunturi este, in primul caz, 
apelul direct la facultátile superioare de cunoastere, in timp ce 
în al doilea caz ele sunt antrenate prin mijlocirea reprezentării, 
care se află sub acest nivel cognitiv. De aceea, Kant dă aici o 
extensie mai mare realizabilitätii legii (prin legarea scopului de 
datorie); în al doilea caz, reprezentarea înconjoară legea cu un 
văl de subiectivitate şi, ca urmare, sfera sa de realizabilitate este 
mai restrânsă. 

Această variantă a legii morale se exprimă, de asemenea, prin- 
tr-un imperativ categoric, care nu se poate dovedi în experiență; 
el rezultă din ideea că rațiunea pură practică este o facultate a 
scopurilor în genere şi, astfel, ea are interesul de a și le impune. 
Materialitatea scopului este, în cele din urmă, dependentă de for- 
malitatea datoriei, primul neputând exista ca element principal al 
triadei morale dacă nu ar fi dublat de cel de-al doilea. Scopul este, 
deci, condiționat de datorie. 

În drept, constrângerea exterioară la care obligă norma juridică 
face ca scopul prin care se atinge norma să fie inclus în conceptul 
de libertate exterioară, necesară liberului arbitru spre a satisface 
norma. Această includere a scopului în conceptul de libertate face 
ca legea juridică să se exprime printr-o judecată analitică. Pentru 
legea morală (care serveşte drept principiu pentru teoria virtuţii), 
libertatea exterioară este insuficientă, trebuind să îi fie adăugat 
scopul, spre a îndeplini datoria. Aşadar, aici avem de-a face cu o 
judecată sintetică. Superioritatea pe care Kant o vede în principiul 
moral fata de principiul juridic constă nu numai în acest spor cog- 
nitiv, dar şi într-unul moral: în înlocuirea constrângerii exterioare 
cu autoconstrângerea, prin renunţarea la „auxiliarele“ reprezentate 
de înclinații; aceste auxiliare pot apărea în scopurile juridice. 

Scopul moral este inclus în raţiunea pură practică, dar este 
dintru-nceput neactualizat, datorită caracterului său abstract și 
ideal. El se poate actualiza prin imperativul categoric, singura 
instanţă capabilă să impună un scop abstract cum este virtutea. 
Pentru omul rational obişnuit, virtutea are rolul pe care îl are 
sfintenia pentru fiinţa umană de excepție care nu răspunde la 

înclinațiile sensibile. Dar din punct de vedere moral virtutea, cu 
toatá idealitatea sa, este mai importantă decât sfintenia, întrucât 
implică depășirea permanentă de obstacole puse de cauzalitatea 
sensibilă. Sfintenia nu se mai confruntă cu acestea, datorită relației 
sale constante cu divinitatea (deci cu înscrierea sa voluntară în 
cauzalitatea inteligibilă). În acest fel, ea s-a autoprotejat contra 
încălcării datoriei. 

Deși este un concept ideal, virtutea devine realizabilă prin 
implicarea sa în triada morală; aşadar, ea este „întotdeauna 
progresivă”. Si ea trebuie să progreseze, întrucât maximele 
prin care se realizează nu se pot întemeia pe obisnuintá; deci, ea 
nu poate stationa; nici nu poate regresa, întrucât ar ajunge spre 
contrariul său, iar libertatea în alegerea maximelor nu s-ar mai 
putea face manifestă. Dacă virtutea ar fi considerată doar din 
punct de vedere obiectiv, ar trebui să ne-o imaginăm ca ajungând 
la performanţe tot mai înalte. Dar ea este considerată deopotrivă 
si din punct de vedere subiectiv, si astfel noi trebuie să luăm în 
calcul și afectarea sa de către înclinații sensibile; de aceea, ea 
este considerată progresivă numai pe segmente limitate. Kant se 
exprimă sugestiv că „întotdeauna o ia de la început““. Sfintenia 
însă are întotdeauna continuitate, dată fund unitatea nivelului 
suprasensibil la care se situează. 

Fata de legiferarea pe care o face posibilă teoria dreptului, 
teoria virtuţii are, după formă, un mod interior de legiferare, bazat 
pe libertatea sa interioară; corespunzător genului de legiferare, 
relația legii cu datoria nu se aplică acţiunilor, ci maximelor acti- 
unilor (principiului, nu faptei concrete); de aici nu poate rezulta 
o datorie restrânsă la o anumită faptă, ci numai una extinsă la 
principiul moral. 


c) Scopul-datorie si valoarea 


Scoaterea în prim plan a scopului de către Metafizica mora- 
vurilor a adus, de asemenea, contributii si cu privire la pozitia 

kantianá asupra valorii, pusá pentru prima datá din perspectiva 
teleologicd prezentă aici în Întemeierea metafizicii moravurilor. 
Ceea ce aduce nou acestei perspective lucrarea de faţă este acordul 
necesar al scopului cu datoria. În Întemeierea meta fizicii moravu- 
rilor valoarea s-a constituit, în partea formală a acestei lucrări, ca 
valoare formală, întrucât evidentia caracterul de excepție al legii 
morale, care este o lege formală. Asociată legii morale, valoarea 
apare ca o idee, ca o reprezentare mentală ce are puterea de a ridica 
legea la rangul de normă morală, dovedindu-se esenţială în însu- 
sirea legii de către agentul moral. Raționamentul deductiv folosit 
de Kant în această primă parte, în pofida marii sale importante în 
demonstrarea originii morale a valorii, este depăşit de rationamen- 
tul teleologic (mai ales de consecinţele sale), folosit atât în partea 
teleologicä a Întemeierii meta fizicii moravurilor, cât si în lucrarea 
de fata. Prin el importanţa valorii crește, se diversifică în valori 
relative, alcătuind un sistem axiologic. Alături de legea morală, 
care reprezintă o valoare absolută datorită rationalitátii sale pure 
care ne atrage respectul, persoana umană reprezintă o valoare 
absolută datorită umanității pe care o include; prin ea, persoana 
dobândește demnitate, devenind astfel demnă de respectul nostru, 
la fel ca legea morală. 

Așadar, din punct de vedere moral-valoric, persoana umană 
desemnată prin umanitatea sa reprezintă o existență cu o valoare 
absolută. În principiu, această existență excepțională isi poate for- 
mula scopuri de excepţie, care să aibă o valoare în sine, precum si 
legi speciale, ca legea morală susținută de imperativul categoric. 
Spre deosebire de conceptele cu relevanţă morală, ca legea și per- 
soana, care au o valoare absolută ce atrage respectul, conceptele 
lipsite de relevanţă morală (inclinatiile si obiectul lor) au numai 
o valoare relativă (în sensul că existenţa lor este dependentă de a 
celor dintâi) si nu trezesc sentimente pure. 

Lucrul, care este dependent de persoană, nu are prin sine 
o semnificație morală; din punct de vedere valoric el are doar 
un preț. Acesta dă lucrului posibilitatea de a fi echivalat cu alte 
lucruri, nu cu persoane — echivalență ce reprezintă prețul său de 

piată; valoarea sa este numai relativă. Vedem aici că lipsa impor- 
tantei morale a lucrului este compensată de o importanţă practică 
si prin ea de una socială, care se întorc la persoană, fiind puse la 
dispozitia ei. 

Metafizica moravurilor, care îşi propune să echilibreze partea 
rațională a fiinţei umane cu partea sa ne-rationald, naturală, atrage 
către valoare si această parte anterior defavorizata. Prin echilibrul 
pe care îl realizează în etapa sa doctrinală, Kant implică valoarea 
în ideea generală a sistemului sáu, care intenționează să unească 
natura cu libertatea. Ca urmare, nivelului fenomenal al naturii îi 
vor corespunde valorile relative, iar nivelului numenal al libertății 
îi vor corespunde valorile absolute. 

Omul integrat în sistemul naturii (ca om fenomenal) are 
o valoare comună (pretium vulgare) cu a celorlalte fiinţe ale 
pământului, dat fiind că este comparabil cu ele din punct de vedere 
natural. Dar perspectiva strict naturală este în defavoarea fiinţei 
umane care, deși este o fiinţă finită și deci egală cu celelalte fiinţe 
finite ale naturii, este pe deasupra si o ființă rațională — ceea 
ce celelalte fiinţe naturale nu sunt. Omul poate depăşi această 
importanţă redusă redată ca valoare comună, folosindu-și facul- 
tátile de cunoaștere. Una dintre acestea, intelectul, este capabilă 
să formuleze scopuri, în vederea orientării activităţii umane către 
necesităţile și interesele sale. Această capacitate pe care o deţine 
omul fenomenal îi conferă acestuia o „valoare exterioară a utili- 
tatu (pretium usus), pe care el o poate dovedi numai în raport cu 
alti oameni care îşi formulează, ca si el, scopuri. 

Scopul util siesi fie poate servi indirect și celuilalt, fie îl 
poate determina pe acesta să își adapteze în functie de el modul 
său de viaţă, respectiv scopurile sale. Sistemul de relaţii pe care 
ființa raţională îl stabilește cu semenii în utilizarea scopului se 
intensifică în cadrul schimbului. Aici valoarea sa devine com- 
parabilă cu cea pe care o deţine ea însăși în sistemul naturii, dat 
fiind cá ea are un pret, o valoare asemănătoare celei a lucrurilor, 
care se schimbă cu aproximaţie contra altor lucruri. În această 
poziție, în pofida superiorității sale date de facultățile cognitive, 

ființa umană este tratată asemeni unei märft, deci ca un produs de 
o importanţă particulară fiind, ca şi aceasta, cotat sub valoarea 
mijlocului universal de circulaţie care sunt banii; datorită calității 
lor deosebite în cadrul schimbului de mărfuri, banii au о valoare 
de exceptie (pretium eminens)". În cadrul schimbului, după cum 
se vede, nu ființa umană pentru care se face activitatea respectivă 
este avantajată (scopul), ci banii care mijlocesc această activitate 
trec pe primul loc (mijlocul). 

În ierarhia valorică construită de scop, omul nu poate urca la 
gradatia maximă, datorită apartenenţei sale la scopurile naturale 
sau sociale (la Kant acestea sunt cele ale intrebuintárii scopului 
si ale schimbului), ci numai în calitatea sa de deţinător al înseși 
facultăţii scopurilor, și anume al rațiunii practice morale (ca homo 
noumenon). Posedarea aceste facultăți face din el o persoană — 
calitate ce reușește să îl ridice deasupra celorlalte valori-preturi, 
avantajate în cadrul schimbului. Ca persoană (morală) omul nu 
poate fi decât un scop în sine; această calitate nu îi permite să fie 
nici mijloc al scopurilor altuia (ceea ce înseamnă cá el trebuie să 
aibă grijă să nu fie coborât de alţii la poziţia de mijloc), nici mijloc 
al propriilor sale scopuri (ceea ce înseamnă că el trebuie să se îngri- 
jească să nu coboare el însuși la o pozitie inferioară). La fel ca în 
Întemeierea meta fizicii moravurilor, se spune că scopul în sine dă 
omului o „valoare interioară absolutá"?, numită demnitate, care il 
face egalul tuturor ființelor rationale din lume (Kant se referă aici 
la poziţia pe care trebuie să o aibă omul faţă de semenul său). Ceea 
ce aduce însă nou lucrarea de fata este consolidarea relației dintre 
persoană, demnitate si respect. În virtutea valorii sale absolute, 
aici se spune că fiinţa umană este indreptatita să constrângă toate 
fiinţele raționale din lume să o respecte. 

Problema dificilă care se ridică aici este: cum să le constrângă? 
Spre deosebire de constrângerea exterioară a dreptului, exercitată 
direct de o lege impersonală pusă în aplicare de un intermediar 
(persoană sau instituţie), constrângerea morală nu poate veni 
decât pe cale interioară: și deliberată din partea celuilalt; acesta 
are legea morală în el sub forma reprezentării, celălalt, la rândul 

său, se simte, de asemenea, o persoană înzestrată cu raționalitate, 
în virtutea căreia nu poate fi decât respectată și, prin reciprocitate, 
este dispusă să il respecte pe semenul sáu rational. Reciprocitatea* 
dintre persoanele raționale face ca nici o constrângere exterioară 
să nu poată determina respectul celui constrâns, ci numai una 
interioară. Dacă totuşi respectul este revendicat şi, mai mult, se 
exercită o constrângere în vederea sa, ea se face datorită faptului 
că aici intervine o condiţie: aceasta este umanitatea existentă 
conditionat în orice persoană; condiţia este pusă de folosirea 
facultății reprezentative a umanului, care este rațiunea. De aceea, 
omul care din diferite motive, dependente sau independente de el, 
nu isi foloseşte rațiunea devine deficitar în privinţa umanității pe 
care o contine și, ca atare, el poate pierde respectul pe care ceilalți 
1-1 datorează. Dar când nu l-a pierdut, el este demn de propna-i 
apreciere, întrucât prin sine el a realizat un scop moral care este, 
totodată, o datorie față de sine”. 

Această valoare absolută care este valoarea morală nu este 
absolută la modul general, ci numai relativă la specia umană și la 
posibilitatea sa de interiorizare. Desconsiderarea acestui raport 
duce la apariţia non-valorilor (prezente pentru prima dată la Kant 
în această lucrare doctrinală). 

Fata de legea morală, care este necondiţionat absolută, valoa- 
rea morală a persoanei are o importanţă mai scăzută, și sentimen- 
tul cel mai potrivit al persoanei fata de lege este cel de umilință 
ca recunoaștere a superiorității legii. Orice alt fel de umilinţă, 
mai ales fata de o altă persoană, duce la desconsiderarea omului 
ca scop în sine. Renuntarea totală la propria valoare morală cu 
intenții nemärturisite este slugărnicia. Ea contrazice datoria fata 
de propria noastră persoană si, din punct de vedere moral, ea este 
o non-valoare. Trufia este, dimpotrivă, o supraevaluare a propriei 
persoane; ea este îndreptată către datoria pe саге o avem fata de 
celălalt, despre care credeam că îl putem egala sau depăși spre a 
ne creşte propria valoare interioară. 

Alte non-valori cărora omul le poate cădea pradă sunt, 
după Kant, următoarele: vina (contra căreia nu ne putem asigura 


154 RODICA CROITORU 


întotdeauna), filantropia inutilă (care nu răspunde unui scop 
rational sau natural), parazitismul, linguseala, cersetoria, risipa, 
strigarea durerii proprii, îngenuncherea, prosternarea în fata ido- 
Шог. Acestea corup fie ființa naturală, fie fiinţa morală a omului, 
atentând astfel la datoria се o avem față de noi înşine”. Aşadar, 
înfăptuirea sau neînfăptuirea datoriei generează valorile, respectiv 
non-valorile. Extinderea evantaiului valoric se datorează, în acest 
context doctrinal, creşterii rolului pe care îl deține, în primul rând, 
datoria şi, ulterior, acțiunea şi fapta dependente de ea. În contextul 
critic al Întemeierii metafizicii moravurilor, valoarea era direct 
dependentă de legea morală, de principiu, care avea semnificaţia 
unei norme. Aici formarea unei atitudini morale se dovedește a fi 
mai importantă decât acțiunea morală ca atare. 

În Metafizica moravurilor si partial în Întemeierea metafizi- 
cii moravurilor, Kant schiteazá un sistem valoric dependent de 
moralitate. Legea morală, omul ca persoană si ca scop în sine 
sunt, în acest sistem, concepte generatoare de valoare. Dacă în 
Întemeierea metafizicii moravurilor cadrul formal al expunerii 
ne-a facilitat cunoașterea mecanismului de formare a valorii, în 
Metafizica moravurilor travaliul critic este desăvârşit de per- 
spectiva subiectivă, conform căreia facultatea dorinţei dă seama 
pentru o mare parte a domeniului moral. Această perspectivă 
este deopotrivă creatoare de valoare. Astfel, fondul subiectiv al 
omului reacționează prin umilință faţă de absolutul legii morale; 
considerarea propriei persoane ca o non-valoare duce la slugăr- 
nicie. Dimpotrivă, supradimensionarea valorii proprii generează 
trufia. Primul set de valori este rezultat din datoriile omului față 
de sine însuşi. De acest gen sunt si cele саге trec drept datorii 
față de persoana divină. Dat fiind că aceasta nu îi apare omului 
în experienţa sa, datoriile invocate sunt, în fapt, ale omului fata 
de el însuși. Din perspectiva moral-teleologică de faţă rezultă că 
religia este o datorie a omului față de sine însuși“. Noi aveam, 
așadar, datoria de-a crede, de a construi în jurul acestui sentiment 
o disciplină, dar o astfel de datorie nu ne-o putem da decât nouă 
înșine. Si noi ne-o dám ca o datorie, întrucât religia ne apare ca 

o nevole a ființei în calitatea sa de -fiintä umană, capabilă să îşi 
ordoneze viața practică prin intermediul scopurilor morale. Ea are 
g direcție inversă faţă de perspectiva teologică, care ne-o prezintă 
ca un îndemn divin ce vine să capteze conştiinţa umană. 


Iubirea și respectul 


Pe lângă datoriile pe care le avem față de noi înșine (ca cele 
de mai sus), noi mai avem si datorii față de alții. Kant numără între 
cele din urmă iubirea aproapelui si respectul. Prima este înţeleasă, 
din perspectiva teleologică în care se încadrează Metafizica mora- 
vurilor, ca o preluare a scopurilor celuilalt. Făcând pentru semenul 
nostru ceea ce vrea el însuși, noi îi dăm o dovadă a sentimentului 
special de contopire cu facultățile sale sensibile şi intelectuale. 
Deşi această definiţie teleologică pare să fie una pragmatică, 
asemenea celei dintre bunăstare si datorie, neredând în cazul de 
fata întregul sentiment al iubirii, totuşi în acest mod el poate fi 
integrat în sfera moralei și deveni o datorie. Pentru ca iubirea să 
se constituie în datorie – spune Kant – ea trebuie să fie înfăptu- 
ită prin maxima bunävointei şi să aibă drept scop binefacerea. 
Iubirea are o semnificaţie morală pozitivă, este o valoare, numai 
dacă este susținută de bunăvoință si de binefacere; îndeplinind 
această condiţie, iubirea aproapelui intră nu numai în problematica 
general-morala, dar si în cea specială а fericirii. Raționamentul 
prin care iubirea este pusă în relaţie cu fericirea este următorul: 
noi nu ne-am îndrepta către scopurile celuilalt dacă această faptă, 
ca si sentimentul din care este pornită, nu ne-ar da speranţa într-o 
stare viitoare de fericire — a noastră și a celuilalt. Prin asocierea 
iubirii cu fericirea, cea din urmă poate deveni o datorie pe care 
omul si-o dá siesi. 

Inteleasä ca o preluare de scopuri, iubirea aproapelui are drept 
suport emotional nelimitarea afectivă, în sensul de ieşire a senti- 
mentelor din matca personală spre a veni în întâmpinarea celuilalt; 
respectul, dimpotrivă, are la bază ideea de limitare. Noi simţim Că 

datorăm respect celuilalt când ne limitám aprecierea pe care ne-g 
facem nouă înșine spre a face loc aprecierii unei alte persoane, pe 
temeiul recunoașterii umanităţii existente şi în aceasta. Aici noi ne 
manifestám respectul fata de valoarea umanității (când si ea este 
păstrată şi cultivată ca scop de către persoana respectivă). Faţă de 
iubire, care este animată de un sentiment înflăcărat, fiind dublată 
de un activism practic (rezultat din preluarea de scopuri), respectul 
nu preia nimic ci, dimpotrivă, păstrează distanța fata de celălalt. 
El este animat de un sentiment lipsit de căidură, dar superior prin 
intelectualismul sáu, prin care umanitatea este gândită ca o valoare 
la care participăm și noi. Perspectiva pragmatic-teleologică asupra 
iubirii ca preluare a scopurilor celuilalt este intregita prin asocierea 
sentimentului moral de respect. Manifestându-se prin preluarea 
de scopuri, iubirea poate fi înscrisă în perspectiva teleologicd 
generală a criticismului, localizată la sfera moralei. Respectul 
fata de persoana umană poate fi inclus în sfera moralei, dacă îl 
asociem celui fata de legea morală; acordându-l, noi tinem seama 
de dreptul celuilalt de a îi fi recunoscută umanitatea. 

Cele două datorii (iubirea și respectul), care se prezintă tot- 
odată ca scopuri şi ca valori, sunt fixate de maxime ce califică 
în vederea unei legiferäri universale, pe motivul că ele contin un 
element ce sugerează universalitatea, şi anume reciprocitatea. În 
aceste maxime se stipulează cá eu actionez pentru binele celorlalti 
cu condiţia ca si ei să acţioneze la fel pentru mine. Reciprocitatea si 
activismul au transformat, în această perioadă, natura nerealizabilă 
a legii morale — singura instanţă care legifera în mod universal în 
perioada critică. 

Morala Kantiană a devenit, în perioada sa doctrinalá, mai 
legată de tipurile de stări si de procese ale vieții în detrimentul 
abstractiilor pure care, în perioada critică, aveau rolul de model 
destinat să îndrepte lipsa de ordine şi excesele vieţii. Această 
schimbare de perspectivă s-a realizat nu numai printr-o redistri- 
buire a rolurilor conceptelor morale, ci totodată printr-o regândire 
a forțelor morale, care sunt facultatile practice. Ín cazul de fata, 
voința preia de la rațiune explicarea temeiului universalitátii 

ractice. Anterior, in aceasta problemă se proceda într-un mod mai 

apropiat de cel logic; respectiv, sfera actiunii era cea care dádea 

seama de universalitatea practică: maxima care, din principiu, avea 

o sferă limitată de interesul personal trebuia să își extindă sfera 
acțiunii până la relevanta universală. 

Pentru ca iubirea si respectul să devină scopuri si valori ale 
fiintelor umane în relațiile lor reciproce, acestea trebuie să se 
conducă după un principiu al acordului dintre vointele lor. Scopul 
celuilalt nu poate fi preluat fără ca cele două voințe antrenate să 
se pună de acord, consimtind asupra ofertei și a acceptării. În mod 
implicit, și respectul necesită un acord între voinţa care cultivă 
umanitatea şi cea care o recunoaşte în celălalt. Acesta este un 
principiu imanent, care acționează intraspecific (între același gen 
de ființe). Din el decurg atât drepturi, cât si datorii, în virtutea 
egalităţii de principiu a vointelor ființelor umane. O morală ce 
întinde punti către metafizică depăşeşte sfera de acţiune a speciei 
umane, extinzând relaţia ființei raționale finite care constituie 
această specie cu ființa ne-finită, cu Dumnezeu. Ea pune la baza 
relațiilor dintre cele două genuri de fiinţe cu voințe inegale un 
principiu transcendent. Conform acestuia, Dumnezeu, în calitatea 
sa de fiinţă creatoare, are fata de ființa umană numai drepturi si 
nici o datorie. Si, dimpotrivă, ființa umană creată are fata de fiinţa 
absolută numai datorii şi nici un drept. 

Extinzánd principiul iubirii aproapelui la prelungirea metafi- 
zică a moralei kantiene, am putea spune că si Dumnezeu se mani- 
festă prin iubire faţă de fiinţele rationale create de el, având drept 
scop fericirea lor (idee care se suprapune peste mesajul teologic). 
Așadar, fericirea a crescut în importantă, întrucât Dumnezeu însuși 
ar urmári-o, dat fiind că este un scop natural al omului (la care 
Creatorul a putut contribui). Aplicând şi relaţiilor moral-metafizice 
ale celor două tipuri de voințe cenzura de mai sus a respectului 
care atenuează excesele sentimentului de iubire, se poate spune 
că Dumnezeu are la dispoziție instrumentul justitiei divine fata 
de oameni, si nu respect fata de aceştia. În comparatie cu fiintele 
umane tentate să încline balanţa sentimentelor lor, el știe proportia 

exactă a iubirii pe care trebuie să și-o reverse asupra ființei umane, 
iar un „respect“ venit din partea sa nu ar avea excese de afecțiune 
pe care să le limiteze. Justitia divină însă nu se exercită prin nici о 
lege, ci este invocată ca instrument de care se crede că ar dispune 
persoana supremă. 

Rațiunea noastră practică nu poate da un conţinut justiției 
divine, după cum o poate face în cazul dreptului penal (ce se aplică 
relaţiilor juridice dintre fiinţe cu voințe aproximativ egale); justitia 
divină este un concept transcendent, care depăşeşte posibilitatea de 
cunoaştere a rațiunii. Cand se spune despre o fiinţă care, din punct 
de vedere filosofic, este suprasensibilă că are drept instrument 
justitia, se procedează prin personificare. Din punct de vedere 
formal, consideră Kant, invocarea acestui principiu al justiției 
divine este corectă. Dar din punct de vedere material, continuă 
el, acest principiu nu mai este corect, întrucât contrazice scopul 
fiinţei divine, care se spune că este fericirea oamenilor. Aplicarea 
dreptului fiinţei perfecte asupra celei imperfecte duce la ideea 
după care dreptul este făcut scopul acestui gen de justitii. Or, 
precizează Kant, creaţia, care a avut scopuri morale ca bunătatea 
ȘI fericireu oamenilor, s-ar vedea în acest fel limitată de justiție. 
Așadar, judecarea fiinţei perfecte (a drepturilor şi scopurilor sale) 
după facultățile fiinţei rationale umane este numai o aproximaţie, 
care nu poate explica intenția Creatorului. 


NOTE 


1. Immanuel Kant, Scrieri moral-politice (Meta fizica moravurilor, Spre 
pacea eternd, Înştiinţare asupra încheierii apropiate a unui tratat în vederea 
păcii eterne în filoso fie, Încercare asupra unor considerații privind optimismul). 
Traducere, studii introductive, note și indici de Rodica Croitoru, Bucureşti, 
Editura Stiinufică, 1991, p. 69. 

2. O bună întâlnire între viatd, acțiune şi valoare se va regăsi la neo-kan- 
tianul Heinrich Rickert în Die Philosophie des Lebens, Darstellung und Kritik 
der philosophischen Modestrómungen unserer Zeit). 

3. Distribuirea inegală a subiectivitdtii şi a singularitatii — consideră Miklos 
Vetó — de-a lungul celor douá teme metafizice principale ale filosofiei in general 

si ale idealismului transcendental їп special care sunt Unul si Multiplul face 
dovada progresului rațiunii si al depäsini finitátii constitutive a ființei umane. 
Prin ele, Kant „prefigurează“ cele două cái mari ale idealismului german ulterior, 
dintre care una ajunge la toralitdtile rationale ale lui Hegel, iar alta duce spre 
empirismul filosofic de maturitate al lui Schelling“ (De Kant à Schelling. Les 
deux voles de l'idéalisme allemand, p. 243). 

4. Immanuel Kant, Metafizica moravurilor, p. 71. 

5. Ibidem. 

6. Ibidem, p. 74 

7. Ibidem, p. 76. 

8. Ibidem. 

9. Ibidem. 

10. Ibidem, p. 79. 

11. Ibidem, p. 81. 

12. Ibidem, p. 82. 

13. Ibidem. 

14. Ibidem, p. 71. 

15. Ibidem, p. 83. 

16. Ibidem. 

17. Lewis White Beck considerá teza kantianá asupra libertátii exprimate 
prin vointa sustinutá de liberul arbitru o „teză tulburătoare a filosofiei kantiene, 
nu într-o măsură mai mică decât revoluția copernicaná înfăptuită în filosofia sa 
teoretică“. O exprimare mai nuanțată redă această revoluţie înfăptuită în domeniul 
moral ca pe o „revoluţie rousseauistá" corespunzătoare „revoluției copemicane“ 
(Kants Kritik der praktischen Vernunft. Ein Kommentar, p. 188). 

18. Immanuel Kant, Metafizica moravurilor, p. 83. 

19. Ibidem, p.84 

20. Ibidem. 

21. Ibidem, р. 88. 

22. Ibidem, p. 90 

23. Ibidem, p.94 

24. Ibidem. 

25. Ibidem, p. 218. 

26. Ibidem, p. 219. 

27. Asupra statutului metafizicii kantiene, Mircea Florian se exprimă în felul 
următor: „Kant întrevede cauza principală a ruinei metafizicii tradiționale; este 
constituirea ca ştiinţă matematică a fizicii lui Newton. Fizica a ucis metafizica, 
«lumea de aici» a facut de prisos «lumea de dincolo», imanentul se dispensează 
de transcendent. Căci orice am face, metafizica rămâne domeniul de precădere al 
judecăților care pretind să extindă cunoașterea dincolo de orice experiență numai 
prin pura rațiune, a priori, prin procedee transcendentale“ (Elemente viabile în 
filosofia lui Kant, p. 331 — 332). 

28. Immanuel Kant, Metafizica moravurilor, p. 227. 

29. Ibidem. 

30. Ibidem, p. 231. 

31. Ibidem, p. 232. 

32. Ibidem, p. 233. 

33. Ibidem. 

34. Ibidem, p. 234 

35. Ibidem, p. 239. 

36. Ibidem. 

37. Ibidem, p. 241. 

38. Ibidem. 

39. Ibidem, p. 254. 

40. Ibidem. 

41. Ibidem, p. 275. 

42. Ibidem. 

43. Christine M. Korsgaard evidenţiază un alt aspect al reciprocitárii 
provenite din fondul numenal al ființei umane, si anume responsabilitatea: ,.... 
Întotdeauna noi trebuie să fim responsabili, si pe cât posibil să-i considerăm întot- 
deauna şi pe ceilalți ca fiind responsabili. Dar nu pentru că libertatea numenală 
a celorlalți ne este cunoscută ca fapt teoretic, ci pentru că legea morală ne cere 
să-i acordăm respect, şi astfel să acordăm fiecăruia umanitatea ce i se cuvine. Noi 
trebuie să fim reciproc responsabili, întrucât este esențial interacțiunilor noastre 
reciproce ca persoane; în acest fel noi populăm o lume morală. [...] Când intrăm 
în relaţii de reciprocitate, noi intrăm în perspectiva rațiunii practice şi suntem unul 
fata de altul responsabili“ („Holding People Responsibile “, p. 549 - 550). 

44. Immanuel Kant, Metafizica moravurilor, p. 233. 

45. Ibidem, p. 231. 

46. Ibidem, p. 234. 

ABSTRACT 


The problem of happiness has troubled the human being since 
the every beginning of human community. And it troubled him mainly 
because the happiness came frequently in conflict with his moral duties. 
Philosophers that imagined diverse explanations to this topic did not 
intend to make the man happier, but to make clear if this tendency the 
man shows during his life time could be regarded as moral or non-moral. 
We will show one of the most comprehensive and deep answer to this 
question, the one Kant develops in his works on practical philosophy: 
the Groundwork of the Metaphysics of Morals, the Critique of Practical 
Reason and the Metaphysics of Morals. In all these he puts the happiness 
in relation with the law ruling the human behaviour, namely the moral 
law. This way, the moral topic as a whole will pass through this relation, 
being responsible forthe evolution of concepts and procedures these three 
moral works use, where the definitions of moral norm and of moral value 
are of importance, as well as the delimitation of the absolute norm and 
absolute value from the relative ones. 

The happiness will take therewith an ascendant trajectory, from the 
incompatibility as against the moral law as a whole in the first work, 
coming to touch on the moral concepts, through which the moral law 
comes to its achievement, respectively the good and the duty in the last 
work. Between these two extremes there is a large variety of theoretical 
forms and situations where happiness is included. But what is of impor- 
tance in order to delimit its theoretical status is the fact that through these 
forms the happiness passes from the natural level where initially it used 
to be located to the moral level it attains due to the constant relation it 
entertains with the moral law. 

The incompatibility between the happiness and the moral law is 
due to the location of the first one to the domain of nature, ruled by the 
laws of nature, and the second one to the moral domain, ruled by the 
moral law, that 1s a law of freedom. Together with this first position, 
Kant identifies the happiness with a natural tendency of human being. 

Every moral work taken into consideration did not neglect this starting 
point, in spite of their theoretical developments. In the Groundwork of 
the Metaphysics of Morals, this natural characteristic appears as subor- 
dinated to the variations produced by the incidence of external factors, 
and consequently the happiness can not join the a priori conceptual 
framework of this work, that enjoys of theoretical stability. As such, 
it will be regarded no more than an empirical concept, issued from the 
experience the domain of nature makes possible. Thus, it is opposed to 
the firmness the moral law has being included in the sphere of impulses 
and inclinations which, in general, sums up the sensible (non-rational) 
determinants of human being. To the happiness is attached importance 
when it is deemed as taking part to the normal condition the human being 
has to attain in order to be able to tend to the exceptional condition clai- 
med by the ideality of the moral law. In order to fulfill our duty — says 
Kant — we should not neglect to give satisfaction to our natural tendency 
to happiness. As such, the happiness appears as an indirect duty. Another 
theoretical progress the happiness attains comes together with its drawing 
near the framework of the a priori concepts, where it is regarded as an 
a priori purpose of human being. This kind of purpose will be no more 
subject to variations of personal experience, appearing as a general idea 
orasaprinciple, even if it is just a subjective one, in comparison with the 
objective principle expressed by the moral law. The first confrontation 
between the subjectivity of happiness and the objectivity of moral law 
comes to embarrass the human being, so that he could go out neither by 
giving up the happiness, nor by giving up the moral law. This difficulty 
expresses a dialectical position that prepares the way to the meaningful 
implication of happiness in the moral antinomy. 

The Critique of Practical Reason continues unifying the diverse 
theoretical forms taken by happiness. Here it will appear also as a general 
idea, able to induce to the human being the state of equilibrium favourable 
to the fulfilment of duty. Consequently, the happiness will be regarded as 
aspecial kind of duty. And since the moral duty (to observe the moral law) 
is done in view of the achievement of the good, this special kind of duty 
the happiness is will be able to attain a special kind of good. It will be not 
the moral good, that is a strong concept, an a priori concept, focusing on 
a moral purpose; the happiness developed at a natural level could not be 
embeded but in a relative good, trying to put in agreement [ife with morals. 
The faculties allotted to investigate these domains are the desire and the 

will. As against them, the happiness will be defined as the agreement of 
the desire with the will. Being dependent in a large measure on life, the 
happiness will do some breaks to Kant's idealistic conceptual framework. 
These breaks appears as tendencies to existentialism and to philosophy 
of life, throught which the happiness will be defined as the contentment 
of human being with the whole of its existence. But the existence could 
not be moral; just the human being coming to existence has the double 
quality to be both natural and moral. This non-concordant duality takes 
the theoretical form of the moral antinomy. One side of this one will be 
the natural tendency to happiness and the other one will be the moral 
claim addressed to the human being to follow the virtue. Included in the 
moral antinomy, the happiness attains its highest theoretical status in the 
bounds of the moral formalism. Besides the importance of this theoretical 
status, the moral antinomy shows that happiness will join to virtue just 
in an existence extended beyond the natural limits of the human being. 
In order to postulate such an union, the moral Kantian framework should 
be supplemented by concepts such fear and hope; therefore, to satisfy the 
moral antinomy the assistance of religion will be of necessity. 

In the Metaphysics of Morals, the natural tendency to happiness 
joins to the general teleological view of this work; therefore, the happi- 
ness becomes the means the morality allows us to remove the obstacles 
from its way, in view of the realization of the whole rational purpose of 
morals: the moral good. Even here, it does not enjoy the part of a central 
idea, but it comes near to it. In this work, in which the consolidation of 
the formal background comes to an end, being necessary to find out its 
corresponding content, the theoretical centre is represented by the pur- 
pose-duty (the moral duty achieved through the most important purpose 
of human being, that are rational purposes). These purposes-duties are: 
the personal perfection and the happiness of the other one. 

The endeavour to attain the personal perfeciion is done, in general, 
in the hope to come through it, to the expected happiness. In the same 
way, to follow the happiness of the other one, who is our fellow man, 
is not alien to our personal happiness, who is conditioned on it, when 
human circumstances needs to be equilibrated. But the most beautiful 
theoretical cover Kant gives to happiness is /ove. This one 1s defined, 
in the present teleological view, as assuming the purposes of the other 
one. We do actively manifest this special feeling that is love, when we 
turn the existential purposes of the other one to our own purposes. The 

relation of love with happiness comes to its fulfilment when rethinking 
it in accordance with the prime being. If God asks the human being to 
love his fellow man, follows that love is a cohesive important factor of 
human life; and if it is of importance here, it follows that it used to be an 
important factor of Creation as well. If God have had this purpose when 
creating the world, it is supposed that the love he manifests as against 
the men was directed to their happiness. Enjoying of such an ascendance, 
the happiness could be given to the human being as a duty as discovered 
himself. And together with it Kant has discovered its maximum moral 
relevancy, just in his non-formal, doctrinal morals. 

